പരസ്യപ്രസിദ്ധനായ ജോത്സ്യന് ഗോപിനാഥ പണിക്കരെക്കുറിച്ച് അതൊരു പുതിയ വിവരമായിരുന്നു. ഘടോല്‍ക്കച രൂപനായ അദ്ദേഹത്തിന്റെ ശാലീനസുന്ദരിയാം നാലാം ഭാര്യ സുലോചന വിഷഹാരിണിയാണെത്രെ! കിളുന്തുപ്രായത്തില് പണിക്കര് സ്വന്തമാക്കിയ മുന് ഭാര്യമാര് മൂന്നും വിഷം തീണ്ടിയാണ് ആദ്യരാത്രികളില് മരിച്ചത് എന്നു കേട്ടുകേള്‍വി. പണിക്കരുടെ തീണ്ടല് അതി കഠിനമത്രെ!\n‘’ അതുകൊണ്ടായിരിക്കും ഒരു വിഷഹാരീയെത്തന്നെ അയാള് വിവാഹം കഴിച്ചത്’‘\nഗോപന്റെ മുഖത്ത് ഒരു പാല്‍പ്പുഞ്ചിരി.\n‘’അവളാണെങ്കില് മിക്കവാറും ദിവസങ്ങളില് രാത്രി പട്ടിണിയാണെത്രെ’‘\n‘’ഉപവാസമായിരിക്കും! ഇതുപോലെ പ്രത്യേക സിദ്ധിയുള്ളവര് സിദ്ധി നിലനിര്‍ത്താനൊരിക്കലെടുക്കും’\nമണ്ടന് തലയിലേക്കു വെളിച്ചം സാവാധനാനം അരിച്ചിറങ്ങി വന്നു. ഒരു തിരിച്ചറിവ്.\nആ തിരിച്ചറിവിന്റെ പര്യവസാനത്തില് ഗോപനെ വിളിച്ചു. അവന്റെ അടുത്ത വിസിറ്റിന്റെ ഡീറ്റെയിത്സ് ചോദിച്ചറിഞ്ഞു. അറിഞ്ഞപ്പോള് ചിരിയടക്കാന് പാടുപെടുകയും ചെയ്തു. ഘടോല്‍ക്കചന്റെ വിഷം തീണ്ടലും ധര്‍മ്മപത്നിയുടെ വിഷാഹരവും ഒരേ സമയം!\nബ്ലോക്കു കഴിഞ്ഞ് ഗ്രാമത്തിലേക്ക് ഇടിച്ചു കയറണമെങ്കില് പട്ടണത്തിന് ഏറെ നേരം ക്ലേശിക്കേണ്ടിവരും. അത്രയും നേരം അവള്‍ക്കു സ്വന്തം!\nകാര്യങ്ങള് പ്ലാന് ചെയ്യുവാന് വളരെ എളുപ്പമായിരുന്നു.\nപട്ടണത്തില് ഘടോല്‍ക്കചന് തങ്ങുന്ന ലോഡ്ജ് കണ്ടെത്തി. മുറിക്കു പുറത്ത് സ്ത്രീകളടക്കം വിശ്വാസികളേറെ ഊഴം കാത്ത് ഒടുവില് സവിധത്തിലെത്തി. കണ്ടപാടെ ഘടോല്‍ക്കചന് പാറപ്പുറത്ത് ചിരട്ടയുരക്കും പോലെ ശബ്ദമുണ്ടാക്കി ( അതിനെ ചിരി എന്നും പറയും) അനന്തരം ഉവാച.\n‘ അപ്പോ ഹരികൃഷ്ണനും മഷിനോട്ടത്തില് വിശ്വാസമായി അല്ലേ? സന്തോഷമായി ... വീട്ടില് വന്നാല് മതിയായിരുന്നല്ലോ’\n‘ കൂട്ടുകാരനു വേണ്ടിയാണ് ഒരു കാര്യം അറിയാന്’\n'അയാള് ഒരു സ്ഥലം വരെ പോകുകയാണ്. അല്‍പ്പം അപകടം പിടിച്ച് സ്ഥലം. മഷിനോട്ടം നടക്കുമ്പോള് അയാള്‍ക്കു സംഭവിക്കുന്നതെല്ലാം നമുക്ക് മഷിനോക്കി അറിയാന് പറ്റുമോ’?\n‘ എന്താ സംശയം ?എന്തും അറിയാം’\n'ഉറപ്പല്ലേ തെറ്റിയാല് ഞാന് പൈസ തരില്ല’\n'തെറ്റിയാല് എന്ന വിഷയമുദിക്കുന്നില്ല തെറ്റില്ല! എന്നാ നോക്കേണ്ടത്? ബുക്കു ചെയ്യണം ‘\n‘ അടുത്ത മലയാളം ഒന്ന് സന്ധ്യക്ക് ഒരേഴുമണി’\n‘ ഔ... കര്‍ക്കിടകം ഒന്ന് , നല്ല തെരക്കായിരിക്കും. അല്ലെങ്കില് തന്നെ ഒരു ഒന്നാം തീയതിയും എനിക്കു വീട്ടില് പോകാന് കഴിയാറില്ല. ആള്‍ക്കാര്‍ക്കിപ്പോള് മഷിനോട്ടത്തില് വിശ്വാസം ഏറി വാരാണെന്നേയ്...\nവിഷഹാരിണിയുടെ കാണാത്ത മുഖം മനസില് സങ്കല്‍പ്പിച്ച് അവളോടു പറഞ്ഞു.\n‘ഇപ്പോത്തന്നെ യുക്തിവാദിയായ ഹരികൃഷ്ണന് പോലും ...’\n‘അപ്പോ, നമ്മള് തീരുമാനിക്കയല്ലേ ഒന്നാം തീയതി സന്ധ്യകഴിഞ്ഞ് ഏഴുമണി’\nഡയറിയിലെ അപ്പോയ്മെന്റു നോക്കി ഘടോല്‍ക്കചന് ഉരച്ചു.\n‘ഒഴിവില്ല പക്ഷെ ഏഴുമണിക്കുള്ള ആളെ നമുക്ക് ഒഴിവാക്കം ഫോണ് ചെയ്തു പറയാം’\nഅങ്ങനെ ബുക്കിംഗ് നടന്നു.\nഒന്നാം തീയതി ഇഴഞ്ഞെത്തി. അതിനേക്കാള് സാവധാനം ഏഴുമണി ഇഴഞ്ഞു. സമയത്ത് തന്നെ പണിക്കര് ഇരുട്ടുമുറിയിലേക്ക് വിളിപ്പിച്ചു. ചമ്രം പടഞ്ഞിരിക്കവെ ചിരട്ട ശബ്ദം.\n‘ കൂട്ടുകാരന്റെ നാളും പേരും പറഞ്ഞു ദക്ഷിണ വച്ചോളൂ’\n‘ ഗോപന് ആയില്യം’\nകത്തിച്ചുവച്ച നിലവിളക്കിനരികില് വച്ചിരുന്ന കൂട്ടത്തില് നിന്ന് മന്ത്രോച്ചാടനത്തോടെ ഒരു വെറ്റിലയെടുത്ത് കണ്മഷി പുരട്ടി വിളക്കിന്റെ മുന്നില് വച്ചു.\nകണ്ണടച്ചു പ്രാര്‍ത്ഥന. അനന്തരം കുനിഞ്ഞ് വെറ്റിലയിലെ മഷിയിലേക്കു മിഴിയൂന്നുവാന് ശ്രമിക്കവെ കുടവയര് രണ്ടായുടഞ്ഞു.\n‘ വല്ലതും കാണുന്നുണ്ടോ പണിക്കരെ?’\n‘ ഹും കാണുന്നുണ്ടോന്ന്.. തന്റെ സുഹൃത്ത് ഒരു സര്‍പ്പദംശനത്തിന്റെ നിഴലിലാണ്. രാഹുവും കേതുവും ചേര്‍ന്ന് വിഷം ദ്വിഗുണീഭവിപ്പിക്കുന്നു’\n'എന്നു വച്ചാല് പാമ്പുകടിയേറ്റെന്നോ'.\n‘ ഇല്ല ദംശനമേറ്റിട്ടില്ല. ഏല്‍ക്കാതിരിക്കാന് നമുക്കൊരു ഹവനം നടത്തണം. ഒരു മൂവായിരം രൂപ ചിലവു വരും ‘\n‘ ദംശനമേറ്റിട്ടു പരിഹാരം ചെയ്താലെന്താ പ്രയോജനം ?’\n‘ അതെ ഇപ്പോ വിഷം ഇറക്കിക്കൊണ്ടിരിക്ക്യാ..’\n'വിഷമിറക്കേ ...എനിക്കൊന്നും അങ്ങട് മനസിലാവണില്ല‘\n‘ശബ്ദം ഞാന് കേള്‍പ്പിച്ചു തരാം ‘ മൊബൈലെടുത്തു ഡയല് ചെയ്തു.\nമൊബൈല് ഫോണിന്റെ ലൗഡ് സ്പീക്കറില് നിന്നു പുറത്തേക്കൊഴുകുന്ന സീല്‍ക്കാര ശബ്ദം...\nആ ശബ്ദം പരിചിതമെന്നു തിരിച്ചറിഞ്ഞ പണിക്കരുടെ നെറ്റിയില് വിയര്‍പ്പു പൊടിഞ്ഞു. അതു പിന്നെ ചാലു വെച്ചൊഴുകി വെറ്റിലയിലെ കണ്മഷിയില് വീണു. അനന്തരം കരിനാഗങ്ങളായി മഷിച്ചാലുകള് ഇണചേര്‍ന്നൊഴുകി പിരിഞ്ഞു പൊങ്ങി പണിക്കര്‍ക്കു നേരെ ഫണങ്ങള് വിടര്‍ത്തിയാടി. ഘടോല്‍ക്കചന് പണിക്കര് പകച്ചിരുന്നു. ഇടിവെട്ടുകൊണ്ടപോലെ.\nദക്ഷിണവച്ച ആയിരത്തൊന്നു രൂപ നാണയമടക്കം പെറുക്കിയെടുത്ത് ആ കണ്ണൂകളിലേക്കു നോക്കി. അവിടെ നിസ്സഹായത തളം കെട്ടി നിന്നിരുന്നു....


വഴി മുടക്കി കാട്ടാന ട്രാക്കില്; ട്രെയിൻ നിർത്തി ലോക്കോ പെലറ്റ് | Elephant in Siliguri tries to push train's engine\nവഴി മുടക്കി ട്രാക്കില് കാട്ടാന; ട്രെയിൻ നിർത്തി ലോക്കോ പെലറ്റ്, ദൃശ്യങ്ങൾ!\nമനോരമ ലേഖകൻ August 08, 2019 04:36 PM IST\nറെയിൽവേ ട്രാക്കിനു സമീപത്തുകൂടി ആന നടന്നു വരുന്നത് കണ്ടാണ് ലോക്കോ പൈലറ്റുമാർ ട്രെയിൻ നിർത്താൻ തീരുമാനിച്ചത്. സിലിഗുരി ദിൻഹട്ടാ ഡെമു ട്രെയിനിലെ പ്രധാന ലോക്കോ പൈലറ്റായ ബിപ്‌ലബ് കാന്തിദാസും സഹായിയായ എൻ കെ സിങ്ങുമാണ് ട്രെയിനിൽ ഉണ്ടായിരുന്നത്.സിലിഗുരിക്കു സമീപമുള്ള ഗുൽമ, സേവോക്ക് സ്റ്റേഷനുകൾക്കിടലിൽ വച്ചാണ് സംഭവം നടന്നത്.\nനിർത്തിയിട്ടിരിക്കുന്ന ട്രെയിൻ കണ്ടതോടെ ആനയ്ക്ക് കൗതുകമായി. ആന ട്രാക്കിൽ കയറി ട്രെയ്നിന്റെ മുന്നിൽ വന്ന് തുമ്പിക്കൈ ഉപയോഗിച്ച് തൊട്ടു നോക്കുകയും തല ഉപയോഗിച്ച് മറിച്ചിടാൻ നോക്കുകയും ചെയ്തതോടെ ഉള്ളിലുണ്ടായിരുന്ന ലോക്കോ പൈലറ്റുമാർ വിരണ്ടു.\nഇവർ ഹോൺ അടിച്ചതോടെയാണ് ആന സമീപത്തു നിന്നും പിൻമാറിയത്. എന്നാൽ ട്രാക്കിൽ നിന്നും മാറാൻ ആന കൂട്ടാക്കാതെ അവിടെ തന്നെ നിലയുറപ്പിച്ചു. കാട്ടാനയുടെ കുറുമ്പിന്റെ ദൃശ്യങ്ങളാണ് ഇപ്പോൾ സമൂഹമാധ്യമങ്ങളിൽ നിറയുന്നത്. പശ്ചിമബംഗാളിലെ സിലിഗുരിയിൽ നിന്നുള്ളതാണ് ഈ ദൃശ്യങ്ങൾ. ഐഎഫ്എസ് ഉദ്യോഗസ്ഥനായ സുശാന്ത നന്ദയാണ് ട്വിറ്ററിലൂടെ ഈ ദൃശ്യങ്ങൾ പങ്കുവച്ചത്.


വര്‍ക്കേഴ്സ് ഫോറം: കാഫ്ക പറയാന് വെച്ചത്\nഇരുപതാം നൂറ്റാണ്ടിലെ ഏറ്റവുമധികം വായിക്കപ്പെട്ട എഴുത്തുകാരില് പെടുന്നു ഫ്രാന്‍സ് കാഫ്ക. മരിക്കും മുമ്പ് താനെഴുതിയതിന്റെ 90 ശതമാനവും, അതായത് ഏതാണ്ട് 3500 പേജുകള് കത്തിച്ചു കളഞ്ഞു കാഫ്ക. എന്നിട്ടും, മരിച്ച് കാല് നൂറ്റാണ്ട് തികയാറായപ്പോള് ബാക്കി എഴുത്തുകളിലൂടെ പ്രവാചക തുല്യമായ പദവിയിലേക്ക് ആ എഴുത്തുകാരന് ഉയര്‍ത്തപ്പെട്ടു. ഇപ്പോള് മരിച്ച് 85 കൊല്ലം തികയാനിരിക്കെ അടച്ചു പൂട്ടപ്പെട്ട പെട്ടികളില് കാഫ്ക നമ്മുടെ കാലത്തിനായി വീണ്ടും എഴുത്തുകള് ബാക്കി വെച്ചിരിക്കുന്നു. ഈ കാലത്തോട് കാഫ്ക പറയാന് വെച്ചത് എന്തെന്നറിയാന്, പക്ഷേ, ഒരു നിയമയുദ്ധം തീരും വരെ നാം കാത്തിരിക്കണം.,\nഅതീവ നാടകീയതയോടെ ഒരു യഥാര്‍ത്ഥ ജീവിതരംഗം അരങ്ങേറി, കഴിഞ്ഞ ദിവസങ്ങളിലൊന്നില് സൂറിച്ചിലെ ഒരു ബാങ്ക് മുറിയില്. വര്‍ഷങ്ങള് മുമ്പേ അടച്ചു പൂട്ടി ഭദ്രമായി സൂക്ഷിച്ച ഒരു പെട്ടി വന് ഉദ്യോഗസ്ഥ സാന്നിധ്യത്തില് തുറക്കുമ്പോഴായിരുന്നു ആ രംഗം. 'അതെന്റെതാണ്' 'അതെന്റെതാണ്' എന്ന മുറവിളിയോടെ, ഒരു സ്ത്രീ പെട്ടിക്കു നേരെ ഉന്മാദിനിയെപ്പോലെ ചാടി വീണു. പെട്ടിയില് നിന്ന് ഒരു കൈയെഴുത്തു പ്രതി പുറത്തെടുത്തതോടെ ആയിരുന്നു അത്. 1883-ല് ജനിച്ച് 1924-ല് മരിച്ചു പോയ കാഫ്കയെന്ന കാലാതിശായിയായ സാഹിത്യപ്രതിഭയുടെ ഒരു ചെറുകഥയായിരുന്നു ആ രേഖ. കൂടെയുണ്ടായിരുന്ന മറ്റ് മൂന്ന് പെട്ടികള് തുറന്നപ്പോഴും ഇതേ ഉന്മാദരംഗങ്ങള് ആവര്‍ത്തിച്ചു.\nസ്വന്തം എഴുത്തുകളെ രണ്ടായി കണ്ടിരുന്നത്രെ കാഫ്ക. ഒന്ന് തന്റെ സര്‍ഗസൃഷ്ടികള് രണ്ടാമത്തേത് കുത്തിക്കുറിപ്പുകള്. താനെഴുതിവെച്ച ഏതാണ്ട് 3400 പേജുകള്. അതായത് തന്റെ അപ്രകാശിത ലിഖിതങ്ങളുടെ 90 ശതമാനവും, ഒരു മൂല്യവും വിശേഷിച്ചില്ലാത്ത കുത്തിക്കുറിപ്പുകളാണെന്ന് കാഫ്ക വിശ്വസിച്ചു. അത്രയും താളുകള് കാഫ്ക തീയില് എരിച്ചു കളയുകയും ചെയ്തു.\n1924ല് ക്ഷയബാധിതനായി മരിക്കും മുമ്പ് തനിക്ക് കത്തിച്ചു കളയാന് സമയക്കുറവ് കൊണ്ട് കഴിയാതിരുന്ന ബാക്കി കുത്തിക്കുറിപ്പുകള് കാഫ്ക, സെക്രട്ടറിയും സുഹൃത്തുമായ മാക്സ് ബ്രോഡിന് (Max Brod) കൈമാറി; ഒരു കുറിപ്പോടെ:\n'എന്റ് പ്രിയനേ, മാക്സ്... ഇതെന്റെ അന്ത്യാഭിലാഷം.... ഞാന് നിനക്കീ കൈമാറുന്ന കടലാസുകളെല്ലാം തീയിലെരിച്ചേക്കുക... നീ പോലും അവ വായിക്കണ്ട; സര്‍വം ചുട്ടെരിച്ചേക്കുക...‘\nബ്രോഡ്, പക്ഷേ, സുഹൃത്തിനോട് വിശ്വാസ വഞ്ചന കാട്ടി. അവയില് നിന്ന് മൂന്ന് കൈയെഴുത്തു പ്രതികള് പുറത്തെടുത്ത് പ്രകാശിപ്പിച്ചു. അങ്ങനെയാണ് കാഫ്കയെ ലോകമറിയുന്ന കൃതികളുടെ പിറവി - 'ദ് ട്രയല്', 'ദ് കാസ്ല്', 'അമേരിക്ക', 'പീനല് കോളനി' എന്നീ കൃതികള് അഗ്നിക്ക് വിഴുങ്ങാന് മാത്രം മൂല്യമേയുള്ളൂ എന്ന് എഴുത്തുകാരന് നിനച്ച കൃതികള്, ലോകത്തെ എക്കാലത്തെയും മികച്ച കൃതികളായിത്തീര്‍ന്നതിന്, സുഹൃത്തിന്റെ 'വിശ്വാസ വഞ്ചന' വഴി തെളിച്ചു.\nകാലത്തോടല്ല, തോഴനോടാണ് നീതി കാട്ടേണ്ടതെന്ന് മാക്സ് ബ്രോഡ് പിന്നെ കരുതിക്കാണും. അതിനിടെ നാസികള് മനുഷ്യവേട്ട ആരംഭിച്ചിരുന്നു ചെക്കോസ്ലാവാക്യയില് സ്വദേശമായ പ്രേഗ് വിട്ട് മാക്സ് ബ്രോഡ് ഇസ്രായേലിലേക്ക്. ടെല് അവിവില് പുതിയ ജീവിതം ആരംഭിക്കാന് ചെന്നിറങ്ങുമ്പോഴും, പ്രാണസര്‍വസ്വമായി മാക്സ് ചേര്‍ത്തു പിടിച്ചു, ഒരു വലിയ തുകല്‍പ്പെട്ടി. സുഹൃത്തിന്റെ അന്ത്യാഭിലാഷത്തോട് പാതിയെങ്കിലും നീതി കാട്ടണമെന്ന ചിന്തയിലേക്ക് മാക്സ് മാറിക്കാണും. ജീവിതാന്ത്യം വരെയും തന്റെ സുഹൃത്തിന്റെ രചനകള് അപ്രകാശിതമായി നിലനിര്‍ത്താന് അയാള് തീരുമാനിച്ചു. ഇന്ന്, മരണത്തിന് നൂറ്റാണ്ട് തികയാറാകവെ, കാഫ്കയ്ക്ക് സമകാലത്തെ ജീവിത കാമനകളെ നോക്കി പരിഹാസപൂര്‍വ്വം ചിരിക്കാന് ഇടവരുത്തിയിട്ടുണ്ടാവുന്ന നാല് പെട്ടികള്, മാക്സ് ബ്രോഡിന്റെ ആ പഴയ തുകല്‍പ്പെട്ടിയില് നിന്ന് പിറന്നതാണ്.\n1968ല് മാക്സ് ബ്രോഡ് മരിച്ചപ്പോള്, കാമുകി എസ്തര് ഹോഫിലേക്കും, അവരുടെ കാലശേഷം മക്കളായ ഇവാഹോഫിലേക്കും കാഫ്കയുടെ കൈയെഴുത്തു പ്രതികളടങ്ങുന്ന പെട്ടികള് കൈമാറ്റപ്പെട്ടു. മൂന്നു വര്‍ഷം മുമ്പ് എസ്തറും മരിച്ചതോടെയാണ് കാഫ്കയ്ക്കു തന്നെ പുതിയ ഉള്‍വെളിച്ചങ്ങള് നല്‍കുമായിരുന്ന തര്‍ക്കങ്ങള്‍ക്കും വിചാരണകള്‍ക്കും തുടക്കം. എസ്തറിന്റെ ഈവെന്ന പിന്തുടര്‍ച്ചാവകാശിയാണ് സൂറിച്ച് കോടതിയില് വിഭ്രാന്തരംഗങ്ങളുണ്ടാക്കിയ സ്ത്രീ. 1939ല് ഇസ്രായേലിലേക്ക് കുടിയേറിയ പൌരനെന്ന നിലക്ക്, മാക്സ് ബ്രോഡ് കൈവശം വെച്ചിരുന്ന അമൂല്യ രേഖകള്‍ക്ക് അവകാശികള് തങ്ങളാണെന്ന് ഇസ്രായേല് സര്‍ക്കാര് വാദിക്കുന്നു. കാഫ്കയുടെ ജന്മരാഷ്ട്രമായ ജര്‍മ്മനിയും അവകാശത്തര്‍ക്കം ഏറ്റുപിടിക്കുന്നു.\nഇപ്പോഴുയരുന്ന ചോദ്യങ്ങള് ഇവയാണ്.\nആരുടേതാണ് കാഫ്ക? അതിവിചിത്രമായ ഹാസ്യത്താലും, അതിലും തീവ്രമായ വേദനയാലും ഭരിതമായ, വംശഹത്യകളെയും അവയ്ക്ക് അരുനിന്ന ഉദ്യോഗസ്ഥാധിപത്യങ്ങളെയും നിശിതമായി കടന്നാക്രമിച്ച എഴുത്തുകളുടെ യഥാര്‍ത്ഥ പിന്തുടര്‍ച്ച ആര്‍ക്കാണ് ?\nതുര്‍ക്കിഭാഷ മുതല് ഐസ്ലാന്റിക്കിലൂടെ കടന്ന് ഇങ്ങിവിടെ മലയാളത്തില് വരെ കാഫ്ക വായിക്കപ്പെടുന്നു. എങ്കില് ഏതു ഭാഷയ്ക്കാണ് കാഫ്കയുടെ പിന്തുടര്‍ച്ചാവകാശം?\nഒരു വ്യാഴവട്ടമായി, പത്തു ദിവസം കൂടുമ്പോള് ഒരു പുസ്തകമെങ്കിലും കാഫ്കയുടെതായി ലോകത്തെ ഏതെങ്കിലുമൊരിടത്ത് പുതിയ പതിപ്പായി പിറക്കുന്നു. എങ്കില്, ഏതു ദേശത്തിനാണ് കാഫ്കയുടെ ജന്മാവകാശം? ജര്‍മ്മനിയില് ജനിക്കുകയും ഇസ്രായേലുകാരനാകാന് ആഗ്രഹിക്കുകയും,. ചെക്ക് റിപ്പപ്ലിക്കിലും പ്രേഗിലും തന്റെ എഴുത്തുകാലത്തിന്റെ നല്ല പങ്ക് ചെലവിടുകയും ചെയ്ത കാഫ്ക ഏതു രാഷ്ട്രത്തിന്റെ അവകാശമാണ്?\nആരാണ് കാഫ്ക? എങ്ങനെയോ ജൂതനായിപ്പോയ ജര്‍മ്മന് എഴുത്തുകാരനോ, അതോ, ജര്‍മ്മന് ഭാഷയെ, വിശുദ്ധമായ മറ്റൊരു ജൂതഭാഷയാക്കിയവനോ?\nഎല്ലാ സന്ദേഹങ്ങളും തീര്‍ക്കാന് പോകുന്നത് കോടതിമുറിയാണ്. എല്ലാ ദേശത്തിന്റെയും എല്ലാ ഭാഷയുടെയും എല്ലാകാലത്തിന്റെയും അവകാശമാണ് കാഫ്കയെന്നു വിധിക്കാന് ദേശരാഷ്ട്രനിയമങ്ങളും അവയുടെ മുന്‍വിധികളും നയിക്കുന്ന ഏതെങ്കിലും കോടതികള്‍ക്കാകുമോ ? കാത്തിരിക്കാം\nഇ രാജേഷ് കടപ്പാട്: കൈരളി/പീപ്പിള് വെബ് സൈറ്റിലെ ഇ.രാജേഷിന്റെ ബ്ലോഗ്\nചിത്രങ്ങള്‍ക്ക് കടപ്പാട്: FRANZ KAFKA BIOGRAPHY, വിക്കിപീഡിയ\nLabels: കാഫ്ക, സാഹിത്യം


ജപ്പാനില് ചിക്കനെ കൊല്ലുന്നതെങ്ങനെ? മുരളി തുമ്മാരുകുടി എഴുതുന്നു | Japanese women turn to app to stop groping on trains\nതിരക്കുള്ള ബസുകളിലും ട്രെയിനിലും മറ്റു പൊതു ഇടങ്ങളിലും സ്ത്രീകളുടെ ശരീരത്തില് ലൈംഗികതാല്പര്യത്തോടെ പിടിക്കുക (groping) എന്നത് കേരളത്തില് കണ്ടുവരുന്ന ഒരു വൈകൃതമാണ്. സ്‌കൂളില് പോകുന്ന കൊച്ചുകുട്ടികള്‍ക്ക് മുതല് പെന്‍ഷന് മേടിക്കാന് പോകുന്ന അമ്മൂമ്മാര്‍ക്ക് വരെ ഇതൊരു സ്ഥിരം യാഥാര്‍ഥ്യവുമാണ്. സ്പര്‍ശിക്കുന്നവര്‍ക്ക് ഇതൊരു നൈമിഷികമായ സുഖമാണെങ്കിലും ഇതിനിരയാവുന്നവര്‍ക്കുണ്ടാകുന്ന ഭീതി, അറപ്പ്, മാനസിക വിഷമങ്ങള് എല്ലാം വളരെ വലുതാണ്.\nഎന്നിട്ടും ഇതൊരു വലിയ സംഭവമല്ല എന്ന മട്ടിലാണ് സമൂഹം പെരുമാറുന്നത്. സമൂഹത്തില് നിന്നും ഇത്തരം പെരുമാറ്റം കാലാകാലമായി ഉണ്ടാകുന്നതിനാലും, അതിനെതിരെ വ്യക്തിപരമായി പ്രതികരിച്ചാല് ചുറ്റുമുളളവരില് നിന്നും വേണ്ടത്ര പിന്തുണ കിട്ടാത്തതിനാലും, ഇത്തരം കുറ്റകൃത്യങ്ങള് ചെയ്യുന്നവരെ പോലീസില് ഏല്‍പ്പിച്ചാല് പോലും അതിനപ്പുറം ഒന്നും സംഭവിക്കാത്തതിനാലും ഇത്തരം പെരുമാറ്റങ്ങളെ അവഗണിക്കുകയാണ് ഭൂരിഭാഗം സ്ത്രീകളും മിക്കപ്പോഴും ചെയ്യുന്നത്. ചെറുപ്പത്തിലേ തന്നെ ഈവക പെരുമാറ്റങ്ങള് അവഗണിക്കാന് അമ്മമാര് പെണ്‍കുട്ടികളെ പഠിപ്പിക്കുന്നു. നാട്ടില് പോകുന്നതിന് മുന്‍പ് പെണ്‍കുട്ടികള്‍ക്ക് ക്ലാസ് കൊടുക്കുന്ന വിദേശത്തുള്ള അമ്മമാരെയും ഞാന് കണ്ടിട്ടുണ്ട്. ഇരുപത്തിയൊന്നാം നൂറ്റാണ്ടിലെ കേരളത്തിന് ഇത് വലിയ നാണക്കേടാണ്.\nഇത്തരം പെരുമാറ്റങ്ങള് കേരളത്തിലെ ആണുങ്ങളുടെ മാത്രം കുത്തകയല്ല. ഇന്ത്യയില് പല നഗരങ്ങളിലും ഇതിലും വഷളാണ് സ്ഥിതി. ഇക്കാര്യത്തില് പാകിസ്താനും ബംഗ്ലദേശും ഈജിപ്തും ലോകറാങ്കിങ്ങില് നമ്മളുമായി മത്സരിക്കുന്നു. പൊതുവെ പറഞ്ഞാല് ഏതൊക്കെ രാജ്യങ്ങളില് ആണുങ്ങളും പെണ്ണുങ്ങളും സ്വതന്ത്രമായി ഇടപെടാന് സമൂഹത്തിന്റെ വിലക്കുകളുണ്ടോ അവിടങ്ങളിലാണ് ഇത്തരം പ്രവണത കൂടുതല് കാണുന്നത്.\nഎന്നാല് ഇതിനൊരപവാദമാണ് ജപ്പാന്. പൊതുവില് ഒരു ആധുനിക സമൂഹമായ ജപ്പാനില് ആണ്‍കുട്ടികളും പെണ്‍കുട്ടികളും ചെറുപ്പത്തിലേ അടുത്തിടപഴകുന്നു, സ്വന്തം പങ്കാളിയെ കണ്ടുപിടിക്കുന്നു. പക്ഷെ, തിരക്കുള്ള ജപ്പാനിലെ ട്രെയിനുകളില് സ്ത്രീകളെ കയറിപിടിക്കുന്നത് പതിറ്റാണ്ടുകളായിട്ടുള്ള ഒരു ജാപ്പനീസ് പ്രശ്‌നമാണ്. ജപ്പാനില് chikan എന്നാണ് ഈ പ്രവര്‍ത്തിയുടെ പേര്. ഇതിന്റെ ഇരയാകാത്ത സ്ത്രീകള് ജപ്പാനിലില്ല എന്നുതന്നെ പറയാം. ഇന്നത്തെ കേരളത്തെപ്പോലെ അവിടുത്തെ സ്ത്രീകളും ഇതിനെ അവഗണിക്കാന് പഠിക്കുകയായിരുന്നു പതിവ്.\n2015 ല് ഒരു സ്‌കൂള് കുട്ടി ചെറുതെങ്കിലും വിപ്ലവകരമായ ഒരു കാര്യം ചെയ്തു. ഒരു ദിവസം സ്‌കൂളില് പോയപ്പോള് സ്‌കൂള് ബാഗില് ഒരു ബോര്‍ഡ് എഴുതി വച്ചു.\n'Groping isacrime, I will not cry myself to sleep'\nപിടിക്കാന് വന്നവര്‍ക്ക് കാര്യം മനസ്സിലായി. ആരും ആ കുട്ടിയെ ഉപദ്രവിച്ചില്ല. ഇതിന്റെ സാധ്യത മനസ്സിലാക്കിയ ഒരു ജാപ്പനീസ് വീട്ടമ്മ ക്രൗഡ് ഫണ്ടിങ്ങിലൂടെ ഇതേ കാര്യം എഴുതിയ ഒരു ബാഡ്ജ് ഉണ്ടാക്കി. ഇത് ധരിച്ചു പുറത്തിറങ്ങിയ തൊണ്ണൂറ്റിയഞ്ചു ശതമാനം സ്ത്രീകളുടെ നേരെയും കയറിപ്പിടിക്കാനുള്ള ശ്രമമുണ്ടായില്ല.\nബാഡ്ജ് മാത്രമല്ല ഈ കുട്ടിയുടെ പ്രവര്‍ത്തിയില് നിന്നുമുണ്ടായത്. ഈ വിഷയം സമൂഹത്തില് ചര്‍ച്ചയായി. എങ്ങനെയെല്ലാം ഈ വിഷയത്തെ നേരിടാമെന്ന് സാങ്കേതിക വിദഗ്ദ്ധരും പോലീസും സമൂഹവും ചര്‍ച്ച ചെയ്തുതുടങ്ങി. ട്രെയിനിലും ബസിലും ക്യാമറകള് വന്നു, മൊബൈല് ഫോണില് 'chikan radar' എന്നൊരു ആപ്പും. ഏതെങ്കിലും സ്ത്രീകള് എവിടെയെങ്കിലും ഗ്രോപ്പിങ്ങിന് ഇരയായാല് ആ ആപ്പില് റിപ്പോര്‍ട്ട് ചെയ്യാം. അപ്പോള് ഏതൊക്കെ നഗരത്തില് ഏതൊക്കെ റൂട്ടില് ഏതൊക്കെ സമയത്താണ് ഇത്തരം സാമൂഹ്യ ദ്രോഹികള് ഇറങ്ങുന്നതെന്ന് പോലീസിനും മറ്റു സ്ത്രീകള്‍ക്കും അറിവ് കിട്ടും. ജപ്പാനിലെ പോലീസ് 'Digi Police' എന്നൊരു ആപ്പുണ്ടാക്കി. ആരെങ്കിലും ഇത്തരം പ്രവര്‍ത്തികള്‍ക്ക് വിധേയരാവുകയോ അത് കാണുകയോ ചെയ്താല് ഒരു ബട്ടണമര്‍ത്തിയാല് അവിടെ വലിയ ഒച്ചപ്പാടുണ്ടാകും 'ഇവിടെ ഒരു തെമ്മാടിയുണ്ട്, രക്ഷിക്കുക' എന്നൊരു സന്ദേശം പൊലീസിന് ലഭിക്കുകയും ചെയ്യും.\nഇതിലും രസകരമായ മറ്റൊരു കണ്ടുപിടിത്തവും ജപ്പാന്‍കാര് നടത്തി. ശരീരത്തില് കയറിപ്പിടിക്കാന് വരുന്നവരുടെ നേരെ ഇന്‍വിസിബിള് ആയ മഷി പ്രയോഗിക്കുക. അതിനുശേഷം അള്‍ട്രാവയലറ്റ് ലൈറ്റടിച്ചാല് മഷി തെളിഞ്ഞു വരും. ബസിറങ്ങി ഡീസന്റായി വരുന്ന ആളുകളെ വിമാനത്താവളത്തിലെ പോലെ ഒരു സ്‌കാനറിലൂടെ കടത്തിവിട്ടാല് ചിക്കന് വര്‍ക്കിന് പോകുന്നവര്‍ക്ക് ഗോതമ്പുണ്ട തിന്നാം.\nഞാന് എന്റെ ആണ് സുഹൃത്തുക്കളോട് സംസാരിക്കുമ്പോള് എന്നെ അത്ഭുതപ്പെടുത്തുന്ന ഒരു കാര്യമുണ്ട്. ഈ വിഷയം കേരളത്തില് എത്രമാത്രം വ്യാപകമാണെന്ന് അവര്‍ക്ക് ഒരു ധാരണയുമില്ല. ഉണ്ടെങ്കില്‍ത്തന്നെ ഇതത്ര വലിയ കാര്യമാക്കാനുണ്ടോ എന്നതാണ് ചിന്ത. അതിനിപ്പോ ആപ്പ് ഒക്കെ വേണോ, പ്രശ്‌നമുണ്ടാകുന്‌പോള് തന്നെ കുഴപ്പക്കാരെ പിടിച്ച് പോലീസില് ഏല്‍പ്പിച്ചാല് പോരെ എന്ന് ചിന്തിക്കുന്നവരുമുണ്ടാകും. അവര്‍ക്കൊന്നും അവരെ ശരിക്കു വിശ്വസിക്കുന്ന, അവരോട് തുറന്ന് സംസാരിക്കാന് തോന്നുന്ന സ്ത്രീകള് ചുറ്റുമില്ല എന്ന് മാത്രം തല്‍ക്കാലം പറയാം.\nജപ്പാനില് നടക്കുന്ന ഈ മാറ്റങ്ങള് കേരളത്തിലെ സ്ത്രീകളും പോലീസും ശ്രദ്ധിക്കേണ്ടതാണ്. മുന്‍പ് പറഞ്ഞത് പോലെ ഇരുപത്തി ഒന്നാം നൂറ്റാണ്ടിലെ കേരളത്തില് സ്ത്രീകള്‍ക്ക് പൊതുഇടങ്ങളില് ദിവസേന എന്ന പോലെ ഇത്തരം കടന്നുകയറ്റങ്ങള് സഹിക്കേണ്ടി വരുന്നു എന്നത് നമ്മെ ശരിക്ക് നാണിപ്പിക്കേണ്ടതാണ്. പോലീസും സാങ്കേതിക വിദഗ്ദ്ധരും സ്ത്രീകളും ഒത്തു ശ്രമിച്ചാല് ജപ്പാനിലെ പോലെ ഈ വിഷയത്തില് നമുക്കും വലിയ മാറ്റങ്ങളുണ്ടാക്കാം.\nContent Highlights: Japanese women turn to app to stop groping on trains


കേരളത്തില് ഇന്ന് 12 പേർക്ക് കൂടി കോവിഡ് 19 സ്ഥിരീകരിച്ചു; കാസര്‍കോട് ജില്ലയില് മാത്രം ആറു പേര് • ഇ വാർത്ത | evartha\nകേരളത്തില് ഇന്ന് 12 പേർക്ക് കൂടി കോവിഡ് 19 സ്ഥിരീകരിച്ചു; കാസര്‍കോട് ജില്ലയില് മാത്രം ആറു പേര്\nകേരളത്തിൽ ഇന്ന് 12 പേർക്ക് കൂടി കോവിഡ് 19 സ്ഥിരീകരിച്ചു. ഇതിൽ മൂന്നു പേർ വീതം കണ്ണൂർ, എറണാകുളം ജില്ലകളിൽ നിന്നുള്ളവരും ആറ് പേർ കാസർകോട് ജില്ലയിൽ നിന്നുമാണ്. ഇവർ എല്ലാവരും ഗൾഫിൽ നിന്നു വന്നവരാണ്. ഇതോടുകൂടി രോഗം സ്ഥിരീകരിച്ചവരുടെ എണ്ണം 52 ആയി വർദ്ധിച്ചതായി മുഖ്യമന്ത്രി പത്രസമ്മേളനത്തിൽ അറിയിച്ചു.\nസമൂഹത്തിൽ ഒരു വിഭാഗം സർക്കാർ നിർദ്ദേശിക്കുന്ന നിയന്ത്രണം പാലിക്കുന്നില്ലെന്ന് പറഞ്ഞ മുഖ്യമന്ത്രി ചില ആരാധനാലയങ്ങളിൽആൾക്കൂട്ടം എത്തുന്നു. അത് ഒഴിവാക്കണം എന്നും ആവശ്യപ്പെട്ടു. ജനങ്ങൾ ജാഗ്രത പാലിച്ചില്ലെങ്കിൽ നിരോധനാജ്ഞ വേണ്ടി വരും എന്ന മുന്നറിയിപ്പും അദ്ദേഹം നൽകി.\nസംസ്ഥാനത്താകെ 53013 പേരാണ് നിരീക്ഷണത്തിലുള്ളത്. ഇവരിൽ 52785 പേർ വീടുകളിലാണ്. ബാക്കിയുള്ള 228 പേർ ആശുപത്രികളിലാണ്. ഇന്ന് മാത്രം കേരളത്തിൽ 70 പേരെ ആശുപത്രിയിൽ പ്രവേശിപ്പിക്കുകയും 3716 സാമ്പിളുകൾ പുരിശോധനയ്ക്ക് അയക്കുകയും ചെയ്തു. ഇവയിൽ 2566 എണ്ണം രോഗബാധയില്ലെന്ന് സ്ഥിരീകരിച്ചു. കാസർകോട് ജില്ലയിൽ രോഗം സ്ഥിരീകരിച്ച അഞ്ച് പേർ കാസർകോട് ജനറൽ ആശുപത്രിയിൽ ചികിത്സയിലാണ്. ഒരാൾ എറണാകുളം സര്‍ക്കാര് മെഡിക്കൽ കോളേജിലാണ്.\nകണ്ണൂർ ജില്ലയിലെ രോഗികളിൽ രണ്ട് പേർ തലശേരി ജനറൽ ആശുപത്രിയിലും ഒരാൾ കണ്ണൂർ ജില്ലാ ആശുപത്രിയിലുമാണ്. എറണാകുളത്തെ രോഗികളിൽ മൂന്ന് പേരും എറണാകുളം സര്‍ക്കാര് മെഡിക്കൽ കോളേജിലും ചികിത്സയിലാണ്.\nTopics: kannur KASARGOD kerala Kovid


എം.കെ. പാന്ഥെ - വിക്കിപീഡിയ\n(M. K. Pandhe എന്ന താളിൽ നിന്നും തിരിച്ചുവിട്ടതു പ്രകാരം)\nഎം. കെ പാന്ഥെ\n(1924-06-11)ജൂൺ 11, 1924\nഓഗസ്റ്റ് 20, 2011(2011-08-20) (പ്രായം 87)\nമിലിന്ദ് , Late.ഉജ്ജ്വൽ\nഎം.കെ. പാന്ഥെ (മധുകർ കാശിനാഥ് പാന്ഥെ) (ജനനം ജൂൺ 11, 1924 - മരണം ആഗസ്റ്റ് 20,2011) ഭാരതത്തിലെ പ്രമുഖ കമ്മ്യൂണിസ്റ്റ് നേതാവായിരുന്നു. ഇദ്ദേഹം സി.ഐ.റ്റി.യു-വിന്റെ ദേശീയ പ്രസിഡന്റും കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റിന്റെ പോളിറ്റ് ബ്യൂറോ അംഗവുമായിരുന്നു.\n1925 ജൂലായ് 11നു മഹാരാഷ്ട്രയിലെ പുണെയിൽ ജനിച്ച പാന്ഥെ 1943ലാണ് അവിഭക്ത കമ്മ്യൂണിസ്റ്റ് പാർട്ടിയിൽ അംഗമായത്. പാർട്ടിയിലെ പിളർപ്പിനുശേഷം സി.പി.എമ്മിൽ നിലയുറപ്പിച്ച അദ്ദേഹം 1970ൽ സി. ഐ.ടി.യു. സെക്രട്ടറിയായി.\n1978ൽ സി.പി.എം. കേന്ദ്ര സമിതിയംഗമായി. 1990ൽ സി.ഐ.ടി.യു. ജനറൽ സെക്രട്ടറിയും 1999ൽ പ്രസിഡന്റുമായി. 1998ലാണു സി.പി.എം. പൊളിറ്റ് ബ്യൂറോയിലെത്തിയത് .\n2011 ഓഗസ്റ്റ് 20 നു ഹൃദയാഘാതത്തെ തുടർന്നു് ഡൽഹിയിൽ അന്തരിച്ചു.\nഇന്ത്യൻ തൊഴിലാളിവർഗത്തിന്റെ മുൻനിര നേതാക്കളിലൊരാളായ മധുകർ കാശിനാഥ് പന്ഥെ മഹാരാഷ്ട്രയിലെ ജൽഗാവിലെ ഖാന്ദേശ് തുണിമിൽ സമരത്തിലൂടെയാണ് ട്രേഡ് യൂണിയൻ പ്രസ്ഥാനത്തിലെത്തിയത്. ബിരുദാനന്തരപഠനത്തിന് ശേഷം ട്രേഡ് യൂണിയൻ രംഗത്ത് കേന്ദ്രീകരിച്ച പന്ഥെ ദീർഘകാലം എഐടിയുസി ദേശീയ സെക്രട്ടറിമാരിൽ ഒരാളായിരുന്നു. 1964ൽ പാർട്ടി പിളർന്നപ്പോൾ എഐടിയുസി നേതൃത്വം സിപിഐക്കൊപ്പം നിന്നപ്പോൾ പന്ഥെ സിപിഐ എമ്മിനൊപ്പം നിലകൊണ്ടു. പിന്നീട് സിഐടിയു രൂപീകരണത്തിന്റെ മുഖ്യസംഘാടകരിൽ ഒരാളായി. കൊൽക്കത്തയിൽ കേന്ദ്രകമ്മിറ്റി ഓഫീസിൽ സിഐടിയു അഖിലേന്ത്യാ സെക്രട്ടറിമാരിൽ ഒരാളായി പ്രവർത്തിച്ചു. പിന്നീട് സിഐടിയു ആസ്ഥാനം ഡൽഹിയിലേക്ക് മാറ്റിയപ്പോൾ ഡൽഹിയായി പ്രവർത്തനകേന്ദ്രം. 1990ൽ നടന്ന സിഐടിയു അഖിലേന്ത്യാസമ്മേളനത്തിൽ ജനറൽ സെക്രട്ടറിയായി. 1999ൽ സിഐടിയു പ്രസിഡണ്ടായി. 1998ൽ കൊൽക്കത്തയിൽ നടന്ന പാർടി കോൺഗ്രസിലാണ് അദ്ദേഹം പൊളിറ്റ്ബ്യൂറോയിലേക്ക് തെരഞ്ഞെടുക്കപ്പെട്ടത്. പ്രമീള പന്ഥെയാണ് ഭാര്യ. മിലിന്ദും പരേതയായ ഉജ്ജ്വലുമാണ് മക്കൾ .\nBiography on CITU website\nBusiness Standard article, Oct 30, 2006\nകമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ബന്ധപ്പെട്ട ഈ ലേഖനം അപൂർണ്ണമാണ്. ഇതു വികസിപ്പിക്കുവാൻ സഹായിക്കുക.\n"https://ml.wikipedia.org/w/index.php?title=എം.കെ._പാന്ഥെ&oldid=3424858" എന്ന താളിൽനിന്ന് ശേഖരിച്ചത്\nഓഗസ്റ്റ് 20-ന് മരിച്ചവർ\nഈ താൾ അവസാനം തിരുത്തപ്പെട്ടത്: 05:48, 29 ഓഗസ്റ്റ് 2020.


ഇന്ത്യൻ മെഡിക്കൽ അസോസിയേഷൻ മുൻ പ്രസിഡൻ്റ് ഡോ. കെ കെ അഗർവാൾ കൊവിഡ് ബാധിച്ച് മരിച്ചു - Media Malayalam (മീഡിയ മലയാളം)\nഇന്ത്യൻ മെഡിക്കൽ അസോസിയേഷൻ മുൻ പ്രസിഡൻ്റ് പത്മശ്രീ ഡോ. കെ കെ അഗർവാൾ കൊവിഡ് ബാധിച്ച് മരിച്ചു. 62 വയസ്സായിരുന്നു. കഴിഞ്ഞ കുറേ ദിവസങ്ങളായി അദ്ദേഹം കൊവിഡ് ബാധിതനായിരുന്നു. ഡൽഹി എയിംസിലായിരുന്നു അദ്ദേഹത്തിന് ചികിത്സ നൽകിയിരുന്നത്. കൊവിഡ് ബാധ രൂക്ഷമായതിനെ തുടർന്ന് അദ്ദേഹത്തെ കഴിഞ്ഞ ആഴ്ച വെൻ്റിലേറ്ററിലേക്ക് മാറ്റിയിരുന്നു. ഇന്നലെ രാത്രി 11.30യോടെ എയിംസിൽ വച്ചായിരുന്നു അദ്ദേഹത്തിൻ്റെ അന്ത്യം.\nഹൃദോഗ വിദഗ്ധനായ അഗർവാൾ ഹാർട്ട് കെയർ ഫൗണ്ടേഷൻ തലവനായിരുന്നു. 2010ൽ രാജ്യം പത്മശ്രീ നൽകി അദ്ദേഹത്തെ ആദരിച്ചു. 2005ൽ അദ്ദേഹത്തിന് ബിസി റോയ് പുരസ്കാരവും ലഭിച്ചു.\nഅതേസമയം, രാജ്യത്തെ കൊവിഡ് ബാധ അതിതീവ്രമായി തുടരുന്നു. 2,63,533 പേർക്കാണ് കഴിഞ്ഞ 24 മണിക്കൂറിനിടെ കൊവിഡ് ബാധ സ്ഥിരീകരിച്ചത്. 4329 പേർ മരണപ്പെട്ടു. ഇതുവരെ രാജ്യത്ത് റിപ്പോർട്ട് ചെയ്തതിൽ ഏറ്റവും ഉയർന്ന കണക്കാണ് ഇത്. ആകെ രാജ്യത്ത് 2,52,28,996 പേർക്കാണ് ഇതുവരെ കൊവിഡ് ബാധ സ്ഥിരീകരിച്ചത്. നിലവിൽ രോഗബാധിതരായി കഴിയുന്നത് 33,53,765 പേരാണ്. രാജ്യത്തെ ആകെ മരണം 2,78,719 ആയി.\nDr. KK Agarwal dies of Kovid\nof the Indian Medical Association\nPrevious articleകഴിഞ്ഞ 24 മണിക്കൂറിനിടെ കൊവിഡ് ബാധ സ്ഥിരീകരിച്ചത് 2,63,533 പേർക്ക്\nNext articleസോളാര് കേസിലെ വിവാദ വനിതയുമായും ഗണേഷ് കുമാറിന് ബന്ധമുണ്ടെന്നതിന് തെളിവ്; പിതാവിൻ്റെ വിൽപത്രത്തിൽ തിരിമറി; ഗണേഷ് കുമാറിന് മന്ത്രിസഭയില് ആദ്യ ടേം ലഭിക്കാതിരിക്കാന് കാരണം സഹോദരിയുടെ പരാതി


ഫാത്തിമയുടെ പിതാവ് ഇന്ന് മുഖ്യമന്ത്രി പിണറായി വിജയനെ കാണും | Kairali News | kairalinewsonline.com\nവിദ്യാര്‍ഥി ഫാത്തിമ ലത്തീഫിന്റെ മരണത്തില് അന്വേഷണം കൂടുതല് ഊര്‍ജിമാക്കാന് നടപടിയെടുക്കണമെന്ന് ആവശ്യപ്പെട്ട് ഫാത്തിമയുടെ പിതാവ് ലത്തീഫ് ഇന്ന് മുഖ്യമന്ത്രി പിണറായി വിജയനെ കാണും.\nഇതിനിടെ കേന്ദ്ര ഉന്നത വിദ്യാഭ്യാസ സെക്രട്ടറി ആര് സുബ്രഹണ്യം ചെന്നൈ ഐഐടിയിലെത്തി. അന്വേഷണം ശരിയായ ദിശയിലാണെന്ന് സുബ്രഹ്മണ്യം മാധ്യമങ്ങളോട് പറഞ്ഞു. സത്യാവസ്ഥ ഉറപ്പായും പുറത്തുവരും. മിടുക്കിയായ വിദ്യാര്‍ത്ഥിയുടെ മരണത്തില് ദുഃഖിക്കുന്നു. കുറ്റക്കാര് ശിക്ഷിക്കപ്പെടുമെന്നും അദ്ദേഹം പറഞ്ഞു.ഉന്നത വിദ്യാഭ്യാസ സെക്രട്ടറി ഡീനിന്റെയും അധ്യാപകരുടെയും മൊഴിയെടുത്തു. റിപ്പോര്‍ട്ട് അടുത്ത ദിവസം തന്നെ മാനവ വിഭവശേഷി മന്ത്രിക്ക് കൈമാറുമെന്നും സുബ്രഹ്മണ്യം പറഞ്ഞു.\nസഹോദരി അയിഷയുടെ പക്കലുള്ള ഫാത്തിമയുടെ ലാപ്ടോപ്പും ഐ പാഡും പരിശോധിക്കുന്നതിനും കൂടുതല് തെളിവുകള് ശേഖരിക്കുന്നതിനും പ്രത്യേക അന്വേഷക സംഘം അടുത്ത ദിവസം കൊല്ലത്തെത്തും. അതിനിടെ ഫാത്തിമ ലത്തീഫിന്റെ കുടുംബം അപകീര്‍ത്തിപ്പെടുത്തുന്നതായി മദ്രാസ് ഐഐടി അധികൃതര് പൊലീസില് പരാതി നല്‍കിയതായി സൂചനയുണ്ട്. മൂന്നു ദിവസമായി ചെന്നൈയിലായിരുന്ന ഫാത്തിമയുടെ അച്ഛന് അബ്ദുള് ലത്തീഫ് ഞായറാഴ്ച കൊല്ലത്തെ വീട്ടില് തിരികെയെത്തി.\nമദ്രാസ് ഐഐടി വിദ്യാര്‍ഥിനി ഫാത്തിമ ലത്തീഫിന്റെ മരണത്തിന് കാരണമായവരെ വെള്ളിയാഴ്ചയ്ക്കകം അറസ്റ്റ് ചെയ്യണമെന്ന് ബാപ്പ അബ്ദുള് ലത്തീഫ്. ഇല്ലെങ്കില് മരണത്തിലേക്ക് നയിച്ച കാരണങ്ങള് വാര്‍ത്താസമ്മേളനം നടത്തി വിളിച്ചുപറയും. സംസ്ഥാന സര്‍ക്കാരിന്റെ ഇടപെടലില്‍മാത്രമാണ് പ്രതീക്ഷയെന്നും അദ്ദേഹം പറഞ്ഞു. ചെന്നൈയില്‍നിന്ന് ഞായറാഴ്ച രാവിലെ എത്തിയ അബ്ദുള് ലത്തീഫ് തിരുവനന്തപുരം വിമാനത്താവളത്തില് മാധ്യമപ്രവര്‍ത്തകരോട് സംസാരിക്കുകയായിരുന്നു.\nഫാത്തിമയുടെ ലാപ്ടോപ്പിലും ടാബിലും എല്ലാ തെളിവുമുണ്ട്. അവ അന്വേഷണ ഉദ്യോഗസ്ഥര്‍ക്ക് കൈമാറുന്നത് നിയമവിദഗ്ധരുമായി ആലോചിച്ച് തീരുമാനിക്കും. മരണത്തിന് ഉത്തരവാദി ആരെന്ന് മകള്‍തന്നെ വ്യക്തമാക്കിയതാണ്. അധ്യാപകന് സുദര്‍ശനന് പത്മനാഭനെതിരെ തെളിവ് ശേഖരിച്ചശേഷം അറസ്റ്റ് ചെയ്യുമെന്ന് അന്വേഷണ ഉദ്യോഗസ്ഥര് പറഞ്ഞു. മറ്റൊന്നും പറയാനില്ലാത്തതിനാലാണ് ഐഐടി അധികൃതര് ആരോപണം ഉന്നയിക്കുന്നത്.\n‘പരിഷ്‌കൃത സമൂഹത്തില് കാണാത്തത്ര ബുദ്ധിമുട്ടാണ് കോട്ടൂര്‍പുരം പൊലീസ് സ്റ്റേഷനില് നേരിടേണ്ടി വന്നത്. മുഖ്യമന്ത്രിയും സംസ്ഥാന പൊലീസ് മേധാവിയും എംഎല്‍എമാരുമെല്ലാം കൃത്യമായി വിഷയത്തില് ഇടപെടുന്നു. മുഖ്യമന്ത്രിയും മറ്റുള്ളവരും വിളിച്ചതായി ചെന്നൈയില് പോയ ഓഫീസില്‍നിന്നെല്ലാം മനസ്സിലാക്കാന് കഴിഞ്ഞു. അതത് ദിവസം അന്വേഷണ പുരോഗതി അറിയിക്കണമെന്ന് സംസ്ഥാന സര്‍ക്കാര് തമിഴ്നാട് സര്‍ക്കാരിനോട് ആവശ്യപ്പെട്ടതായും വിവരം ലഭിച്ചു. സര്‍ക്കാരിലാണ് അവസാന പ്രതീക്ഷ. മുഖ്യമന്ത്രി ഡല്‍ഹിയില്‍നിന്ന് തിരിച്ചെത്തിയാലുടന് അദ്ദേഹത്തെ കാണും’- ലത്തീഫ് പറഞ്ഞു.\nമദ്രാസ് ഐഐടി വിദ്യാര്‍ഥിനി ഫാത്തിമ ലത്തീഫിന്റെ ദുരൂഹ മരണം ഇടതുപക്ഷം പാര്‍ലമെന്റിന്റെ ഇരുസഭകളിലും ഉന്നയിക്കും. ഞായറാഴ്ച പ്രധാനമന്ത്രി വിളിച്ചുചേര്‍ത്ത സര്‍വകക്ഷി യോഗത്തില് സിപിഐ എം രാജ്യസഭാ നേതാവ് ടി കെ രംഗരാജന് വിഷയം ഉന്നയിച്ചു. മതാടിസ്ഥാനത്തിലുള്ള വിവേചനമുണ്ടായോ എന്ന് പരിശോധിക്കണം.\nഐഐടി പോലുള്ള ഉന്നത സ്ഥാപനങ്ങളില് ഇത്തരം സംഭവങ്ങള് ആവര്‍ത്തിക്കാതിരിക്കുന്നതിന് മുന്‍കരുതലുകള് സ്വീകരിക്കണം. ഫാത്തിമയുടെ മരണത്തിന് ഉത്തരവാദികളായവരെ നിയമത്തിന് മുന്നില് കൊണ്ടുവരണം. പാര്‍ലമെന്റിന്റെ ഇരുസഭകളിലും വിഷയം ഉയര്‍ത്തും- രംഗരാജന് പറഞ്ഞു. ഡിഎംകെ നേതാവ് ടി ആര് ബാലു അടക്കമുള്ള നേതാക്കള് രംഗരാജനെ പിന്തുണച്ചു.\nTags: chennaiFathima LatheefIIT MadrasStudent Suicide


കൊണ്ട് നടന്നതും കൊണ്ട് പോയ് കൊല്ലിച്ചതും നീയേ ചാപ്പാ എന്ന ഗതിയാവുന്നല്ലോ. കഷ്ടം തന്നെ.! രൂക്ഷ വിമർശനവുമായി ഡോ. ഷിംനാ അസീസ് - Media Malayalam (മീഡിയ മലയാളം)\nകണ്ണൂർ തളാപ്പിൽ സംഘ്‌പരിവാർ സംഘടനകളിൽനിന്ന് സി.പി.എമ്മിലേക്കെത്തിയ അമ്പാടിമുക്ക് സഖാക്കൾ എന്നറിയപ്പെടുന്നവരാണ് പിണറായി വിജയനെ അർജുനനായും പി.ജയരാജനെ ശ്രീകൃഷ്ണനായും ചിത്രീകരിച്ചത്;മൂന്നംഗ കമ്മിഷന്റെ റിപ്പോർട്ട് പി.ജെയ്ക്ക് അനുകൂലം\nതിരുവനന്തപുരം: കൊണ്ട് നടന്നതും കൊണ്ട് പോയ് കൊല്ലിച്ചതും നീയേ ചാപ്പാ എന്ന ഗതിയാവുന്നല്ലോ.കഷ്ടം തന്നെ.! അഞ്ചൂറ് പേരെ പങ്കെടുപ്പിച്ച് സത്യപ്രതിജ്ഞാ ചടങ്ങ് നടത്തുന്നതിനെതിരെ രൂക്ഷ വിമർശനവുമായി ഡോ. ഷിംനാ അസീസ് രംഗത്ത്. ഫേസ്ബുക്കിലെഴുതിയ കുറിപ്പിലാണ് ഇടത് അനുഭാവി കൂടിയായ ഡോക്ടറുടെ വിയോജന കുറിപ്പ്. അഞ്ഞൂറ് പേരെ സത്യപ്രതിജ്ഞക്ക് കൂട്ടുന്നുണ്ട് പോലും.! എന്തിന്റെ പേരിലാണെങ്കിലും ശരികേടാണത്. ഈ കെട്ട കാലത്ത് ഒരു നിലയ്‌ക്കും അംഗീകരിക്കാനാവില്ല ഇങ്ങനെയൊരു ചടങ്ങ്.\nസത്യപ്രതിജ്ഞ ഈ മാസം 20ന് മൂന്നര മണിക്ക് തിരുവനന്തപുരം സെൻട്രൽ സ്റ്റേഡിയത്തിൽ നടക്കുമെന്ന് നേരത്തെ മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ വ്യക്തമാക്കിയിരുന്നു. മുഖ്യമന്ത്രിയും 21 മന്ത്രിമാരും ഗവർണർ മുമ്പാകെ സത്യപ്രതിജ്ഞ ചെയ്ത് അധികാരമേൽക്കും. ക്ഷണിക്കപ്പെട്ട 500 പേർക്കാണ് ചടങ്ങിൽ പങ്കെടുക്കാനുള്ള അനുമതിയുള്ളത്. അതേസമയം ചടങ്ങിൽ 500 പേരെ പങ്കെടുപ്പിക്കാനുള്ള തീരുമാനത്തിനെതിരെ പ്രതിപക്ഷ നേതാക്കൾ ഉൾപ്പെടെ വലിയ വിമർശനമുയർത്തുന്നുണ്ട്. നേരത്തെ ഇടതുമുന്നണി നേതാക്കൾ കേക്ക് മുറിച്ച് വിജയം ആഘോഷിച്ചത് ട്രിപ്പിൾ ലോക്ഡൗൺ ചട്ടങ്ങൾ ലംഘിച്ചാണെന്ന് ചൂണ്ടിക്കാണിച്ച് കോൺഗ്രസ് പരാതി നൽകിയിരുന്നു.\nand killed is what makes youachaplain. Alas! Dr. with harsh criticism\nWhat happened to you and what you took away\nനിങ്ങളിൽ ഓരോരുത്തരിൽ കൂടെയും.\nആയിരം സൂര്യൻ ഒരുമിച്ചു ഉദിച്ച പോലെ കത്തി ജ്വലിക്കും ഓരോ ദിവസവും.\nഹൃദയം പൊട്ടുന്ന വേദനയിൽ നന്ദുവിൻ്റെ അമ്മയുടെ കുറിപ്പ്\nNext articleകൊവിഡ് സാഹചര്യം വിലയിരുത്താൻ ജില്ലാ കളക്ടർമാരുമായി പ്രധാനമന്ത്രിയുടെ ചർച്ച ഇന്ന്


ഒരുമാസത്തിനിടെ രണ്ട് ആക്രമണം; ആശങ്കയോടെ ഗൾഫ് രാജ്യങ്ങൾ | Gulf Oil Tanker Attack | Gulf This Week\nസ്വന്തം ലേഖകൻ June 20, 2019 06:17 PM IST\nഒരു മാസത്തിനിടെ രണ്ടാം തവണയാണ് ഗൾഫ് കടലിൽ എണ്ണക്കപ്പലുകൾക്കു നേരേ ആക്രമണമുണ്ടായത്. ആക്രമണത്തിനു പിന്നിൽ ഇറാനാണെന്നു സൌദിയും യുഎസുമടക്കമുള്ള രാജ്യങ്ങൾ ആരോപിക്കുന്നു. സൌദിയിൽ ഹൂതി വിമതരുടെ ആക്രമണവും ആശങ്കയുളവാക്കുന്നതാണ്.\nമേയ് 12, ഞായർ.. ഫുജൈറ തീരത്തു പുലർച്ചെ ആറു മണിയോടെ സൌദി അറേബ്യയുടേതുൾപ്പെടെ നാലു കപ്പലുകൾ ആക്രമിക്കപ്പെട്ടു. ഇറാൻ അമേരിക്ക സംഘർഷം രൂക്ഷമാവുന്നതിനിടെ അമേരിക്കയിലേക്കു എണ്ണ നിറയ്ക്കാൻ പുറപ്പെട്ട കപ്പലിനു നേരേ ആക്രമണമുണ്ടായത് ലോകത്തെ ഞെട്ടിച്ചു. രണ്ട് സൌദി ടാങ്കറുകൾ, ഷാർജയിൽ നിന്നുള്ള ഒരു കപ്പൽ, ഒരു നോർവീജിയൻ കപ്പൽ എന്നിവയാണ് ആക്രമണത്തിനിരയായത്. എണ്ണക്കപ്പലുകളുടെ പ്രധാനസഞ്ചാരപാതയായ ഹോർമുസ് കടലിടുക്കിനു സമീപത്തെ ബങ്കറിങ് ടെർമിനലിലായിരുന്നു സംഭവം. ഗൾഫ് മേഖലയിലൂടെയുള്ള ചരക്കു നീക്കം അട്ടിമറിക്കാൻ ഇറാൻ നേരിട്ടോ അല്ലാതെയോ ശ്രമിക്കുമെന്ന അമേരിക്കയുടെ മുന്നറിയിപ്പിനു തൊട്ടുപിന്നാലെയുണ്ടായ സംഭവത്തിൽ ആരോപണശരങ്ങൾ നീണ്ടത് ഇറാനു നേരേയായിരുന്നു.\nഫുജൈറ തീരത്തു നാലു കപ്പലുകൾക്കു നേരെ ആക്രമണമുണ്ടായതിനു പിന്നാലെ അമേരിക്കയും സൌദിയും ഉൾപ്പെടെയുള്ള രാജ്യങ്ങൾ ആദ്യം ആരോപണമുന്നയിച്ചത് ഇറാനു നേരേയായിരുന്നു. എന്തുകൊണ്ടൊണ് അന്വേഷണങ്ങൾക്കു മുൻപു തന്നെ ഇറാനെ പ്രതിക്കൂട്ടിലാക്കാൻ കാരണം.\nആക്രമണത്തിൽ ആർക്കും പരുക്കില്ലെങ്കിലും കപ്പലുകൾക്കു നാശനഷ്ടമുണ്ടായതായും സൗദി ഊർജമന്ത്രി ഖാലിദ് അൽ ഫാലിഹ് വ്യക്തമാക്കി. ഗൾഫ് രാജ്യങ്ങളുടെ കൂട്ടായ്മയായ ജി.സി.സിയും അറബ് ലീഗും ആക്രമണത്തെ അപലപിച്ചു. മേഖലയിൽ ആശങ്കയും അസ്ഥിരതയും വളർത്താനുള്ള ശ്രമമെന്ന് ജിസിസി കുറ്റപ്പെടുത്തി. അതേസമയം, ഇറാനും ആക്രമണത്തെ അപലപിച്ച് രംഗത്തെത്തി. അക്രമം ആശങ്കാജനകമെന്ന് വ്യക്തമാക്കിയ ഇറാൻ സമഗ്ര അന്വേഷണം ആവശ്യപ്പെട്ടു. അന്വേഷണം നടത്തിയ സൌദി, യു.എ.ഇ, നോർവേ എന്നീ രാജ്യങ്ങൾ പ്രാഥമിക അന്വേഷണ റിപ്പോർട്ട് യു.എൻ രക്ഷാസമിതിക്ക് കൈമാറി. ഇറാൻറെ പേരെടുത്തു പറയാതെയായിരുന്നു റിപ്പോർട്ടിൻറെ ഉള്ളടക്കം. ആക്രമണത്തിനു പിന്നിൽ, ഒരു രാജ്യമാണെന്നായിരുന്നു ആരോപണം. ആസൂത്രിതവും സങ്കീർണവുമായിരുന്നു ആക്രമണമെന്നും വലിയ ശേഷിയുള്ള ഒരു രാജ്യമാണ് ഇതു നടപ്പാക്കിയതെന്നും റിപ്പോർട്ടിൽ പറയുന്നു. സമുദ്രമൈനുകൾ ഉപയോഗിച്ചാണ് ആക്രമണം നടത്തിയതെന്നു പരിശോധനയിലൂടെ വ്യക്തമായിട്ടുണ്ട്. സ്പീഡ് ബോട്ടിൽ എത്തിയ മുങ്ങൽ വിദഗ്ദരാണ് ഇതു കപ്പലിൽ സ്ഥാപിച്ചത്. കപ്പൽ സഞ്ചാരത്തിനു പ്രതിബന്ധം സൃഷ്ടിക്കുക വഴി മുന്നറിയിപ്പു നൽകുകയായിരുന്നു ലക്ഷ്യമെന്നു കരുതുന്നതായും വിശദമായ റിപ്പോർട്ടിൽ പറയുന്നു.\nസൌദി, യു.എ.ഇ, നോർവേ രാജ്യങ്ങളുടെ സംയുക്ത അന്വേഷണ റിപ്പോർട്ട് യു.എൻ രക്ഷാസമിതിക്കു കൈമാറിയിരുന്നു. എന്താണ് റിപ്പോർട്ടിലൂടെ വ്യക്തമാക്കുന്നത്. ഇറാൻറെ പേരെടുത്തു പറയാതെയുള്ള വിമർശനത്തിലൂടെ ഈ രാജ്യങ്ങൾ എന്താണ് ഉദ്ദേശിക്കുന്നത്.\nആക്രമണത്തിൻറെ ഉത്തരവാദികൾ ഇറാനാണെന്നു യുഎന്നിലെ സൌദി അംബാസിഡർ അബ്ദുല്ല അൽ മൌലമ്മി ആരോപിച്ചിരുന്നു. യു.എ.ഇയിലെത്തിയ അമേരിക്കൻ ദേശീയ സുരക്ഷാ ഉപദേഷ്ടാവ് ജോൺ ബോൾട്ടൺ, ആക്രമണത്തിനു പിന്നിൽ ഇറാനാണെന്നു വ്യക്തമാക്കി. ആരോപണപ്രത്യാരോപണങ്ങൾ തുടരുന്നതിനിടെയാണ് ഈ മാസം പതിമൂന്നിനു പുലർച്ചെ ആറ് പന്ത്രണ്ടിനും ഏഴിനും ഒമാൻ ഉൾക്കടലിൽ ഹോർമൂസ് കടലിടുക്കിനു സമീപം വീണ്ടും രണ്ട് എണ്ണകപ്പലുകൾക്കു നേരേ ആക്രമണമുണ്ടായത്. ഒരു മാസത്തിനിടെയുണ്ടായ രണ്ടാമത്തെ ആക്രമണം ഗൾഫ് മേഖലയിൽ അതീവആശങ്ക പടർത്തി. ഫ്രണ്ട് ഓൾട്ടെയർ, കൊക്കുവ കറേജ്യസ് എന്നീ കപ്പലുകൾക്കു നേരേയാണ് ആക്രമണമുണ്ടായതെന്നും ജീവനക്കാരെ സുരക്ഷിതരായി മാറ്റിയെന്നും ബ്രിട്ടൺ നാവികസേന വ്യക്തമാക്കി. സൌദിയിൽ നിന്നും സിംഗപ്പൂരിലേക്കുള്ള യാത്രക്കിടെയാണ് കൊക്കുവ കറേജസ് കപ്പലിനു നേരേ ആക്രമണമുണ്ടായത്.\nഒരു മാസത്തിനിടെ രണ്ടാമത്തെ ആക്രമണമായിരുന്നു കഴിഞ്ഞ ആഴ്ച നടന്നത്. ഗൾഫ് മേഖലയിലെ രാഷ്ട്രീയസാഹചര്യങ്ങളിലും രാജ്യാന്തര വിപണിയിലും ഈ ആക്രമണം എങ്ങനെ പ്രതിഫലിച്ചു.\nരണ്ടാമത്തെ ആക്രമണത്തിലും ആരോപണവിരൽ ചൂണ്ടിയത് ഇറാനു നേരേയായിരുന്നു. ഒമാന് ഉള്‍ക്കടലില് എണ്ണക്കപ്പലുകള്‍ക്ക് നേരെയുണ്ടായ ആക്രമണത്തിന് പിന്നില് ഇറാനാണെന്ന് സൗദി കിരീടാവകാശി മുഹമ്മദ് ബിന് സല്‍മാന് തുറന്നടിച്ചു. ഇറാൻറെ ആക്രമണങ്ങൾക്കെതിരെ രാജ്യാന്തരസമൂഹം ഒറ്റക്കെട്ടായി നിലകൊള്ളണമെന്നായിരുന്നു സൌദി കിരീടാവകാശി ഒരു അറബ് മാധ്യമത്തിനനുവദിച്ച അഭിമുഖത്തിൽ വ്യക്തമാക്കിയത്. അതേസമയം, രണ്ടാമത്തെ ആക്രമണത്തിനു പിന്നിൽ ഇറാനാണെന്ന ആരോപണവുമായി അമേരിക്ക വിഡിയോ ദൃശ്യങ്ങൾ പുറത്തുവിട്ടത് ചർച്ചാവിഷയമായി. ആക്രമിക്കപ്പെട്ട കൊക്കുവ കറേജ്യസ് കപ്പലിനുസമീപം പൊട്ടാതെകിടന്ന കാന്തിക സ്ഫോടകവസ്തുക്കൾ ഇറാൻ നാവികസേന മാറ്റുന്ന ദൃശ്യങ്ങളാണ് യു.എസ് പുറത്തുവിട്ടത്. ഇക്കാര്യം യു.എസ് പ്രസിഡന്റ് ഡോണൾഡ് ട്രംപും യു.എസ് സ്റ്റേറ്റ് സെക്രട്ടറിയും സ്ഥിരീകരിച്ചു. ചെറിയ ബോട്ടിലെത്തിയ സംഘം പൊട്ടാത്ത കാന്തിക സ്‌ഫോടക വസ്തുക്കൾ ഇളക്കി മാറ്റുന്നതായി ദൃശ്യങ്ങളിൽ വ്യക്തമാണ്. ഇറാൻ നാവിക സേന അംഗങ്ങളാണ് ബോട്ടിലുണ്ടായിടുന്നതെന്നാണ് അമേരിക്ക വ്യക്തമാക്കി.\nഅതേസമയം, ആരോപങ്ങൾ തള്ളി ഇറാൻ രംഗത്തെത്തി. എണ്ണകപ്പലുകൾക്കു നേരേയുണ്ടായ ആക്രമണം നേരിട്ടു ബാധിച്ചത് എണ്ണവിപണിയെയായിരുന്നു. ലോകത്തെ ഏറ്റവും വലിയ എണ്ണവ്യവസായ പാതയായ ഹോർമൂസ് കടലിടുക്കിലുണ്ടായ ആക്രമണം രാജ്യന്തരവിപണിയെ ഉലച്ചു. ആക്രമണത്തിനു പിന്നാലെ എണ്ണ വില വർധന രേഖപ്പെടുത്തി.\nയു.എസ് ഉപരോധത്തിൻറെ പശ്ചാത്തലത്തിൽ ഇറാനിൽ നിന്നും എണ്ണ വാങ്ങുന്നത് ഇന്ത്യയും നിർത്തിയിരുന്നു. സൌദിയിൽ നിന്നും എണ്ണ ഇറക്കുമതി കൂട്ടുകയും ചെയ്തു. അതിനാൽ, എണ്ണ വിപണിയിലുണ്ടാകുന്ന ഏതു ചലനവും ഇന്ത്യൻ ജനതയെ, വ്യവസായമേഖലയെ നേരിട്ടു ബാധിക്കും.\nഫുജൈറയിൽ എണ്ണകപ്പലുകൾക്കു നേരേയെുണ്ടായ ആക്രമണത്തിനു പിന്നാലെ മക്കയിൽ ചേർന്ന ജിസിസി, അറബ് ലീഗ്, ഒ.ഐ.സി സമ്മേളനങ്ങളിൽ അംഗരാജ്യങ്ങൾ ഇറാനെതിരെ പ്രമേയം പാസാക്കി. അതിനു പിന്നാലെയായിരുന്നു രണ്ടാമത്തെ ആക്രമണം. എണ്ണ ടാങ്കറുകൾക്കു നേരെയുണ്ടായ ആക്രമണത്തിൽ പ്രതിക്കൂട്ടിലാക്കുന്നതിനൊപ്പം സൌദിയിൽ ഹൂതി വിമതരുടെ ആക്രമണങ്ങളിലും ആരോപണം നീളുന്നത് ഇറാനെതിരെയാണ്. റിയാദിനു സമീപം എണ്ണ പമ്പിങ് കേന്ദ്രത്തിനു നേരെ ഹൂതി വിമതരുടെ ആക്രമണമുണ്ടായി. ഹൂതി വിമതർക്ക് ആയുധം നൽകി സഹായിക്കുന്നത് ഇറാനാണെന്നാണ് സൌദിയുടെ ആരോപണം. അബ്ഹ രാജ്യാന്തര വിമാനത്താവളത്തിനു നേരെ ഈ മാസം പന്ത്രണ്ടിനു നടത്തിയ ആക്രമണത്തിൽ ഒരു ഇന്ത്യക്കാരിയടക്കം ഇരുപത്താറു പേർക്കാണ് പരുക്കേറ്റത്. ഒരാഴ്ച കഴിയും മുൻപ് അബ്ഹ, ജിസാൻ വിമാനത്താവളങ്ങൾക്കു നേരേ ആക്രമണശ്രമവുമുണ്ടായി. ഹൂതി വിമതർക്ക് ഇറാൻ ആയുധങ്ങൾ നൽകി, ഭീകരാക്രമണങ്ങൾക്കു പിന്തുണയ്ക്കുനൽകുന്നതായി സഖ്യസേനാവക്താവ് കേണൽ അൽ മാൽകി ആരോപിച്ചു. യു.എൻ രക്ഷാസമിതിയുടെ പ്രമേയത്തിനു വിരുദ്ധമായാണ് ഇറാൻറെ നടപടികളെന്നും വക്താവ് പറഞ്ഞു. ഇത്തരം ഭീകരാക്രമണങ്ങൾ രാജ്യത്തിനു മാത്രമല്ല ആഗോളതലത്തിലും ഭീഷണിയാണെന്ന് സൌദി വ്യക്തമാക്കി. ഇറാനെതിരെ ശക്തമായ നടപടി വേണമെന്നും മേഖലയെ അസ്ഥിരപ്പെടുത്താതെ സമാധാനമാർഗം സ്വീകരിക്കാനാണ് ഇറാൻ ശ്രമിക്കേണ്ടതെന്നും സൌദി കിരീടാവകാശി മുഹമ്മദ് ബിൻ സൽമാൻ പറഞ്ഞു.\nഹൂതി ആക്രമണങ്ങളുടെ പശ്ചാത്തലത്തിൽ രാജ്യാന്തര സമൂഹത്തിനു മുന്നിൽ ഇറാനെ പ്രതിക്കൂട്ടിലാക്കി എങ്ങനെ പ്രതിരോധിക്കാനാണ് സൌദി ശ്രമിക്കുന്നത്.\nഗൾഫ് കടലിൽ എണ്ണ ടാങ്കറുകൾക്കു നേരെയുണ്ടാകുന്ന ആക്രമണങ്ങൾ, ഹൂതി വിമതരുടെ ആക്രമണം ഇവ തുടരുന്നത് ജിസിസി രാജ്യങ്ങൾക്കു മാത്രമല്ല, ഇന്ത്യ അടക്കമുള്ള ലോക രാജ്യങ്ങൾക്കു ഭീഷണിയാണ്. സാമ്പത്തിക രംഗത്ത് ആശങ്കയുളവാക്കുന്ന ആക്രമണങ്ങൾ പ്രതിരോധിക്കാൻ രാജ്യാന്തരസമൂഹത്തിൻറെ ഇടപെടൽ അത്യാവശ്യമാണെന്നാണ് വിലയിരുത്തുന്നത്.


ജനപക്ഷം എന്‍ഡിഎ വിട്ടു; മോദി ഏറ്റവും മോശം പ്രധാനമന്ത്രിയെന്ന് പി സി ജോര്‍ജ് | BIG14NEWS\nHome All News ജനപക്ഷം എന്‍ഡിഎ വിട്ടു; മോദി ഏറ്റവും മോശം പ്രധാനമന്ത്രിയെന്ന് പി സി ജോര്‍ജ്\nജനപക്ഷം എന്‍ഡിഎ വിട്ടു; മോദി ഏറ്റവും മോശം പ്രധാനമന്ത്രിയെന്ന് പി സി ജോര്‍ജ്\nബിജെപി ക്കെതിരെ കടുത്ത ആരോപണങ്ങളുന്നയിച്ച് പി സി ജോർജിന്റെ ജനപക്ഷം എൻ ഡി എ വിട്ടു. മോശം അനുഭവങ്ങളെ തുടര്‍ന്നാണ് താന് എന്‍ഡിഎ വിടുന്നതെന്നും ജോര്‍ജ് വ്യക്തമാക്കി. എന്‍ഡിഎ യോഗത്തില് പങ്കെടുക്കില്ലെന്ന് നേരത്തെ തന്നെ ജോര്‍ജ് പറഞ്ഞിരുന്നു. പാലാ ഉപതെരഞ്ഞെടുപ്പിലെ തോല്‍വിക്ക് പിന്നാലെ ബിജെപിക്കെതിരെ കടുത്ത ആക്ഷേപങ്ങളാണ് ഇദ്ദേഹം ഉന്നയിച്ചത്.\nകേരളത്തിലെ നമ്ബര് വണ് കേഡര് പാര്‍ട്ടിയാണ് ബിജെപി എന്നാണ് പിസി ആരോപിക്കുന്നത്. ആരു ചോദിച്ചാലും താന് ഇക്കാര്യം പറയും. നല്ല പ്രവര്‍ത്തകരാണ് ബിജെപിയുടേതെന്ന് പുകഴ്ത്തുന്ന പി സി ജോര്‍ജ് എന്നാല് നേതാക്കന്മാര്‍ക്ക് ജയിക്കണമെന്ന ആഗ്രഹം ഇല്ലെന്നാണ് പറയുന്നത്. നേതാക്കന്മാരുടെ മനസ്സു മാറാതെ ബിജെപിക്ക് രക്ഷയില്ല. വട്ടിയൂര്‍ക്കാവില് കുമ്മനത്തെ സ്ഥാനാര്‍ത്ഥിയാക്കാതിരുന്നതും, മഞ്ചേശ്വരത്ത് നിന്ന് മാറി കോന്നിയില് സുരേന്ദ്രനെ മത്സരിപ്പിച്ചതും തെറ്റായിരുന്നു എന്നും ജോര്‍ജ് വിലയിരുത്തുന്നു.\nഇന്ത്യ കണ്ട ഏറ്റവും മോശം പ്രധാനമന്ത്രിയാണ് നരേന്ദ്രമോദി റിസര്‍ബാങ്ക് കൊള്ളയടിക്കുകയാണ് നരേന്ദ്രമോദി ചെയ്യുന്നത് എന്നും അദ്ദേഹം കൂട്ടിച്ചേർത്തു. നേരത്തെ മോദിയെ പുകഴ്ത്തിയതിനും എന്‍ഡിഎയില് ചേര്‍ന്നതിനും ജോര്‍ജിന് കടുത്ത വിമര്‍ശനങ്ങളാണ് നേരിടേണ്ടി വന്നത്.\nPrevious articleനഗരയാത്രയ്ക്ക് ഹെല്‍മറ്റ് നിര്‍ബന്ധമില്ല; പുതിയ തീരുമാനവുമായി സര്‍ക്കാര്\nNext articleസിനിമയ്ക്ക് സമാനമായ കവർച്ച ; ‘റോബിൻ ഹുഡി’നെത്തേടി പൊലീസ്


കൊടുവള്ളിയിലെ മുഴുവൻ ഗ്രാമ പഞ്ചായത്തുകളെയും ജൽ ജീവൻ മിഷൻ പദ്ധതിയിൽ ഉൾപ്പെടുത്തും | VISION NEWS\nകൊടുവള്ളിയിലെ മുഴുവൻ ഗ്രാമ പഞ്ചായത്തുകളെയും ജൽ ജീവൻ മിഷൻ പദ്ധതിയിൽ ഉൾപ്പെടുത്തും\n(VISION NEWS 29 January 2021)\nNoushad K K January 29, 20210comment\nകൊടുവള്ളി നിയോജകമണ്ഡലത്തിലെ ജലജീവൻ മിഷൻ പദ്ധതി വിപുലീകരണം സംബന്ധിച്ച യോഗം കേരള വാട്ടർ അതോറിറ്റി ചീഫ് എൻജിനീയറുടെ കാര്യാലയത്തിൽ കാരാട്ട് റസാഖ് എം.എൽ.എ യുടെ അധ്യക്ഷതയിൽ ചേർന്നു.\nആദ്യഘട്ടത്തിൽ ഉൾപ്പെടുത്തി പൂർത്തീകരിക്കുന്ന പദ്ധതിയുടെ അവലോകനവും നടന്നു. ആദ്യഘട്ടത്തിൽ നരിക്കുനി ഗ്രാമപഞ്ചായത്ത് പരിധിയിലെ 5320 വീടുകളിലാണ് കുടിവെള്ള കണക്ഷനുകൾ നൽകുന്നത്. ഇതോടെ പഞ്ചായത്ത് പരിധിയിലെ എല്ലാ വീടുകളിലും ശുദ്ധീകരിച്ച കുടിവെള്ളം ലഭ്യമാകും, ഇതോടൊപ്പം കിഴക്കോത്ത് ഗ്രാമപഞ്ചായത്തിലെ 100 വീടുകളിലും മടവൂർ ഗ്രാമപഞ്ചായത്തിൽ 60 വീടുകളിലും ആദ്യഘട്ടത്തിൽ കുടിവെള്ളം ലഭ്യമാക്കി.\nരണ്ടാംഘട്ടത്തിൽ ഓമശ്ശേരി, താമരശ്ശേരി, കിഴക്കോത്ത്\nമടവൂർ, കട്ടിപ്പാറ ഗ്രാമപഞ്ചായത്തുകളിൽ ആണ് പദ്ധതി നടപ്പിലാക്കുക. പദ്ധതിയുടെ വിശദമായ പ്രോജക്ട് റിപ്പോർട്ട് ഫെബ്രുവരി മാസത്തിൽ തയ്യാറാക്കും. മാർച്ച് മാസത്തോടെ ഭരണാനുമതിയും ലഭ്യമാകും. 24 മാസത്തിനകം പദ്ധതി പൂർണ്ണമായും പൂർത്തീകരിക്കും. പദ്ധതി പൂർത്തീകരിക്കുന്ന തോടെ മണ്ഡലത്തിലെ മുഴുവൻ വീടുകളിലും ശുദ്ധീകരിച്ച കുടിവെള്ളം ലഭ്യമാകും. ഇതിനായി മാവൂർ കൂളിമാടിൽ രണ്ട് വാട്ടർ ട്രീറ്റ്മെൻറ് പ്ലാൻറുകൾ സ്ഥാപിക്കും.\nമണ്ഡലത്തിലെ മുപ്പതിനായിരത്തോളം വീടുകളിൽ പദ്ധതിയുടെ പ്രയോജനം ലഭിക്കും. ഇതിനായി ഏകദേശം 350 കോടി രൂപയുടെ പദ്ധതിയാണ് തയ്യാറായി വരുന്നതെന്ന് കാരാട്ട് റസാഖ് എംഎൽഎ അറിയിച്ചു.\nതാമരശ്ശേരി ഗ്രാമപഞ്ചായത്ത് പ്രസിഡണ്ട് ജെ.ടി. അബ്ദുറഹ്മാൻ, മടവൂർ ഗ്രാമപഞ്ചായത്ത് പ്രസിഡണ്ട് രാഘവൻ, കേരള വാട്ടർ അതോറിറ്റി ഉത്തരമേഖല ചീഫ് എഞ്ചിനീയർ ബി. ഷാജഹാൻ, സൂപ്രണ്ടിംഗ് എഞ്ചിനീയർ കെ. വിനോദൻ, എക്സിക്യൂട്ടിവ് എജിനിയർ പി.സി. ബിജു, ജമാൽ. പി തുടങ്ങിയവരും , വിവിധ ഗ്രാമപഞ്ചായത്ത് സെക്രട്ടറി മാരും യോഗത്തിൽ പങ്കെടുത്തു.


അപകടത്തിന് പിന്നാലെ ഹോട്ടലുടമയുടെ നിര്‍ദേശം; ദൃശ്യങ്ങളടങ്ങിയ ഡിവിആര് കായലിലെറിഞ്ഞെന്ന് ജീവനക്കാര് - Keralabhooshanam Daily അപകടത്തിന് പിന്നാലെ ഹോട്ടലുടമയുടെ നിര്‍ദേശം; ദൃശ്യങ്ങളടങ്ങിയ ഡിവിആര് കായലിലെറിഞ്ഞെന്ന് ജീവനക്കാര്\nHome/NEWS/BREAKING NEWS/അപകടത്തിന് പിന്നാലെ ഹോട്ടലുടമയുടെ നിര്‍ദേശം; ദൃശ്യങ്ങളടങ്ങിയ ഡിവിആര് കായലിലെറിഞ്ഞെന്ന് ജീവനക്കാര്\nകൊച്ചി: മുന് മിസ് കേരളയടക്കം മൂന്നുപേര് വാഹനാപകടത്തില് മരിച്ച കേസ് വഴിത്തിരിവിലേക്ക്. വിവാദ ദൃശ്യങ്ങളടങ്ങിയ ഡി.വി.ആര് നശിപ്പിച്ചെന്ന് ഡി.ജെ.പാര്‍ട്ടി നടന്ന ഹോട്ടലിലെ ജീവനക്കാര് മൊഴി നല്‍കി. ഇതിന്റെ അടിസ്ഥാനത്തില് ഹോട്ടലുടമയെയും ജീവനക്കാരെയും പോലീസ് അറസ്റ്റ് ചെയ്തു. തെളിവ് നശിപ്പിച്ച കുറ്റം ചുമത്തിയാണ് ഫോര്‍ട്ട്‌കൊച്ചി നമ്പര് 18 ഹോട്ടലുടമ വയലാട്ട് റോയി ജോസഫിനെയും ജീവനക്കാരായ കെ.കെ. അനില്, വില്‍സന് റെയ്‌നോള്‍ഡ്, എം.ബി. മെല്‍വിന്, ജി.എ. സിജുലാല്, വിഷ്ണുകുമാര് എന്നിവരെയും പാലാരിവട്ടം പോലീസാണ് അറസ്റ്റ് ചെയ്തത്.\nരണ്ട് ദിവസത്തോളം നീണ്ട ചോദ്യം ചെയ്യലിനൊടുവിലാണ് അറസ്റ്റ്. അപകടത്തിനു തൊട്ടുമുമ്പ് ഹോട്ടലില് നടന്ന ഡി.ജെ. പാര്‍ട്ടിയുടെ സി.സി.ടി.വി. ദൃശ്യങ്ങള് അടങ്ങിയ ഡി.വി.ആര്. നശിപ്പിച്ചതിനാണ് ഇവര്‍ക്കെതിരെ കേസെടുത്തിരിക്കുന്നത്.\nപാലാരിവട്ടം ബൈപ്പാസില് നടന്ന അപകടത്തില് മുന് മിസ് കേരള അന്‍സി കബീര് (25), മിസ് കേരള മുന് റണ്ണറപ്പ് അന്‍ജന ഷാജന് (24) എന്നിവര് സംഭവസ്ഥലത്തും കെ.എ. മുഹമ്മദ് ആഷിഖ് (25) പിന്നീടും മരിച്ചിരുന്നു. കാര് ഓടിച്ചിരുന്ന റഹ്മാന് മാത്രമാണ് രക്ഷപ്പെട്ടത്.\nസിനിമാമേഖലയിലെ ചില പ്രമുഖര് ഈ ഹോട്ടലില് അപകടദിവസം തങ്ങിയതായി വിവരമുണ്ട്. മിസ് കേരളയടക്കമുള്ള സംഘത്തോട് പാര്‍ട്ടിയില്‍വെച്ച് ഇവര് തര്‍ക്കത്തിലേര്‍പ്പെട്ടതായാണ് കരുതുന്നത്. തുടര്‍ന്ന് പിണങ്ങിപ്പോയ സംഘവുമായുള്ള പ്രശ്‌നം പറഞ്ഞുതീര്‍ക്കാനാണ് ഹോട്ടലുടമയുടെ നിര്‍ദേശപ്രകാരം ഔഡി കാര് പിന്തുടര്‍ന്നതെന്നാണ് സംശയം.\nഅപകടം നടന്നതിന് പിന്നാലെ ഹോട്ടലിലെ ദൃശ്യങ്ങളടങ്ങിയ ഡി.വി.ആര് റോയിയുടെ നിര്‍ദേശപ്രകാരം മാറ്റിയെന്നായിരുന്നു ഹോട്ടല് ജീവനക്കാരുടെ മൊഴി. ഇതിനിടെ ചോദ്യം ചെയ്യലിന് ഹാജരാകാന് പോലീസ് റോയിക്ക് നിര്‍ദേശം നല്‍കിയെങ്കിലും ഇയാള് മൂന്നുതവണ ഇത് അവഗണിച്ചിരുന്നു.\nചൊവ്വാഴ്ച ഒരു ഡി.വി.ആറുമായി റോയി പോലീസിനു മുന്നില് ഹാജരായി. എന്നാല്, ഹോട്ടലില്‍നിന്ന് മാറ്റിയ ഒരു ഡി.വി.ആര്. മാത്രമായിരുന്നു എത്തിച്ചത്. ഇതേ തുടര്‍ന്ന് ഡി.ജെ. പാര്‍ട്ടി നടന്ന ഹാളിലെ ഡി.വി.ആറുമായി ബുധനാഴ്ച ഹാജരാകാന് നിര്‍ദേശം നല്‍കി പോലീസ് വിട്ടയച്ചു. എന്നാല്, ബുധനാഴ്ച രണ്ടാമത്തെ ഡി.വി.ആറില്ലാതെയാണ് റോയി എത്തിയത്. ഇത് നശിപ്പിച്ചെന്നായിരുന്നു മൊഴി. ഇതേ തുടര്‍ന്ന് നമ്പര് 18 ഹോട്ടലില് റോയിയുമായി എത്തി പോലീസ് പരിശോധന നടത്തിയെങ്കിലും പ്രയോജനമുണ്ടായില്ല.\nവീണ്ടും റോയിയെ പാലാരിവട്ടം പോലീസ് സ്റ്റേഷനിലെത്തിച്ച് ചോദ്യം ചെയ്യല് തുടര്‍ന്നു. ഇതിനിടെ ഡി.വി.ആര്. ഉപേക്ഷിക്കാനുള്ള സാധ്യത പരിഗണിച്ച് ജീവനക്കാരെ വീണ്ടും ചോദ്യം ചെയ്തു. കായയില് ഉപേക്ഷിച്ചെന്ന് ജീവനക്കാര് മൊഴി നല്‍കി. ഇവരില്‍നിന്നു കിട്ടിയ വിവരങ്ങളുടെ അടിസ്ഥാനത്തില് തേവര കണ്ണങ്ങാട്ട് പാലത്തിനു സമീപം പരിശോധന നടത്തിയെങ്കിലും ഒന്നും കണ്ടെത്താനായിട്ടില്ല.


സംസ്ഥാനത്ത് പ്രതിദിന കേസുകൾ അരലക്ഷത്തിലേക്ക് ഉയർന്നേക്കാം; സജ്ജമായിരിക്കാന് നിര്‍ദ്ദേശം-Covid daily cases in Kerala may rise to 50,000\nനിലവിൽ കോവിഡ് വ്യാപനം ഏറ്റവും രൂക്ഷമായ എറണാകുളം ജില്ലയിൽ പ്രാദേശിക ലോക്ക്ഡൌൺ നിലവിൽ വന്നു. ഇന്നും നാളെയും ജില്ലയിൽ രോഗികളുടെ എണ്ണം കൂടുമെന്നാണ് വിലയിരുത്തൽ\nUpdated: April 21, 2021 10:39:20 am\nതിരുവനന്തപുരം: സംസ്ഥാനത്ത് അതിതീവ്ര കോവിഡ് വ്യാപനത്തിന് സാധ്യത. പ്രതിദിന രോഗികളുടെ എണ്ണം നാൽപ്പതിനായിരം മുതൽ അൻപതിനായിരം വരെ ആയി ഉയർന്നേക്കാമെന്നാണ് കഴിഞ്ഞ ദിവസം ചീഫ് സെക്രട്ടറിയുടെ നേതൃത്വത്തിൽ നടന്ന കോവിഡ് കോര് കമ്മറ്റി യോഗത്തിന്റെ വിലയിരുത്തല്. ആശുപത്രികളോട് സജ്ജമായിരിക്കാൻ നിർദേശം നൽകി.\nസംസ്ഥാനത്ത് രണ്ട് ദിവസം കൊണ്ട് മൂന്ന് ലക്ഷത്തോളം പേരില് കൂട്ട പരിശോധന നടത്താനും തീരുമാനമായിട്ടുണ്ട്. ഇതിന്റെ ഫലങ്ങൾ കൂടി വരുന്നതോടെ രോഗികളുടെ എണ്ണം അര ലക്ഷത്തിലേക്ക് ഉയർന്നേക്കുമെന്നാണ് കോവിഡ് കോർ കമ്മറ്റി യോഗത്തിലെ വിലയിരുത്തൽ. കഴിഞ്ഞ ദിവസങ്ങളിൽ നടന്ന മാസ് പരിശോധന ഫലപ്രദമെന്ന വിലയിരുത്തലിന്റെ അടിസ്ഥാനത്തിലാണ് കൂടുതൽ ആളുകളെ പരിശോധനയ്ക്ക് വിധേയമാക്കാൻ തീരുമാനിച്ചത്.\nRead More: ഇന്നത്തെ കോവിഡ് വാർത്തകൾ: എറണാകുളത്ത് ഇന്നും നാളെയും രോഗികളുടെ എണ്ണം കൂടുമെന്ന് കലക്ടർ\nഅതേസമയം, കോവിഡ് പ്രതിരോധം വിലയിരുത്തുന്നതിനായി മുഖ്യമന്ത്രി ഉന്നതതല യോഗം വിളിച്ചു ചേര്‍ത്തിട്ടുണ്ട്. യോഗത്തില് ചീഫ് സെക്രട്ടറി അടക്കമുള്ള ഉന്നതഉദ്യോഗസ്ഥരും പൊലീസ് മേധാവിയും പങ്കെടുക്കും. രോഗ വ്യാപനം നിയന്ത്രിക്കുന്നതിനായുള്ള രാത്രികാല കർഫ്യു സംസ്ഥാനത്ത് നിലവിൽ വന്നു. രാത്രി ഒമ്പത് മണി മുതൽ പുലർച്ചെ അഞ്ച് മണി വരെയാണ് നിയന്ത്രണം.\nനിലവിൽ കോവിഡ് വ്യാപനം ഏറ്റവും രൂക്ഷമായ എറണാകുളം ജില്ലയിൽ പ്രാദേശിക ലോക്ക്ഡൌൺ നിലവിൽ വന്നു. ഇന്നും നാളെയും ജില്ലയിൽ രോഗികളുടെ എണ്ണം കൂടുമെന്നാണ് വിലയിരുത്തൽ. ജില്ലയിലെ മൂന്ന് പഞ്ചായത്തുകളും, കൊച്ചി നഗരസഭയിലെ അഞ്ച് ഡിവിഷനുകളിലും ഉൾപ്പെടെ 113 വാർഡുകളെയാണ് കണ്ടൈന്റമെന്റ് സോണായി പ്രഖ്യാപിച്ച് ലോക്ഡൌൺ ഏർപ്പെടുത്തിയിരിക്കുന്നത്. ടെസ്റ്റ് പോസിറ്റിവിറ്റി നിരക്ക് അനിയന്ത്രിതമായി ഉയർന്നതോടെ വെങ്ങോല, മഴുവന്നൂർ, എടത്തല പഞ്ചായത്തുകളും ഇന്ന് വൈകീട്ട് ആറ് മണി മുതൽ അടച്ചിടും.\nWeb Title: Covid daily cases in kerala may rise to 50000


ആദ്യം മദ്യത്തിൽ സയനൈഡ് കലർത്തി; മരണം ഉറപ്പാക്കാൻ വെള്ളത്തിലും | koodathai murders\nമാത്യു മഞ്ചാടിയിൽ വധക്കേസിൽ കുറ്റപത്രം നൽകി\nമാത്യുമഞ്ചാടിയില് വധക്കേസ് കുറ്റപത്രത്തിന്റെ മുഖചിത്രം കാണിക്കുന്ന എസ്.പി.കെ.ജി.സൈമണ്\nവടകര: കൂടത്തായി കൊലപാതകപരമ്പരയിലെ നാലാമത്തെ കൊലപാതകമായ മാത്യു മഞ്ചാടിയിൽ വധക്കേസിൽ പ്രത്യേക അന്വേഷണസംഘം താമരശ്ശേരി മുൻസിഫ് മജിസ്‌ട്രേറ്റ് കോടതിയിൽ കുറ്റപത്രം നൽകി.\nജോളി ഉൾപ്പെടെ മൂന്നുപേരാണ് പ്രതികൾ. 178 സാക്ഷികളുണ്ട്. 146 രേഖകൾ ഉൾപ്പെടെ 2016 പേജുള്ള കുറ്റപത്രമാണ് തിങ്കളാഴ്ച കൊയിലാണ്ടി സി.ഐ. കെ. ഉണ്ണികൃഷ്ണന്റെ നേതൃത്വത്തിലുള്ള സംഘം സമർപ്പിച്ചത്.\nജോളിയമ്മ എന്ന ജോളി (47), സയനൈഡ് എത്തിച്ചുനൽകിയ ജൂവലറി ജീവനക്കാരൻ കക്കാട് കക്കവയൽ മഞ്ചാടിയിൽ എം.എസ്. മാത്യു (44), സ്വർണപ്പണിക്കാരൻ താമരശ്ശേരി തച്ചംപൊയിലിലെ മുള്ളമ്പലത്തിൽ പ്രജികുമാർ (48) എന്നിവർക്കെതിരേയാണ് കുറ്റപത്രം. കൊലപാതകം, കുറ്റംചെയ്യാൻ പ്രേരിപ്പിക്കൽ, ക്രിമിനൽ ഗൂഢാലോചന, സംഘംചേർന്നുള്ള കുറ്റകൃത്യം ചെയ്യൽ, പോയിസണസ് ആക്ട് എന്നീ വകുപ്പുകൾ പ്രകാരമാണ് കേസ്.\nസയനൈഡ് കലർത്തി ജോളി നൽകിയ മദ്യം കുടിച്ച് അവശനായ മാത്യു വെള്ളം ചോദിച്ചപ്പോൾ ആ വെള്ളത്തിലും സയനൈഡ് കലർത്തിയെന്നാണ് കേസ്. ഇത് തെളിയിക്കാനാവശ്യമായ സാക്ഷിമൊഴികളും മറ്റ് ശാസ്ത്രീയതെളിവുകളും ഉണ്ടെന്ന് റൂറൽ എസ്.പി. കെ.ജി. സൈമൺ പറഞ്ഞു.\nജോളിയുടെ രണ്ട് മക്കളും കേസിൽ സാക്ഷികളാണ്. ഇവർ മജിസ്‌ട്രേറ്റിനുമുമ്പാകെ നൽകിയ രഹസ്യമൊഴിയുമുണ്ട്. മരണകാരണം സയനൈഡ് ഉള്ളിൽ ചെന്നാണെന്ന് വ്യക്തമാക്കുന്ന മെഡിക്കൽ ബോർഡിന്റെ റിപ്പോർട്ട്, മാത്യുവിനെ ചികിത്സിച്ച ആശുപത്രികളിലെ രേഖകൾ എന്നിവയും നിർണായക തെളിവുകളാണ്. മെഡിക്കൽ ബോർഡിലെ മൂന്ന് ഡോക്ടർമാർ ഉൾപ്പെടെ 10 ഡോക്ടർമാർ സാക്ഷികളാണ്. bb\nകൊലയ്ക്ക് മൂന്ന് കാരണങ്ങൾbb\nറോയി തോമസിന്റെ അമ്മാവനായ മാത്യു മഞ്ചാടിയിലിനെ വധിക്കാൻ ജോളിയെ പ്രേരിപ്പിച്ചത് മൂന്ന് കാരണങ്ങളാണെന്ന് കുറ്റപത്രം. ഒന്ന് റോയി തോമസ് മരിച്ചപ്പോൾ ആ മരണത്തിൽ ഏറെ സംശയം പ്രകടിപ്പിച്ചത് മാത്യുവാണ്. പലരോടും മരണത്തെക്കുറിച്ച് ഇദ്ദേഹം സംശയം പറഞ്ഞു. ഒരു കാരണവശാലും സ്വത്ത് ജോളിക്ക് നൽകരുതെന്ന് മാത്യു ചിലരോടൊക്കെ പറഞ്ഞിരുന്നു. ഇതാണ് രണ്ടാമത്തെ കാരണം.\nമൂന്നാമത്, റോയിയുടെ മരണശേഷം രണ്ടാംപ്രതി എം.എസ്. മാത്യു ഉൾപ്പെടെ പലരും ജോളിയുടെ വീട്ടിൽ ഇടയ്ക്കിടെ വരുന്നത് മാത്യു ചോദ്യം ചെയ്തിരുന്നു. ഇതെല്ലാം കണക്കിലെടുത്താണ് മാത്യുവിനെ വധിക്കാൻ ജോളി തീരുമാനിക്കുന്നത്. bb\nമരണം ഉറപ്പിക്കാൻ പോകുമ്പോൾ മകനെയും കൂട്ടിbb\n2014 ഫെബ്രുവരി 24-നാണ് മാത്യു മരിക്കുന്നത്. അന്നേദിവസം ഭാര്യ അന്നമ്മ കട്ടപ്പനയിൽ ഒരു വിവാഹത്തിന് പോയിരുന്നു. മാത്യുവിനെ ഇല്ലാതാക്കാൻ ഈ ദിവസം തിരഞ്ഞെടുത്ത ജോളി അരക്കുപ്പി മദ്യത്തിൽ സയനൈഡ് കലർത്തിയ ശേഷം വാനിറ്റിബാഗിൽ വെച്ച് എൻ.ഐ.ടി.യിലേക്കെന്നു പറഞ്ഞ് വീട്ടിൽനിന്നിറങ്ങി.\nഉച്ചയ്ക്കുശേഷം തിരിച്ചെത്തി 3.30-ഓടെ മാത്യുവിന്റെ വീട്ടിലേക്ക് കയറി. സൗഹൃദഭാവത്തിൽ മദ്യം നൽകി. മാത്യു ഇത് കുടിച്ചശേഷം ജോളി സ്വന്തം വീട്ടിലേക്ക് മടങ്ങി. നാലുമണിയോടെ എന്തായെന്ന് അറിയാൻ വീണ്ടും മാത്യുവിന്റെ വീട്ടിലേക്ക് പോകുമ്പോൾ ഇളയമകനെയും ഒപ്പം കൂട്ടി. ഇവർ വീട്ടിലെത്തുമ്പോൾ കിടപ്പുമുറിയിലെ ബക്കറ്റിൽ ഛർദിച്ചശേഷം അവശനിലയിൽ കിടക്കുകയായിരുന്നു മാത്യു. കൈകൊണ്ട് വെള്ളം വേണമെന്ന് ആംഗ്യം കാട്ടി. ഉടൻതന്നെ ജോളി മകനെ വരാന്തയിൽ നിർത്തിയശേഷം ആരെങ്കിലും വരുന്നുണ്ടോയെന്ന് ശ്രദ്ധിക്കാൻ പറഞ്ഞു. ഈ സമയം അടുക്കളയിൽപ്പോയി വെള്ളത്തിൽ കുറച്ച് സയനൈഡ് കൂടി കലർത്തി. ഇത് കുടിച്ചതോടെ മാത്യു വീണ്ടും അവശനിലയിലായി.\nപിന്നീട് ജോളി തന്നെയാണ് അടുത്തുള്ളവരെ വിളിച്ചുവരുത്തുന്നതും ആശുപത്രിയിലെത്തിക്കാൻ നേതൃത്വം നൽകുന്നതും. ആറുമണിക്ക് ഓമശ്ശേരി ശാന്തി ആശുപത്രിയിലെത്തിച്ചെങ്കിലും ഏഴുമണിയോടെ മരിച്ചു.


നിര്‍ബന്ധിത മതപരിവര്‍ത്തനം തടയണമെന്ന ഹർജി സുപ്രീംകോടതി തള്ളി - ഇ വാർത്ത | evartha religious-conversions\nനിര്‍ബന്ധിത മതപരിവര്‍ത്തനം തടയണമെന്ന ഹർജി സുപ്രീംകോടതി തള്ളി\n18 വയസ്സിന് മുകളില് പ്രായമുള്ള ആര്‍ക്കും ഇഷ്ടമുള്ള മതം തെരഞ്ഞെടുക്കാന് സ്വാതന്ത്ര്യമുണ്ടെന്ന് സുപ്രിംകോടതി. ഭരണഘടന അതിന് അവകാശം നല്‍കുന്നുണ്ട്. നിര്‍ബന്ധിത മതപരിവര്‍ത്തനം, കണ്‍കെട്ട് വിദ്യ എന്നിവ നിരോധിക്കണം എന്ന് ചൂണ്ടിക്കാണിച്ചുള്ള ഹരജി സുപ്രീം കോടതി തള്ളി. ജസ്റ്റിസ്. ആര് എഫ് നരിമാന് അധ്യക്ഷനായ ബെഞ്ചിന്റേതാണ് ഉത്തരവ്. നിര്‍ബന്ധിത മതപരിവര്‍ത്തനം തടയാന് കേന്ദ്ര സംസ്ഥാന സര്‍ക്കാരുകള്‍ക്ക് നിര്‍ദേശം നല്‍കണമെന്ന ഹരജിയാണ് സുപ്രീകോടതി തള്ളിയത്. ഇത്തരം ഹരജികള് പബ്ലിസിറ്റിക്ക് വേണ്ടി മാത്രമാണെന്നും കോടതി അഭിപ്രായപ്പെട്ടു.\nഇത്തരം ഹരജികളുമായി ഇനി ആരെങ്കിലും സുപ്രീം കോടതിയിലേക്ക് വരികയാണെങ്കില് അവര്‍ക്കെതിരെ പിഴ ചുമത്തുന്നതാണെന്നും കോടതി മുന്നറിയിപ്പ് നല്‍കി. ആ സാഹചര്യത്തില് ഹരജി പിന്‍വലിക്കുകയാണെന്ന് ഹരജിക്കാരന് അറിയിക്കുകയായിരുന്നു.


Greta Thunber | യുഎൻ കാലാവസ്ഥാ സമ്മിറ്റിൽ പൊട്ടിക്കരഞ്ഞ് 16-കാരിയായ പരിസ്ഥിതി പ്രവർത്തക; ട്രംപ് അടങ്ങിയ നേതാക്കളുടെ മുഖത്തുനോക്കി വെല്ലുവിളിച്ചു പെൺസിംഹം; ലോകം ഒരരുപോലെ ചർച്ച ചെയ്യുന്ന ഗ്രെറ്റ തുൻബെർഗിനെ നിങ്ങൾക്കറിയാമോ? - MarunadanMalayalee.com\nSeptember 24, 201910:02 AM IST Permalink\nലണ്ടൻ: No one is too small is to makeadifference...കാലാവസ്ഥാ വ്യതിയാനത്തിനും ആഗോള താപനത്തിനുമെതിരായ പോരാട്ടത്തിലൂടെ ശ്രദ്ധേയയായ 16-കാരി ഗ്രെറ്റ തുൻബെർഗ് ലോകത്തോട് വിളിച്ചുപറയുകയാണ്. ഡൊണാൾഡ് ട്രംപടക്കമുള്ള ലോകനേതാക്കൾക്കുമുന്നിൽ ഐക്യരാഷ്ട്ര സഭയിലെ കാലാവസ്ഥാ ഉച്ചകോടിയിൽ നിൽ്ക്കുമ്പോഴും ഗ്രെറ്റ പറയുന്നത് അതുതന്നെയാണ്. നിങ്ങളൊന്ന് മനസ്സുവെക്കൂ, ഈ പ്രകൃതിയെ സംരക്ഷിക്കൂ. അതുപറയുമ്പോൾ അവൾ പൊട്ടിക്കരയുകയായിരുന്നു.\n'ഞാനിവിടെ നിൽക്കേണ്ട കാര്യമില്ലായിരുന്നു. ലോകത്തിന്റെ മറുഭാഗത്ത് സ്‌കൂളിലിരിക്കേണ്ടവളാണ് ഞാൻ. പക്ഷേ, നിങ്ങളെന്റെ കുട്ടിക്കാലവും സ്വപ്‌നങ്ങളുമൊക്കെ തകർത്തു. ഇനിയും പ്രതീക്ഷയോടെ കാത്തിരിക്കാനാണ് നിങ്ങൾ പറയുന്നത്'-ലോകനേതാക്കളെ നോക്കി അവൾ സധൈര്യം പറഞ്ഞു. പലപ്പോഴും ദേഷ്യം അടക്കാനാവാതെയാണ് ഗ്രെറ്റ സംസാരിച്ചത്. പ്രകൃതിയെയും പരിസ്ഥിതിയെയും സംരക്ഷിക്കാനായി ലോകനേതാക്കൾ നടത്തുന്ന ശ്രമങ്ങളിൽ താനൊട്ടും തൃപ്തയല്ലെന്നും ഇനിയും വൈകിയാൽ അടുത്ത തലമുറ നിങ്ങൾക്ക് മാപ്പുനൽകില്ലെന്നും ഗ്രെറ്റ വിളിച്ചുപറഞ്ഞു.\nഗ്രെറ്റ ഇർമാൻ തുൻബെർഗ് എന്ന പതിനാറുകാരി ഇപ്പോൾ ലോകമറിയുന്ന താരമാണ്. ആഗോള താപനത്തിനും കാലാവസ്ഥാവ്യതിയാനത്തിനുമെതിരെ കഴിഞ്ഞ വർഷം ഓഗസ്റ്റിൽ അവൾ തുടങ്ങിയ ഒറ്റയാൾ പ്രതിഷേധം ഇന്ന് എല്ലാ രാജ്യങ്ങളിലേക്കും പടർന്നുകഴിഞ്ഞു. തുടർച്ചയായി വെള്ളിയാഴ്ചകളിൽ ക്ലാസ് ബഹിഷ്‌കരിച്ച് സ്വീഡിഷ് പാർലമെന്റിനു മുന്നിൽ പ്രതിഷേധപ്രകടനങ്ങൾ സംഘടിപ്പിച്ചുകൊണ്ടാണ് ഗ്രെറ്റ ലോകത്തിന്റെ ശ്രദ്ധ പിടിച്ചുപറ്റിയത്. ആ പോരാട്ടത്തിന് കിട്ടിയ അംഗീകാരമാണ് 2019-ലെ കാലാവസ്ഥാ ഉച്ചകോടിയിലേക്ക് ഗ്രെറ്റയ്ക്ക് ഐക്യരാഷ്ട്ര സഭയുടെ ക്ഷണം ലഭിച്ചത്.\nകഴിഞ്ഞവർഷം സമാധാനത്തിനുള്ള നൊബേൽ സമ്മാനത്തിന് സ്വീഡൻ ശുപാർശ ചെയ്തത് ഗ്രെറ്റയെയാണ്. പരിസ്ഥിതി സംരക്ഷണത്തിനായി ഗ്രെറ്റ നടത്തുന്ന ശ്രമങ്ങൾക്ക് ഫ്രാൻസിസ് മാർപാപ്പയും പിന്തുണ പ്രഖ്യാപിച്ചിരുന്നു. വത്തിക്കാനിലെ സെന്റ് പീറ്റേഴ്‌സ് സ്‌ക്വയറിന് മുന്നിൽ പ്രതിഷേധവുമായെത്തിയ ഗ്രെറ്റയ്ക്ക് മാർപാപ്പ തന്റെ പൂർണ പിന്തുണ അറിയിച്ചിരുന്നു. 2003-ലാണ് ഗ്രെറ്റ ജനിക്കുന്നത്. സ്വീഡിഷ് ഓപ്പറ ഗായിക മലേന എൺമാന്റെയും അഭിനേതാവ് സ്വാന്ത് തുൻബെർഗിന്റെയും മകൾ. 2018 ഓഗസ്റ്റിലാണ് കാലാവസ്ഥാവ്യതിയാനത്തിന് ആക്കം കൂട്ടുന്ന സ്വീഡിഷ് സർക്കാരിന്റെ നയങ്ങൾക്കെതിരെ 'ഫ്രൈഡേ സ്‌കൂൾ പ്രൊട്ടെസ്റ്റ്' എന്ന പ്രതിഷേധം സംഘടിപ്പിച്ചത്.\nപാരീസ് ഉടമ്പടി പാലിച്ചുകൊണ്ട് കാർബൺ പുറംതള്ളൽ കുറയ്ക്കണമെന്ന് അവൾ സർക്കാരിനോട് ആവശ്യപ്പെട്ടു. തുടക്കത്തിൽ അധികമൊന്നും ശ്രദ്ധിക്കപ്പെടാതെ പോയ ഗ്രെറ്റയുടെ സമരം പിന്നീട് ലോകംതന്നെ ഏറ്റെടുതത്ു. ഒരു കൗതുകമായി മാത്രം തുടക്കത്തിൽ വീക്ഷിക്കപ്പെട്ട സമരം പിന്നീട് ലോകത്തെങ്ങുമുള്ള കൗമാരക്കാർക്ക് ആവേശത്തിന്റെ തീ പകർന്നു. ഭാവിതന്നെയില്ലെങ്കിൽ പിന്നെ ഭാവിക്കുവേണ്ടി എന്തിനു പഠിക്കണം, എന്തിന് സ്‌കൂളിൽ പോകണം? വിദ്യാഭ്യാസം നേടിയവരുടെ വാക്കുകൾ ഭരണകേന്ദ്രങ്ങൾ ചെവിക്കൊള്ളുന്നില്ലെങ്കിൽ പിന്നെ എന്തിനു വിദ്യ നേടണം എന്നീ ചോദ്യങ്ങളുന്നയിച്ചുകൊണ്ടായിരുന്നു ഗ്രെറ്റ സ്‌കൂൾ ബഹിഷ്‌കരണ സമരം സംഘടിപ്പിച്ചത്.\nഗ്രെറ്റയുടെ സമരം ലോകം ഏറ്റെടുത്തതോടെ 'ഫ്രൈഡേ ഫോർ ഫ്യൂച്ചർ' എന്ന പ്രസ്ഥാനമായി അതുമാറി. ദശലക്ഷക്കണക്കിന് വിദ്യാർത്ഥികൾ അതിൽ സജീവ പങ്കാളികളായി. ഗ്രെറ്റ ഈ സമരങ്ങളുടെയൊക്കെ ധീരനായികയായി. ലണ്ടനിലും സ്റ്റോക്ക്‌ഹോമിലും ഹെൽസിങ്കിയിലും ബ്രസ്സൽസിലുമൊക്കെ സംഘടിപ്പിച്ച വൻ റാലികളിൽ ഗ്രെറ്റ സംസാരിച്ചു. കഴിഞ്ഞ ഡിസംബറിൽ പോളണ്ടിൽവെച്ച് യു എൻ സെക്രട്ടറി ജനറലുമായി കൂടിക്കാഴ്ച നടത്തിയ ഗ്രെറ്റ, പ്രശ്‌നത്തിൽ ഐക്യരാഷ്ട്ര സഭ അടിയന്തരമായി ഇടപെടണമെന്ന് ആവശ്യപ്പെട്ടു.\nഇക്കൊല്ലം ജനുവരിയിൽ ലോക സാമ്പത്തിക ഫോറത്തിലും ഗ്രെറ്റയെത്തി. പ്രത്യേക ക്ഷണിതാവായെത്തി. അവിടെ ഗ്രെറ്റ നടത്തിയ പ്രസംഗം ലോകമെമ്പാടുമെത്തി. ഇന്ത്യയുൾപ്പെടെ നൂറ്റിയിരുപത്തിയെട്ടോളം രാജ്യങ്ങളിലെ 2233 നഗരങ്ങളിൽ വെള്ളിയാഴ്ചകളിൽ സ്‌കൂൾ വിട്ടിറങ്ങി കുട്ടികൾ പ്രകൃതിക്കായി പ്രകടനങ്ങൾ നടത്തുന്നു. ഇപ്പോഴിതാ ലോക കാലാവസ്ഥാ ഉച്ചകോടിയിലും ഗ്രെറ്റയുടെ ശബ്ദം ഉയർന്നുതന്നെ നിന്നു. ഇനിയും ഞങ്ങളെ സംരക്ഷിക്കാനായില്ലെങ്കിൽ നിങ്ങളെന്തിന് ലോകം ഭരിക്കണമെന്ന ചോദ്യമാണ് ഗ്രെറ്റ ഉയർത്തിയത്. കാലാവസ്ഥാ ഉച്ചകോടിയിൽ പങ്കെടുത്ത ലോകനേതാക്കൾക്കൊന്നും അതിന് വ്യക്തമായ ഉത്തരമില്ലായിരുന്നു.


സ്‌കൂള് സമയം വൈകുന്നേരം വരെയാക്കാന് ആലോചന; ചര്‍ച്ച തുടരുന്നു\nBy Kerala Desk 637\nതിരുവനന്തപുരം: കേരളത്തില് സ്‌കൂള് സമയം വൈകുന്നേരം വരെയാക്കാനുള്ള നിര്‍ദേശം പരിഗണിച്ച് സംസ്ഥാന സര്‍ക്കാര്. നിലവില് ഉച്ച വരെയാണ് സ്‌കൂളുകളില് ക്ലാസുകള്. മന്ത്രി വി. ശിവന്‍കുട്ടിയുടെ അധ്യക്ഷതയില് ചേര്‍ന്ന യോഗത്തിലാണ് നിര്‍ദേശം.\nഡിസംബര് മാസത്തോട് കൂടി സ്‌കൂളുകളിലെ സമയം വൈകുന്നേരം വരെയാക്കാനുള്ള നിര്‍ദേശമാണ് പൊതു വിദ്യാഭ്യാസ വകുപ്പ് പരിഗണിക്കുന്നത്. ഉച്ച വരെ ക്ലാസുകള് നടക്കുന്നതിനാല് പാഠഭാഗങ്ങള് തീര്‍ക്കാന് കഴിയുന്നില്ലെന്നാണ് പരാതി.\nഅതേ സമയം പ്ലസ് വണ് സീറ്റ് ക്ഷാമം പരിഹരിക്കാന് ഏഴ് ജില്ലകളിലായി അറുപത്തഞ്ചോളം താല്‍കാലിക ബാച്ചുകള് അനുവദിക്കേണ്ടി വരുമെന്ന നിര്‍ദേശവും കഴിഞ്ഞ ദിവസം നടന്ന ഉന്നതതല യോഗത്തില് പൊതു വിദ്യാഭ്യാസ മന്ത്രി വി.ശിവന്‍കുട്ടി മുന്നോട്ട് വെച്ചു.\nപാലക്കാട്, മലപ്പുറം, കോഴിക്കോട് ജില്ലകളിലാണ് ബാച്ചുകള് കൂടുതല് ആവശ്യം. തൃശൂര്, വയനാട്, കണ്ണൂര്, കാസര്‍കോട് ജില്ലകളിലെ ചില താലൂക്കുകളിലും ബാച്ചുകളുടെ ആവശ്യമുണ്ട്.


യുഡിഎഫ് സർക്കാർ നിർമ്മിച്ച വീടുകൾ 3,532 മാത്രമെന്ന് രേഖകൾ - Janayugom Online\nകഴിഞ്ഞ യുഡിഎഫ് സർക്കാരിന്റെ കാലത്ത് 4,37,282 വീടുകൾ നിർമ്മിച്ചു നൽകിയെന്ന മുൻ മുഖ്യമന്ത്രി ഉമ്മൻചാണ്ടിയുടെ വാദം വെറും തള്ള്. യുഡിഎഫ് സർക്കാരിന്റെ കാലാവധി അവസാനിക്കുന്നതിന് തൊട്ടുമുൻപ് ചേർന്ന പതിനാറാം നിയമസഭ സമ്മേളനത്തിൽ 3,532 വീടുകൾ മാത്രമേ സർക്കാർ നിർമ്മിച്ചിട്ടുള്ളൂവെന്ന് ഉമ്മൻചാണ്ടിതന്നെ നിയമസഭയെ അറിയിച്ചു. 2016 ഫെബ്രുവരി 24ന് കോടിയേരി ബാലകൃഷ്ണൻ നൽകിയ ചോദ്യത്തിനായിരുന്നു മറുപടി.അഞ്ച് വർഷത്തിനുള്ളിൽ എത്രപേർക്ക് സർക്കാർ പദ്ധതികളിലൂടെ പാർപ്പിടം നൽകി. ഇപ്പോഴും പാർപ്പിടം ഇല്ലാത്ത കുടുംബങ്ങൾ എത്രയെന്ന് വ്യക്തമാക്കാമോയെന്നതായിരുന്നു ചോദ്യം.\nഎൽഡിഎഫ് സർക്കാർ അധികാരത്തിൽവന്ന് നാല് വർഷം പിന്നിടുമ്പോൾ സാധാരണക്കാരായ ജനങ്ങൾക്ക് 2,14,262 വീടുകൾ പൂർത്തിയാക്കി നൽകിയെന്ന അപൂർവ്വം നേട്ടം കൈവരിച്ചതിനെ തുടർന്നാണ് യുഡിഎഫ് നേതാക്കൾ പുകമറ സൃഷ്ടിച്ചുകൊണ്ട് ഊതിപ്പെരുപ്പിച്ച കണക്കുകളുമായി രംഗത്തെത്തിയത്.യുഡിഎഫ് സർക്കാരിന്റെ കാലത്ത് ഭവന നിർമ്മാണം നടത്തിയതിന്റെ വിശദാംശങ്ങൾ (അനുബന്ധം I) മറുപടിയിൽ ചേർത്തിട്ടുണ്ട്. അതിൽ കോഴിക്കോട് ബംഗ്ലാദേശ് കോളനിയിലെ കുടുംബങ്ങളുടെ പുനരധിവാസ പദ്ധതി ഘട്ടം 1 പ്രകാരം 218 വീടുകൾ നിർമ്മിച്ച് കൈമാറിയതായി വ്യക്തമാക്കുന്നു. സാഫല്യം ഭവന പദ്ധതി (ഫ്ലാറ്റ് നിർമ്മാണത്തിന് രണ്ട് ലക്ഷം) ആദ്യ ഘട്ടം നിർമ്മിച്ചു വരുന്നതിൽ 48 എണ്ണം മാത്രമേ പൂർത്തിയായിട്ടുള്ളൂ. പ്രഖ്യാപിച്ചത് 216 ഫ്ലാറ്റുകളാണ്.\nരണ്ട് ലക്ഷം രൂപ മാത്രം സബ്സിഡി നൽകുന്ന ഗൃഹശ്രീ ഭവന പദ്ധതി പ്രകാരം 2013–14, 2014–15, 2015–16 വർഷങ്ങളിൽ യഥാക്രമം 525, 709, 1,500 വീടുകൾക്ക് അനുമതി നൽകുകമാത്രമാണുണ്ടായത്. 2015–16 വർഷത്തിൽ 1,500 വീട് പ്രഖ്യാപിച്ചതിൽ 1,050 ഗുണഭോക്താക്കളെ കണ്ടെത്തുകയും ആദ്യ ഗഡു അനുവദിക്കുന്നതിനുള്ള നടപടികൾ സ്വീകരിക്കുകയും ചെയ്തു. സുരക്ഷ പദ്ധതി പ്രകാരം 2011–16 കാലയളവിൽ 698 വീടുകളും, എംഎൻ ലക്ഷം വീട് പുനർ നിർമ്മാണ പദ്ധതി പ്രകാരം ആകെ 2,191 വീടുകളും അനുവദിച്ചു.എന്നാൽ 2015 മാർച്ച് 31ന് കാലാവധി അവസാനിച്ച എംഎൻ ലക്ഷം വീട് അറ്റകുറ്റ പണി ചെയ്യുന്ന പദ്ധതി പ്രകാരം 772 വീടുകൾക്ക് 77,20,000 രൂപ സബ്സിഡി അനുവദിച്ചു. 74 പത്രപ്രവർത്തകർക്കുള്ള സബ്സിഡിയായി 54,03,169 രൂപയും സബ്സിഡി നൽകിയെന്നും വ്യക്തമാക്കുന്നു.\nവസ്തുതകൾ ഇതാണെന്നിരിക്കെ സംസ്ഥാനത്തെ ദുര്‍ബല ജനവിഭാഗങ്ങളുടെ ജീവിതനിലവാരം ഉയര്‍ത്തുന്നതിനു വേണ്ടി സര്‍ക്കാര് രൂപം കൊടുത്തിട്ടുള്ള സുപ്രധാന പദ്ധതിയാണ് ലൈഫ്. മാന്യവും സുരക്ഷിതത്വവുമുള്ള ഭവനത്തോടൊപ്പം ജീവനോപാധികള് കൂടി ഉറപ്പുവരുത്തുക എന്നതാണ് പദ്ധതിയിലൂടെ സർക്കാർ ലക്ഷ്യമിടുന്നത്.\nമൂന്ന് ഘട്ടങ്ങളായാണ് ലൈഫ് മിഷൻ പദ്ധതി വിഭാവനം ചെയ്തത്. ഒന്നാംഘട്ടത്തിൽ 2000-01 മുതൽ 2015–16 വരെ വിവിധ സർക്കാർ ഭവനനിർമ്മാണ പദ്ധതികൾ പ്രകാരം ധനസഹായം കിട്ടിയിട്ടും പല കാരണങ്ങളാൽ നിർമ്മാണം പൂർത്തീകരിക്കാൻ കഴിയാതിരുന്ന കുടുംബങ്ങൾക്കുള്ള വീടുകൾ യാഥാർഥ്യമാക്കുക എന്നതായിരുന്നു ലൈഫ് മിഷൻ ഏറ്റെടുത്ത ദൗത്യം. ഒന്നാംഘട്ടത്തിൽ നിർമ്മിക്കേണ്ട 54,173 വീടുകളിൽ 52,050 വീടുകൾ 670 കോടി രൂപ ചെലവഴിച്ച് നിർമ്മാണം പൂർത്തിയാക്കി. ലൈഫ് രണ്ടാംഘട്ടത്തിൽ ഭൂമിയുള്ള ഭവനരഹിതരുടെ ഭവന നിർമ്മാണവും മൂന്നാംഘട്ടത്തിൽ ഭൂരഹിത ഭവനരഹിതരുടെ പുനരധിവാസവുമാണ് ലക്ഷ്യം. രണ്ടാംഘട്ടത്തിൽ രേഖാപരിശോധനയിലൂടെ 1,00,460 ഗുണഭോക്താക്കളാണ് അർഹത നേടിയത്. ഇവരിൽ ബന്ധപ്പെട്ട തദ്ദേശസ്വയംഭരണ സ്ഥാപനങ്ങളുമായി കരാറിലേർപ്പെട്ടത് 92,213 പേരാണ്. അതിൽ 74,674 ഗുണഭോക്താക്കൾ ഭവനനിർമ്മാണം പൂർത്തിയാക്കി. ഇതിനുപുറമെ ലൈഫ്-പിഎംഎവൈ (അർബൻ) പദ്ധതി പ്രകാരം 79,520 ഗുണഭോക്താക്കൾ കരാർ വച്ച് പണി ആരംഭിക്കുകയും 47,144 വീടുകൾ പൂർത്തീകരിക്കുകയും ചെയ്തു. ലൈഫ്-പിഎംഎവൈ (റൂറൽ) പദ്ധതി പ്രകാരം 17,475 ഗുണഭോക്താക്കൾ കരാർ വച്ച് പണി ആരംഭിക്കുകയും 16,640 വീടുകൾക്ക് 5,851.23 കോടി രൂപ ചെലവഴിച്ച് പൂർത്തീകരിക്കുകയും ചെയ്തു.\nപട്ടികജാതി വകുപ്പിനു കീഴിൽ 18,811 വീടുകളും പട്ടികവർഗ വകുപ്പിനു കീഴിൽ 738 വീടുകളും പൂർത്തീകരിച്ചു. ഫിഷറീസ് വകുപ്പ് നിർമിച്ച വീടുകളുടെ എണ്ണം 3,725 ചേർത്ത് എൽഡിഎഫ് സർക്കാർ അധികാരത്തിൽ വന്ന ശേഷം ഇതുവരെ പൂർത്തിയാക്കിയത് 2,14,000 ത്തിൽപ്പരം വീടുകളാണെന്നതും വസ്തുതയാണ്.\nഐഎവൈ പദ്ധതിയിൽ ഒരു ലക്ഷംപോലുമില്ല\nതിരുവനന്തപുരം: ഇന്ദിര ആവാസ് യോജനാ (ഐഎവൈ) പദ്ധതി പ്രകാരം വിവിധ വിഭാഗങ്ങൾക്ക് യുഡിഎഫ് സർക്കാരിന്റെ 2011–16 കാലയളവിൽ വീടുവച്ച് നൽകുമെന്ന് വാഗ്ദാനം ചെയ്തത് 2,00,894 വീടുകളായിരുന്നു. എന്നാൽ യുഡിഎഫ് സർക്കാരിന്റെ അഞ്ച് വർഷക്കാലം കൊണ്ട് പൂർത്തീകരിച്ചത് 66,596 വീടുകൾ മാത്രമാണ്. അതും വി എസ് അച്യുതാനന്ദൻ സർക്കാരിന്റെ അവസാന കാലയളവിൽ നിർമ്മാണത്തിന്റെ സിംഹഭാഗവും പൂർത്തീകരിച്ചവ. ഇതാണ് യുഡിഎഫ് സർക്കാരിന്റെ പേരിൽ 2011–12ൽ എഴുതി ചേർക്കപ്പെട്ട 52,010 വീടുകൾ. 2015–16 കാലയളവിൽ 14,586 വീടുകൾ മാത്രമാണ് പൂർത്തീകരിക്കാൻ സർക്കാരിനായതെന്ന് മറ്റൊരു മറുപടിയിൽ വ്യക്തമാക്കപ്പെട്ടിട്ടുണ്ട്. ഈ കാലയളവിൽ 59,060 വീടുകൾക്ക് നിർമ്മാണാനുമതി നൽകിയെങ്കിലും ഫണ്ട് അനുവദിച്ചിരുന്നില്ല.\n2011-12 ൽ പുതിയ വീടുകൾ നിർമ്മിക്കാൻ അനുമതി നൽകിയത് 54,717, 2012–13ൽ 44,902, 2013–14 ൽ 42,125 വീടുകൾക്കുമാണ്.ഇതും നിയമസഭ രേഖകളിൽ വ്യക്തമാണ്. 2015–16ൽ പണി പൂർത്തിയാക്കിയ വീടുകളുടെ എണ്ണം താരതമ്യം ചെയ്ത് ഓരോ വർഷത്തെയും ശരാശരി എണ്ണം എല്ലാം ചേർത്താലും ഒരുലക്ഷം പോലും തികയുന്നില്ല. എന്നിട്ടും ഇന്ദിര ആവാസ് യോജന പ്രകാരം 2,37,938 വീടുകൾ നിർമ്മിച്ചതായാണ് മുൻ മുഖ്യമന്ത്രി ഉമ്മൻചാണ്ടി വാർത്താസമ്മേളനത്തിൽ അറിയിച്ചതും വിചിത്രമാണ്.


ന്യൂകാസിൽ വെസ്റ്റ് ഹാം മത്സരം സമനിലയിൽ | Fanport | Premier League News Malayalam\nHome Football Premier League ന്യൂകാസിൽ വെസ്റ്റ് ഹാം മത്സരം സമനിലയിൽ\nപ്രീമിയർ ലീഗിൽ ഇന്ന് നടന്ന ആവേശകരമായ മത്സരത്തിൽ വെസ്റ്റ് ഹാമും ന്യൂകാസിലും സമനിലയിൽ പിരിഞ്ഞു. രണ്ട് ടീമുകളും2ഗോൾ വീതമടിച്ചാണ് മത്സരം അവസാനിപ്പിച്ചത്. രണ്ട് തവണ പിറകിൽ പോയ ശേഷമാണ് ന്യൂകാസിൽ ഇന്ന് സമനില പിടിച്ചത്. ഇന്ന് നാലാം മിനുട്ടിൽ തന്നെ അന്റോണിയോയിലൂടെ വെസ്റ്റ് ഹാം ലീഡ് എടുത്തിരുന്നു. 17ആം മിനുട്ടിൽ ആൽമിരോൺ ആണ് ന്യൂകാസിലിനെ ഒപ്പം എത്തിച്ചത്.\nരണ്ടാം പകുതിയിൽ 65ആം മിനുട്ടിൽ സൗചെക് വീണ്ടും വെസ്റ്റ് ഹാമിനെ മുന്നിൽ എത്തിച്ചു. ഇത്തവണ ഒരു മിനുട്ട് മാത്രമേ ലീഡ് നിലനിന്നുള്ളൂ. ജോഞ്ചോ ഷെല്വിയിലൂടെ ന്യൂകാസിൽ 66ആം മിനുട്ടിൽ തന്നെ തിരിച്ചടിച്ചു. സമനില വെസ്റ്റ് ഹാമിനെ 31പോയന്റുമായി 16ആം സ്ഥാനത്ത് നിർത്തുകയാണ്. 43 പോയന്റുള്ള ന്യൂകാസിൽ യുണൈറ്റഡ് 12ആം സ്ഥാനത്താണ്.\nPrevious articleമാൻസുകിച് ഖത്തർ വിട്ടു\nNext articleറൗൾ ഗാർസിയയെ ചവിട്ടിയത് അറിയാതെ എന്ന് റാമോസ്


പ്രേതത്തെ കണ്ട യാത്രയെക്കുറിച്ച് വീണ നായർ\nമിനിസ്‌ക്രീനിലൂടെ വന്ന് ബിഗ് സ്‌ക്രീനില് തന്റേതായ അഭിനയ ശൈലി കൊണ്ട് പ്രേക്ഷക മനസ്സ് കീഴടക്കിയ ഹാസ്യ നായികയാണ് വീണ നായർ. സിനിമയും സീരിയലും അഭിനയുമൊക്കെയായി വീണ ഇപ്പോൾ തിരക്കിലാണെങ്കിലും തന്റെ സ്വകാര്യ ഇഷ്ടം എന്നും യാത്രകളോടാണെന്നാണ് വീണ പറയുന്നത്. ഒരു സ്വകാര്യ ചാനലിന് നൽകിയ അഭിമുഖത്തിലാണ് വീണ തന്റെ യാത്ര അനുഭവങ്ങൾ പങ്കുവെച്ചത്.\nഒരിക്കൽ ഭർത്താവും സുഹൃത്തുക്കളുമായി നടത്തിയ ദുബായ് യാത്രയുടെ മധുരം നിറഞ്ഞ ഓർമ്മകളാണ് വീണ ആദ്യം പങ്കുവെച്ചത്.ദുബായ് യാത്രയിലേറ്റവും കൂടുതലിഷ്ടപ്പെട്ടത് പ്രണയത്തെ താഴിട്ടു ബന്ധിച്ച പ്രോമിസിങ് ബ്രിഡ്‌ജായിരുന്നുവത്രേ.\n‘പ്രണയിക്കുന്ന ആളുടെ പേരെഴുതി താഴിട്ടു പൂട്ടി, തടാകത്തിലേക്ക് താക്കോൽ വലിച്ചെറിഞ്ഞു കളഞ്ഞാൽ ആ പ്രണയം എന്നും ഭദ്രമായിരിക്കുമെന്നാണ് വിശ്വാസം. ഭർത്താവിനും ഏറ്റവുമടുത്ത സുഹൃത്തുക്കൾക്കൊപ്പമായിരുന്നു ആ യാത്ര, യാത്രയിലെ ഏറ്റവും രസകരമായ കാര്യം, താഴും താക്കോലും എടുക്കാൻ മറന്നതായിരുന്നു. ആ താഴിന്റെ പേരിൽ പ്രണയം നിറഞ്ഞു നിൽക്കുന്ന അവിടെവെച്ചു വഴക്കുണ്ടാക്കിയ ആദ്യ ദമ്പതികൾ ഞാനും കണ്ണേട്ടനുമായിരിക്കും’ വീണ പറഞ്ഞു.\nഎന്നാൽ യാത്രക്കിടയിൽ സംഭവിച്ച രസകരവും അൽപ്പം ഭീതി ഉണർത്തുന്നതുമായ സംഭവത്തെക്കുറിച്ചും വീണ പറയുകയുണ്ടായി.രണ്ടു മലകൾക്കിടയിൽ നിന്നും സൂര്യൻ ഉദിച്ചുയരുന്ന കാഴ്ച! വളരെ മനോഹരമായ ഈ ദൃശ്യം കാണാനായി ഞങ്ങൾ ജെബേൽ അൽ-ജയ്‌സ് എന്ന സ്ഥലത്തേക്ക് പോയി. അവിടെ വെച്ച് ഞങ്ങൾക്കൊരു അനുഭവമുണ്ടായി. രാത്രിയിൽ ഒട്ടും വെളിച്ചമില്ലാത്ത സ്ഥലമാണത്.\nനമ്മുടെ കൈയിലുള്ള വെളിച്ചം മാത്രമാണ് ഏക ആശ്രയം. അവിടെ മലനിരകൾക്കുതാഴെ വലിയ കൊക്ക പോലെയുള്ള ഒരു ഭാഗമുണ്ട്. എന്റെ ഒരു കസിൻ അവിടെ ഒരു വെളുത്തരൂപത്തെ കണ്ടു ഭയന്ന് താഴെ വീണു. ചെറിയ പരിക്കുകൾ പറ്റി. പിറ്റേന്ന് യാത്ര അവസാനിച്ചത് ആശുപത്രിയിലായിരുന്നു’ വീണ പറഞ്ഞു.\nഎന്നാൽ കുടുംബത്തോടൊപ്പമുള്ള യാത്രകളാണ് വീണക്ക് ഏറെ പ്രിയങ്കരം. ഷോ യുടെ ഭാഗമായി നിരവധി സ്ഥലങ്ങള് സന്ദർശിച്ചിട്ടുണ്ടെങ്കിലും കുടുംബമൊന്നിച്ചുള്ള യാത്രയുടെ സുഖം ഒന്ന് വേറെ തന്നെയാണെന്നാണ് വീണ പറയുന്നത്.\nഷോയുടെ ഭാഗമായി പലതവണ അമേരിക്കയിൽ പോയിട്ടുണ്ട്. എന്നാൽ ഒരിക്കൽ ഭർത്താവുമൊത്ത് അമേരിക്കയിൽ പോകണമെന്നാണ് വീണയുടെ ആഗ്രഹം.\nഇത്തരം പ്രവൃത്തികള് ഒപ്പിച്ച് വീട്ടിലേക്ക് വരേണ്ടെന്ന് ദേവ്ഗണിനോട് കാജോള്\nബാംഗ്ലൂര് ഡേയ്‌സ് റീമേക്കില് അഭിനയിച്ചതില് പശ്ചാത്തപിക്കുന്നു ; റാണ ദഗുപതി\nകലാഭവന് മണിയ്‌ക്കൊപ്പം അഭിനയിക്കാന് മടിച്ച നടിയുടെ പേരു വെളിപ്പെടുത്തി വിനയന്\nഅപൂര്‍വ്വ രഹസ്യം വെളിപ്പെടുത്തി സുരഭി\nപൊങ്കലിനെത്തും പേട്ടാ; സൂപ്പര്‍സ്റ്റാര് രജനിയുടെ അടുത്ത മാസ് എന്‍ട്രി ജനുവരിയില്


സൺ ഷെയ്ഡിൽ കഴിഞ്ഞത് മൂന്ന് ദിവസം!! ജലം പോലും ലഭിച്ചില്ല, ദുരന്ത ജീവിതത്തെ കുറിച്ച് മണിയുടെ ഭാര്യയും | kalabhavan mani wife and daughter survive flood - Malayalam Filmibeat\nസൺ ഷെയ്ഡിൽ കഴിഞ്ഞത് മൂന്ന് ദിവസം!! ജലം പോലും ലഭിച്ചില്ല, ദുരന്ത ജീവിതത്തെ കുറിച്ച് മണിയുടെ ഭാര്യയും\n| Updated: Tuesday, August 21, 2018, 10:07 [IST]\nമണിയുടെ ഭാര്യ സൺഷെഡിൽ കഴിഞ്ഞത് മൂന്ന് ദിവസം | filmibeat Malayalam\nകവിഞ്ഞ കുറച്ചു ദിവസങ്ങളായി കേരളത്തിലെ ജനങ്ങളുടെ അവസ്ഥ അത്ര മേൽ കഷ്ടത്തിലായിരുന്നു. കണ്ണ് അടച്ച് തുറക്കുന്ന സമയത്തിനുളളിൽ തന്നെ വീടും മറ്റു സാധനങ്ങളും വെള്ളത്തിനിടയിൽപ്പെടുകയായിരുന്നു. സ്വന്തം ജീവിതം മാത്രം മുറകെ പിടിച്ചു കൊണ്ട് രക്ഷപ്പെടാനുളള ശ്രമമായിരുന്നു പിന്നീട് അങ്ങോട്ടുള്ള മണിക്കൂറുകളിൽ. ഒരു നേരത്തെ ആഹാരം പോലും കിട്ടാതെ വീടുകൾകളിൽ അകപ്പെട്ടു പോയിരുന്നു. നേരത്തോട് നേരം കഴിയുന്തോറും ജലത്തിന്റെ അളവ് കൂടി വരുകയായിരുന്നു.\nദുരന്തമുഖത്തിൽ നിന്ന് രക്ഷപ്പെട്ട എല്ലാവരർക്കും പറയാൻ ഉണ്ടാകും പേടിപ്പെടുത്തുന്ന ഒരു കഥ. മരണത്തെ മുഖാമുഖം കണ്ട ഭീതിയിൽ നിന്ന് ഇന്നും ജനങ്ങൾ മോചിതരായിട്ടുണ്ടാങ്കില്ല. മൂന്ന് ദിവസ ഭക്ഷണമോ വെള്ളമോ കിട്ടാതെ വീടിന്റെ ടെറസ്സിൽ കഴിഞ്ഞു കൂടിയ മലയാളികളുടെ പ്രിയപ്പെട്ട നടൻ കലഭവൻ മണിയുടെ ഭാര്യ നിമ്മിയും മകൾ ശ്രീലക്ഷ്മിയും നേരിട്ട ദുരനുഭവം പങ്കുവെയ്ക്കുകയാണ്. പ്രളയദുരിതത്തിൽ നിന്നും രക്ഷപ്പെട്ട് കരകയറിയതിന്റെ സന്തോഷത്തിലാണിവർ.\nവലിയ ദുരന്തം പ്രതീക്ഷിച്ചില്ല\nഇത്രയും വലിയ ദുരന്തം വരുമെന്ന് ഒരിക്കൽ പോലും പ്രതീക്ഷിച്ചില്ലെന്ന് മണിയുടെ ഭാര്യ നിമ്മി പറഞ്ഞു. ആദ്യ ദിവസം റോഡിൽ ഒട്ടും തന്നെ വെളളമില്ലായിരുന്നു. എന്നാൽ രാത്രിയോടെ വീട്ടിനുളളിലേയ്ക്ക് വെള്ളം കയറാൻ തുടങ്ങി. അത്യാവശ്യ സാധനം മാത്രം കയ്യിൽ കരുതി കൊണ്ട് ഞങ്ങൾ വീടിന്റെ മുകളിലേയ്ക്ക് കയറുകയായിരുന്നു. എന്നാൽ വെളളം എടുക്കാനുളള സാഹചര്യം ഉണ്ടായിരുന്നില്ലെന്നും ഇവർ പറഞ്ഞു.\nരണ്ടാം നിലയിലും വെളളം കറി\nവീടിന്റെ രണ്ടാം നിലയിലും വെള്ളം കയറിയിരുന്നു. ഉടൻ തന്നെ തങ്ങൾ ടെറസ്സിലേയ്ക്ക് മാറുകയായിരുന്നു. ടെറസ്സിലുളള സൺ ഷെഡ്ഡിലാണ് ഞങ്ങൾ താമസിച്ചിരുന്നത്. മൂന്ന് ദിവസം അവിടെ താമസ്സിക്കുകയായിരുന്നു. ഒരുപാട് പേർ തങ്ങളെ വിളിക്കുകയും സഹായം വാഗ്ദാനം ചെയ്യുകയും ചെയ്തിരുന്നു. ഇപ്പോൾ ബോട്ട മാർഗ്ഗമാണ് താഴെ എത്തിയതെന്നും നിമ്മി പറഞ്ഞു. തങ്ങൾക്ക് വേണ്ടി പ്രാർഥിച്ച എല്ലാവർക്കും നന്ദിയുണ്ടെന്നും ഇവർ അറിയിച്ചു.\nവീട്ടിൽ നിന്ന് വെള്ളം ഇറങ്ങിയിട്ടില്ലാത്ത് സാഹചര്യമായിരുന്നു. അതിനാൽ ഒരു ബന്ധുവീട്ടിലേയ്ക്കാണ് പോകുന്നതെന്നും മണിയുടെ ഭാര്യ വ്യക്തമാക്കിയിട്ടുണ്ട്. അതേസമയം കലഭവൻ മണി നിർമ്മിച്ച ചാലക്കുടിയിലെ കലാഗ്രഹത്തിലും വെള്ളം കയറിയിരുന്നു. മഇയുടെ സഹോഗരൻ ആർ എൽവി രാമകൃഷ്ണനായിരുന്നു ഇക്കാര്യം പുറം ലോകവുമായി പങ്കുവെച്ചത്. മരണത്തെ മുഖാമുഖം കണ്ടുവെന്നും രാമകൃഷ്ണൻ പറഞ്ഞു.\nഡാമുകൽ തുറക്കുമെന്നും ഇത്രമാത്രം വെള്ളം ഉയരുമെന്നും തങ്ങൾക്ക് ആരും കൃത്യമായി വിവരം നൽകിയിരുന്നില്ല. എന്നാൽ വെളളം കയറുമെന്ന് തങ്ങൾ ഊഹിച്ചിരുന്നു. എന്നൽ ഇത്രയധികം കയറുമെന്ന് ഒരിക്കൽ പോലും വിചാരിച്ചിരുന്നില്ലെന്നും രാമകൃഷ്ണൻ പറഞ്ഞു. ചാലക്കുടിപ്പുഴ കര കയറി വരുന്നത് ഏതാണ്ട് എത്ര വരുമെന്ന് നമുക്കറിയാം. ഇത് അതിലും മീതെ ഭയങ്കര തള്ളിച്ചയില് ഒഴുക്കോടു കൂടിയ ശക്തമായ പ്രവാഹമായിരുന്നു.'-രാമകൃഷ്ണൻ പറഞ്ഞു.\nവെള്ളം കൊണ്ടു പോകുമോ എന്ന ഭയന്നു\nഅന്ന് കലാഗ്രഹത്തിൽ ഞങ്ങൾ 17പേരാണ് ഉണ്ടായിരുന്നത്. കൂടാതെ അടുത്തുള്ള വീടുകളിൽ വെള്ളം കയറി രണ്ടാം നിലയിൽ കയറി നിൽക്കുന്ന ആളുകളും ഉണ്ടായിരുന്നു. കൂടാതെ ചാലക്കുടിക്കടുത്ത് സെന്‍റ് ജോണ്‍സ് മെഡിക്കല് അക്കാദമിയില് ഏകദേശം 170 ഓളം കുട്ടികള് കുടുങ്ങി കിടക്കുന്നുണ്ടായിരുന്നു. പ്ര‌ളയത്തിൽ ആ കെട്ടിടവും ഞങ്ങളും കലാഗ്രഹവുമെല്ലാം വെള്ളം കൊണ്ട് പോകുമോ എന്ന് ഭയപ്പെട്ടിരുന്നുവെന്നും ആർഎൽവി പറഞ്ഞു.\nRead more about: kerala movie malayalam flood കേരളം സിനിമ നടി\nkalabhavan mani wife and daughter survive flood


18:22, 8 മേയ് 2013-നു നിലവിലുണ്ടായിരുന്ന രൂപം\n07:54,7ഏപ്രിൽ 2013-നു നിലവിലുണ്ടായിരുന്ന രൂപം (തിരുത്തുക)\n(ചെ.) (91 ഇന്റർവിക്കി കണ്ണികളെ വിക്കിഡാറ്റയിലെ d:Q7946 എന്ന താളിലേക്ക് മാറ്റിപ്പാർപ്പിച്ചിരി...)\n18:22, 8 മേയ് 2013-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nരാസസംഘടനത്തെയാണ് ധാതുവർഗീകരണത്തിന്റെ അടിസ്ഥാന മാപകമായി പരിഗണിക്കുന്നതെങ്കിലും ഉദ്ഭവം, ഉപസ്ഥിതി, ചില ഭൗതിക ഗുണങ്ങൾ അഥവാ ഉപയോഗം എന്നിവയും ചിലപ്പോൾ ധാതുക്കളുടെ വർഗീകരണത്തിന് നിദാനമാകാറുണ്ട്. ഉദ്ഭവത്തിന്റെ അടിസ്ഥാനത്തിൽ ധാതുക്കളെ പ്രാഥമിക ധാതുക്കൾ (Primary minerals) എന്നും മധ്യമ ധാതുക്കൾ (Secondary minerals) എന്നും രണ്ടായി വിഭജിച്ചിരിക്കുന്നു. [[മാഗ്മ|മാഗ്മയിൽനിന്ന്]] നേരിട്ട് [[പരൽ (രസതന്ത്രം)|ക്രിസ്റ്റലീകരിക്കപ്പെടുന്നവയാണ്]] പ്രാഥമിക ധാതുക്കൾ; അല്ലാത്തവ മധ്യമ ധാതുക്കളും. ആഗ്നേയ-കായാന്തരിത-അവസാദ ശിലകളിൽ മുഖ്യ ഘടകങ്ങളായി വർത്തിക്കുന്ന ധാതുക്കളെ ശിലാനിർമിത ധാതുക്കൾ എന്നു വിളിക്കുന്നു (ഉദാ. ക്വാർട്ട്സ്, ഫെൽസ്പാർ, അഭ്രം തുടങ്ങിയവ). അവശ്യ ധാതുക്കൾ അഥവാ മൂല ധാതുക്കൾ (essential minerals) എന്നും ഇവ അറിയപ്പെടുന്നു. എന്നാൽ ശിലകളിൽ നാമമാത്രമായി മാത്രം കാണപ്പെടുന്ന ചില ധാതുക്കളുണ്ട്. ഇവ ഉപ ധാതുക്കൾ (accessory minerals) എന്ന പേരിൽ അറിയപ്പെടുന്നു. (ഉദാ. പൈറൈറ്റ്, സിർക്കോൺ തുടങ്ങിയവ.) സമരൂപികൾ അഥവാ ഐസോമോർഫസുകൾ ഉൾപ്പെട്ട ധാതുഗണമാണ് ഐസോമോർഫസ് ഗ്രൂപ്പ് (ഉദാ. ഗാർണെറ്റ് ഗ്രൂപ്പ്). രാസ-ഭൌതിക ഗുണധർമങ്ങളിൽ പരസ്പര ബന്ധമുള്ള ധാതുക്കളെ ധാതുകുടുംബങ്ങളായി വിഭജിക്കുന്ന സമ്പ്രദായവും നിലവിലുണ്ട്. എന്നാൽ ഇവ സമരൂപികളാകണമെന്നില്ല.\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/1747932" എന്ന താളിൽനിന്ന് ശേഖരിച്ചത്


(Sri Adikesavaperumal Temple എന്ന താളിൽ നിന്നും തിരിച്ചുവിട്ടതു പ്രകാരം)\nതിരുവനന്തപുരം-നാഗർകോവിൽ വഴിയരികിൽ തൊടുവെട്ടിയിൽ നിന്നും ഏകദേശം 10 കിലോമീറ്റർ ദൂരെ സ്ഥിതിചെയ്യുന്ന ഒരു പ്രദേശമായ തിരുവട്ടാർ എന്ന സ്ഥലത്താണ് ആദികേശവപ്പെരുമാളിന്റെ (വിഷ്ണു) അമ്പലം. ആദിധാമസ്ഥലമെന്നും ദക്ഷിണ വൈകുണ്ഠമെന്നും ചേരനാട്ടിലെ ശ്രീരംഗമെന്നും പരശുരാമസ്ഥലമെന്നും ഈ സ്ഥലത്തെ വ്യത്യസ്ത പേരുകളിൽ വിശേഷിപ്പിക്കുന്നുണ്ട്.\nതിരുവനന്തപുരം പദ്മനാഭക്ഷേത്രത്തിലേതുപോലെ അനന്തശയനരൂപത്തിലാണ് ഇവിടുത്തെ വിഗ്രഹപ്രതിഷ്ഠ. തിരുവനന്തപുരത്തെ പ്രതിഷ്ഠ കിഴക്കോട്ട് അഭിമുഖമാണെങ്കിൽ ഇവിടുത്തേത് പടിഞ്ഞാറുദിശയിലേക്കാണെന്ന വ്യത്യാസമുണ്ട്. പദ്മനാഭസ്വാമിക്ഷേത്രത്തിലെ വിഗ്രഹത്തെക്കാൾ വലുതാണ് ഈ വിഗ്രഹം. ഇരുപത്തിരണ്ടടി നീളമുള്ള വിഗ്രഹമാണ് ഇവിടെയുള്ളത് (പദ്മനാഭസ്വാമിക്ഷേത്രത്തിൽ പതിനെട്ടടി നീളമേയുള്ളൂ). പദ്മനാഭസ്വാമിക്ഷേത്രത്തെക്കാൾ പഴക്കമുള്ള ക്ഷേത്രമാണിതെന്ന് പറയപ്പെടുന്നു. രണ്ടിടത്തെയും പൂജാരീതികൾക്കും ആചാരാനുഷ്ഠാനങ്ങൾക്കും സാമ്യമുണ്ട്. അയ്യപ്പനും ശ്രീകൃഷ്ണനുമാണ് ഉപദേവതകൾ.\n"https://ml.wikipedia.org/w/index.php?title=തിരുവട്ടാർ_ആദികേശവക്ഷേത്രം&oldid=3701840" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:21, 31 ഡിസംബർ 2021.


തിരുവാലൂർ മഹാദേവക്ഷേത്രം - വിക്കിപീഡിയ\nതിരുവാലൂർ ശ്രീ മഹാദേവർ ക്ഷേത്രം\nഎറണാകുളം ജില്ലയിൽ ആലുവായ്ക്ക് സമീപം സ്ഥിതിചെയ്യുന്ന ഒരു മഹാദേവക്ഷേത്രമാണ് തിരുവാലൂർ ശിവക്ഷേത്രം. പരശുരാമനാൽ സ്ഥാപിതമായ നൂറ്റെട്ട് മഹാദേവക്ഷേത്രങ്ങളിൽ ഒന്നാണ് ഈ ക്ഷേത്രം. ആലുവ പട്ടണത്തിൽ നിന്നും ഏകദേശം പത്തു കിലോമീറ്റർ പടിഞ്ഞാട്ട് മാറി ആലുവ വരാപ്പുഴ വീഥിയിൽ ആലങ്ങാട് ഗ്രാമപഞ്ചായത്തിന്റെ അതിർത്തിയിൽ തിരുവാലൂർ എന്ന ഗ്രാമത്തിൽ സ്ഥിതി ചെയ്യുന്നു.\nആദ്യകാലത്ത് ഉളിയന്നൂർ ഗ്രാമക്കാരുടേതായിരുന്നൂ ക്ഷേത്രം. ഇപ്പോൾ അതിൽ മംഗലപ്പിള്ളി, ഞ്യാറ്റേൽ എന്നീ രണ്ട് ഇല്ലക്കാരേ അവശേഷിക്കുന്നുള്ളൂ.\nഐതിഹ്യമാലയിൽ പറയുന്ന കാലടിയിൽ ഭട്ടതിരി മരണമടഞ്ഞത് തിരുവാലൂർ മഹാദേവ ക്ഷേത്രത്തിൽ വച്ചാണ്. യക്ഷിയിൽ നിന്നും ശാപമേറ്റ കാലടി ഭട്ടതിരി, ശാപമോക്ഷം ലഭിക്കാൻ തിരുവാലൂർ ക്ഷേത്രത്തിലെത്തുകയും അവിടെ ക്ഷേത്രക്കുളത്തിനടുത്ത് വീണു മരിക്കുകയുമായിരുന്നു. അദ്ദേഹം ചക്രശ്വാസം വലിച്ചു ചുറ്റിത്തിരിഞ്ഞു നിലത്തുനിന്നു മേല്പോട്ടു പൊങ്ങിയപ്പോൾ മരണവേദനയോടുകൂടി ചാടിക്കടിച്ചിട്ടുള്ള പാടുകൾ ഇന്നും തിരുവാലൂർ കുളപ്പുരയുടെ തട്ടിന്റെ തുലാങ്ങളിന്മേലും മറ്റും കാണുന്നുണ്ട്.\nഒരു യക്ഷിയുടെ ഉഗ്രശാപം നിമിത്തമാണ് കാലടി ഭട്ടതിരി തിരുവാലൂരിൽ ക്ഷേത്രേശനെ തൊഴാൻ എത്തിയത്. തൻറെ പിതാവിനെ വശീകരിച്ച് കൊന്ന യക്ഷിയെ ആവാഹന പ്രക്രിയയിലൂടെ ഹോമിച്ചു കൊല്ലാൻ അദ്ദേഹം തീരുമാനിച്ചു. അതിനായി ഉറുമ്പുകളെ നെയ്യിൽ ഹോമിച്ചുകൊണ്ട് അദ്ദേഹം തുടക്കമാരംഭിച്ചു. ഒടുവിൽ പ്രത്യക്ഷരായ യക്ഷിയും ഗന്ധർവനും കാലടി ഭട്ടതിരിയെ ശപിച്ചു കൊണ്ട് ഹോമകുണ്ഡത്തിൽ ഭസ്മമായി. ഇന്നേയ്ക്കു നാൽപ്പത്തൊന്നു ദിവസം ചക്രശ്വാസം വലിച്ച് അങ്ങ് മൃതപ്പെടും. അതിദയനീയമായിരിക്കും അങ്ങയുടെ അന്ത്യം, എന്നായിരുന്നു ശാപം. അതിനു പരിഹാരം പറഞ്ഞത് നാൽപ്പത്തൊന്നാം നാളിനകം തിരുവാലൂർ ചെന്ന് ശിവനെ തൊഴണം. ഏതായാലും തിരുവാലൂർ പോയി തൊഴാം എന്നദ്ദേഹം തീർപ്പാക്കി അത്യാവശ്യസാധനങ്ങളൊതുങ്ങുന്ന ഭാണ്ഡവുമായി തിരുവാലൂരിലേയ്ക്കു യാത്ര തിരിച്ചു. നടന്നും അലഞ്ഞുമായിരുന്നു പട്ടേരിയുടെ യാത്ര. നാൽപ്പത്തൊന്നാം ദിവസംതന്നെ അദ്ദേഹം തിരുവാലൂരെത്തി. ഇനി ബിംബം കണ്ടു തൊഴണം. അതിനായുള്ള ദേഹശുദ്ധിക്കുവേണ്ടി അദ്ദേഹം ക്ഷേത്രക്കുളത്തിലിറങ്ങി സ്നാനം ചെയ്യാൻ തുടങ്ങി.\nപക്ഷെ തിരുവാലൂർ ക്ഷേത്രത്തിൽ തലേദിവസം ഒരശരീരിയുണ്ടായി- "നാളെ ഇവിടെ ഒരു അപമൃത്യു സംഭവിക്കും. അതിനാൽ മൂന്നേമുക്കാൽ നാഴിക പകലിനു മുമ്പ് അത്താഴപൂജയും കഴിഞ്ഞ് എല്ലാവരും പൊയ്ക്കൊള്ളണം. അതിൻ പ്രകാരം പിറ്റേന്ന് പൂജകളെല്ലാം തീർത്തിട്ട് പൂജാരി നടകളെല്ലാമടച്ച് ഗോപുരവും പൂട്ടി പോയി. ഭട്ടതിരിയെത്തിയപ്പോൾ ഉച്ച കഴിഞ്ഞിരിക്കുന്നു. പട്ടേരി കുളി കഴിഞ്ഞ് പടിഞ്ഞാറെ ഗോപുരവാതിലിലെത്തി, അപ്പോൾ കലാശലായ മൂത്ര ശങ്ക തോന്നിയതിനാൽ അതു തീർത്ത് വീണ്ടും കുളിക്കാനായി പോയി. അങ്ങനെ പലതവണ ആവർത്തിച്ചു. ഒടുവിൽ മൂത്രം പോകാനുള്ള വിഷമതയായി. അതോടെ നടക്കാൻ വയ്യാതായി ഗോപുരവാതിൽക്കൽ വീണു. മരണപരാക്രമത്തോടുകൂടി കട്ടിളയുടെമേൽ കടിച്ചുതൂങ്ങിയും വിഴുമ്പോൾ അടിപ്പടിയിൽ മുട്ടുകുത്തുകയും പലതവണ തുടർന്നു. അവസാനം പടിഞ്ഞാറെ ഗോപുരത്തിൻറെ വടക്കുപുറത്തെ തിണ്ണയിൽ കിടന്ന് ചക്രശ്വാസം വലിക്കുന്നതിനിടയിൽ വളരെ ദയനീയതയോടെ പട്ടേരി പലതും പുലമ്പി കൂട്ടത്തിൽ പട്ടേരി ക്ഷേത്രേശനെ ശപിച്ചു ഈ ക്ഷേത്രം ഇടിവെട്ടേറ്റു നശിക്കട്ടെ എന്ന്. ക്ഷേത്രത്തിനുള്ളിലെ ചെമ്പകം ഉണങ്ങുന്ന കാലത്ത് ശാപമോക്ഷമുണ്ടാകുമെന്നും പട്ടേരി പുലമ്പി അദ്ദേഹം മരിച്ചു.\nപട്ടേരിയുടെ ദുർമരണത്തെത്തുടർത്ത് കുറേ വർഷങ്ങളോളം ക്ഷേത്രം കഷ്ടസ്ഥിതിയിലായിരുന്നു. ശാപം കിട്ടിയ തേവർ എന്നുപോലും ഭഗവാന് വിളിപ്പേരുണ്ടായി. എന്നാൽ ചെമ്പകം ഉണങ്ങുകയും ശ്രീലകം പിളരുകയും ചെയ്തതോടെ ശ്രീപരമേശ്വരൻ ശാപമുക്തനായി എന്ന് വിശ്വസിക്കപ്പെടുന്നു. അങ്ങനെ പട്ടേരിയുടെ ശാപം അർത്ഥവത്തായി. കൊല്ലവർഷം 1000 - 1055 നും ഇടയ്ക്ക് ഇടിവെട്ടി ശ്രീകോവിലിൻറെയും ഗർഭഗൃഹത്തിൻറെയും ഭിത്തി പിളർന്ന് ശിവബിംബത്തിൽ ക്ഷതങ്ങളുണ്ടായി. അതിൻറെ അടയാളമായി ശിവലിംഗത്തിനു മുകളിൽ വടക്കു പടിഞ്ഞാറു ഭാഗത്തായി ഒരു ചെറിയ കഷണം അടർന്നു കാണുന്നുണ്ട്.\nസാമാന്യം വിസ്താരമുള്ള വൃത്താകൃതിയിലുള്ള ശ്രീകോവിലിൽ കിഴക്കോട്ട് ദർശനമായിട്ടാണ് പ്രതിഷ്ഠ. അഗ്നിലിംഗമായിട്ടാണ് പ്രതിഷ്ഠ നടത്തിയിരിക്കുന്നത്. ആയതിനാൽ അഭിഷേകങ്ങളൊന്നും തന്നെയില്ല.\nക്ഷേത്രത്തിൽ ഉത്സവം എട്ട് ദിവസമാണ്. കണി കണ്ട് കൊടി ഇറക്കണമെന്നാണ് ആചാരം. ക്ഷേത്രത്തിലെ മേൽശാന്തി, മണ്ഡപത്തിൽ ഇരുന്ന് ദേവനെ പ്രതിനിധീകരിച്ച് ഊണു കഴിക്കുന്ന അഷ്ടമി ഊട്ട് എന്ന ചടങ്ങ് തിരുവാലൂരിൽ മാത്രമുള്ളതാണ്.\nശ്രീകോവിലിന് അടുത്ത് തെക്കുഭാഗത്തുള്ള ഗണപതി, ദക്ഷിണാമൂർത്തി പ്രതിഷ്ഠകളൊഴിച്ച് മറ്റ് ഉപദേവതകൾ ഒന്നുമില്ല. എന്നാൽ, ഈ ക്ഷേത്രത്തിനടുത്തായി ഒരു മഹാവിഷ്ണുക്ഷേത്രവുമുണ്ട്. ഇത് ക്ഷേത്രത്തിന്റെ ഉപക്ഷേത്രമായി കണക്കാക്കപ്പെടുന്നു.\n↑ 1.0 1.1 1.2 നൂറ്റെട്ട് ശിവക്ഷേത്രങ്ങൾ - കുഞ്ഞിക്കുട്ടൻ ഇളയത്.\nThiruvaloor Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=തിരുവാലൂർ_മഹാദേവക്ഷേത്രം&oldid=3673894" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:23, 29 സെപ്റ്റംബർ 2021.


VT Balram Facebook Post against Kerala Government | സാമ്പത്തിക പ്രതിസന്ധി;സെക്രട്ടറിയേറ്റില് പുതുതായി അഞ്ച് എസി; കാര്യങ്ങള് മുറപോലെയെന്ന് വിടി ബല്‍റാം - Malayalam Oneindia\n21 min ago 'ഈയാംപാറ്റകളാകാനാണ് ചിലര് ശ്രമിക്കുന്നത്, ദയവ് ചെയ്ത് വിവേകമുള്ളവര് ഇവരെ ഉപദേശിക്കുക'\nPublished: April 30 2020, 14:38 [IST]\nതിരുവനന്തപുരം: കൊറോണ പ്രതിരോധ നടപടികളുടെ ഭാഗമായി സംസ്ഥാനം വലിയ സാമ്പത്തിക പ്രതിസന്ധിയിലൂടെ കടന്നുപോകുന്നതെന്ന് സംസ്ഥാന സര്‍ക്കാര് തന്നെ വിലയിരുത്തുകയാണ്. ഈ സമയത്ത് സെക്രട്ടറിയേറ്റില് മുതിര്‍ന്ന ഉദ്യോഗസ്ഥരുടെ ഓഫീസുകളില് കേടായ എയര് കണ്ടീഷണര് മാറ്റി വെക്കാന് തുക ചെലഴിച്ച സര്‍ക്കാര് നടപടിയെ വിമര്‍ശിച്ച് കോണ്‍ഗ്രസ് എംഎല്‍എ വിടി ബല്‍റാം.\nകൊറോണ ലോക്ക്ഡൗണ് കാലത്ത് എല്ലാ മുതിര്‍ന്ന ഉദ്യോഗസ്ഥരുടേയും എസി ഒരുമിച്ച് കേടായതാണോയെന്ന് വിടി ബല്‍റാം ചോദിക്കുന്നു. ഈ വക ചെലവുകളെല്ലാം മുഖ്യമന്ത്രി പറഞ്ഞത് പോലെ ഏത് സാമ്പത്തിക പ്രതിസന്ധിക്കിടയിലും മുറപോലെ നടക്കേണ്ടതാണോയെന്നും വിടി ബല്‍റാം പരിഹസിച്ചു.\nഏപ്രില് 13 ന് വ്യാവസായ വകുപ്പ്് സെക്രട്ടറിയുടെ ഓഫീസില് 63,173 രൂപ ചെലവിലും, ജല വിഭവ വകുപ്പ് അഡീ.ചീഫ് സെക്രട്ടറിയുടെ ഓഫിസില് 1,18,342 രൂപ ചെലവില് അതേ ദിവസം രണ്ട് എസി വാങ്ങിയതും തദ്ദേശ സ്വയംഭരണ (റൂറല്) പ്രിന്‍സിപ്പല് സെക്രട്ടറിയുടെ ഓഫീസില് വൈദ്യുത നവീകരണത്തിന് 64,000 രൂപക്ക് ഭരണാനുമതി നല്‍കിയതിന്റെയും ഉത്തരവിന്റെ പകര്‍പ്പും വിടി ബല്‍റാം തന്റെ വിമര്‍ശങ്ങള്‍ക്കൊപ്പം പങ്കുവെക്കുന്നു.\nഇത് കൂടാതെ 1,30,000 രൂപ ചെലവില് സെക്രട്ടേറിയേറ്റിലെ സൗത്ത് സാന്‍ഡ്വിച്ച് ബ്ലോക്കിലെ രണ്ടാം നിലയില് വ്യവസായ വകുപ്പിലെ അണ്ടര് സെക്രട്ടറിമാര്‍ക്ക് രണ്ട് വാങ്ങിയതിന്റെ ഉത്തരവും ഉണ്ട്. കൊല്ലത്തുള്ള ജെ മാക്‌സല് ഏജന്‍സിക്കാണ് കരാര് ലഭിച്ചതെന്നും അദ്ദേഹം പറഞ്ഞു. ഏപ്രില് 13 മുതല് ഏപ്രില് 29 വരെയാണ് ഈ ഉത്തരവുകളെല്ലാ്ം ഇറക്കിയിരിക്കുന്നത്.\n'സെക്രട്ടറിയേറ്റില് ഈ കോവിഡ് ലോക്ക്ഡൗണ് കാലത്ത് എല്ലാ മുതിര്‍ന്ന ഉദ്യോഗസ്ഥരുടേയും ഓഫീസുകളിലെ എസി ഒരുമിച്ച് കേടായതാണോ എന്തോ? അതോ ഈ വക ചെലവുകളെല്ലാം മുഖ്യമന്ത്രി പറഞ്ഞത് പോലെ ഏത് സാമ്പത്തിക പ്രതിസന്ധിക്കിടയിലും 'മുറ പോലെ' നടക്കേണ്ടതാണോ?\nവ്യവസായ വകുപ്പ് സെക്രട്ടറിയുടെ ഓഫിസില് ഒരു പുതിയ എസി വാങ്ങുന്നു. ഏപ്രില് 13 ന്. വില വെറും 63,173 രൂപ\nജല വിഭവ വകുപ്പ് അഡീ.ചീഫ് സെക്രട്ടറിയുടെ ഓഫിസില് പുതിയ രണ്ട് എ സി. ഏപ്രില് 13 ന് തന്നെ. വില 1,18,342 രൂപ.\nതദ്ദേശ സ്വയംഭരണ (റൂറല്) പ്രിന്‍സിപ്പല് സെക്രട്ടറിയുടെ ഓഫീസില് വൈദ്യുത നവീകരണത്തിന് 64,000 രൂപക്ക് ഭരണാനുമതി നല്‍കിയത് ഏപ്രില് 16ന്.\nസെക്രട്ടേറിയേറ്റിലെ സൗത്ത് സാന്‍ഡ്വിച്ച് ബ്ലോക്കിലെ രണ്ടാം നിലയില് വ്യവസായ വകുപ്പിലെ അണ്ടര് സെക്രട്ടറിമാര്‍ക്ക് രണ്ട് ഏസി വാങ്ങിയത് 1,30,000 രൂപക്ക്. ഭരണാനുമതി നല്‍കിയത് ഏപ്രില് 20 ന്.\nകരാറുകള് മിക്കതും ലഭിച്ചിരിക്കുന്നത് ജെ. മാക്‌സല് ഏജന്‍സീസ്, കടപ്പാക്കട, കൊല്ലം.' എന്നായിരുന്നു വിടി ബല്‍റാമിന്റെ ഫേസ്ബുക്ക് പോസ്റ്റ്.\nVT Balram Facebook Post against Kerala Government


ബിരുദ പ്രവേശനം- സ്പോട്ട് അലോട്ട്‌മെന്റ് മാറ്റിവച്ചു | 08Jan2021\nജനുവരി 11, 12, 15 തീയതികളിൽ കൊല്ലം, ആലപ്പുഴ, അടൂർ മേഖലകളിൽ നടത്താനിരുന്ന ബിരുദ കോഴ്‌സിനുള്ള സ്പോട്ട് അലോട്ട്‌മെന്റ് മാറ്റിവച്ചു. പുതുക്കിയ തീയതികൾ പിന്നീടറിയിക്കും.\nകേരള സർവകലാശാലയോട് അഫിലിയേറ്റ് ചെയ്തിട്ടുള്ള ഗവൺമെൻറ്, എയ്ഡഡ്, സ്വാശ്രയ, കെ.യു.സി.ടി.ഇ. കോളേജുകളിലെ ഒന്നാം വർഷ ബി.എഡ്. കോഴ്‌സുകളിലെ ഒഴിവുള്ള സീറ്റുകളിലേക്ക് ജനറൽ / മറ്റ് സംവരണ വിഭാഗക്കാർക്ക് സ്പോട്ട് അലോട്ട്‌മെന്റ് കാര്യവട്ടത്തുള്ള യൂണിവേഴ്‌സിറ്റി കോളേജ് ഓഫ് എൻജിനീയറിങ്ങിൽ വച്ച് നടത്തും.\nബി.എഡ്. നാച്ചുറൽ സയൻസ്, ഫിസിക്കൽ സയൻസ്, മാത്തമാറ്റിക്സ്, സോഷ്യൽ സയൻസ്, ജിയോഗ്രഫി എന്നീ വിഷയങ്ങൾക്ക് ജനുവരി 12-നും ബി.എഡ്. ഇംഗ്ലീഷ്, മലയാളം, ഹിന്ദി, തമിഴ്, അറബിക്, സംസ്കൃതം, കൊമേഴ്സ് വിഷയങ്ങൾക്ക് 13-നുമാണ് സ്‌പോട്ട് അലോട്ട്‌മെന്റ്. കോവിഡ് പ്രോട്ടോക്കോൾ നിർബന്ധമായും പാലിക്കണം.\nരാജാ രവിവർമ്മ സെൻറർ ഓഫ് എക്സലൻസ് ഫോർ വിഷ്വൽ ആർട്‌സിലേക്ക് മാസ്റ്റർ ഓഫ് വിഷ്വൽ ആർട്‌സ് ഇൻ പെയിൻറിങ്, മാസ്റ്റർ ഓഫ് വിഷ്വൽ ആർട്‌സ് ഇൻ ആർട്ട് ഹിസ്റ്ററി എന്നീ കോഴ്‌സുകളിലേക്ക് അപേക്ഷകൾ ക്ഷണിച്ചു. അപേക്ഷകൾ സമർപ്പിക്കാനുള്ള അവസാന തീയതി ജനുവരി 29. പ്രവേശനപ്പരീക്ഷ ഫെബ്രുവരി 15-നും അഭിമുഖം ഫെബ്രുവരി 17-നും നടത്തും. ക്ലാസുകൾ ഫെബ്രുവരി 24-ന് ആരംഭിക്കും.\n2020 മാർച്ചിൽ നടത്തിയ രണ്ടാം സെമസ്റ്റർ എം.എസ്‌സി. ഇലക്ട്രോണിക്സ് പരീക്ഷയുടെ പ്രാക്ടിക്കൽ പരീക്ഷകൾ 2021 ജനുവരി 15, 18 തീയതികളിൽ അതത് കേന്ദ്രങ്ങളിൽവച്ച് നടത്തും.\n2020 ജൂണിൽ നടത്തിയ രണ്ടാം സെമസ്റ്റർ എം.എസ്‌സി. കെമിസ്ട്രി /അനലിറ്റിക്കൽ/ അപ്ലൈഡ്/ പോളിമർ കെമിസ്ട്രി പരീക്ഷകളുടെ പ്രാക്ടിക്കൽ 2021 ജനുവരി 11 മുതൽ 18 വരെയുള്ള തീയതികളിൽ നടത്തും.\n2020 മാർച്ചിൽ നടത്തിയ രണ്ടാം സെമസ്റ്റർ എം.എസ്‌സി. കംപ്യൂട്ടർ സയൻസ്, ഫിസിക്സ് പരീക്ഷകളുടെ പ്രാക്ടിക്കൽ പരീക്ഷകൾ ജനുവരി 11 മുതൽ അതത് കേന്ദ്രങ്ങളിൽവച്ച് നടത്തും.\nകാര്യവട്ടം യൂണിവേഴ്‌സിറ്റി കോളേജ് ഓഫ് എൻജിനീയറിങ്ങിലെ 2017 അഡ്മിഷൻ (2013 സ്‌കീം )വിദ്യാർഥികളുടെ ആറാം സെമസ്റ്റർ (ഒക്ടോബർ 2020) പരീക്ഷയുടെ ഭാഗമായുള്ള പ്രാക്ടിക്കൽ പരീക്ഷകൾ 11, 12, 13 തീയതികളിൽ കോളേജിൽ നടത്തും.\n2020 ഒക്ടോബറിൽ നടത്തിയ 6, 8 സെമസ്റ്റർ ബി.കോം. (ഹിയറിങ് ഇംപയേഡ്) പരീക്ഷയുടെ പ്രാക്ടിക്കൽ/ പ്രോജക്ട്/ വൈവ പരീക്ഷകൾ യഥാക്രമം ജനുവരി 19, 21 തീയതികളിൽ നടത്തും.\n2020 മാർച്ചിൽ നടത്തിയ രണ്ടാം സെമസ്റ്റർ എം.എസ്‌സി. സുവോളജി പരീക്ഷയുടെ പ്രാക്ടിക്കൽ പരീക്ഷകൾ ജനുവരി 19 മുതൽ 22 വരെ അതത് കേന്ദ്രങ്ങളിൽവച്ച് നടത്തും\n2019 ഒക്ടോബറിൽ നടത്തിയ മൂന്നാം സെമസ്റ്റർ ബി.എ. /ബി.എസ്‌സി. /ബി.കോം./ ബി.ബി.എ./ ബി.സി.എ./ ബി.വോക്./ ബി.എം.എസ്./ ബി.എസ്.ഡബ്ല്യു. സി.ബി.സി.എസ്. കരിയർ റിലേറ്റഡ് ഡിഗ്രി പരീക്ഷകളുടെ സൂക്ഷ്മപരിശോധനയ്ക്കു വേണ്ടി അപേക്ഷ സമർപ്പിച്ചിട്ടുള്ള വിദ്യാർഥികൾ ഫോട്ടോ പതിച്ച ഐ.ഡി. കാർഡ്/ ഹാൾ ടിക്കറ്റുമായി ഇ.ജെ.-മൂന്ന് സെക്ഷനിൽ ജനുവരി 11 മുതൽ 19 വരെയുള്ള പ്രവൃത്തിദിനങ്ങളിൽ ഹാജരാകണം.\n2019 ഒക്ടോബറിൽ നടത്തിയ മൂന്നാം സെമസ്റ്റർ ബി.എ. സി.ബി.സി.എസ്. പരീക്ഷയുടെ സൂക്ഷ്മപരിശോധനയ്ക്ക് അപേക്ഷ സമർപ്പിച്ചിട്ടുള്ള വിദ്യാർഥികൾ ഫോട്ടോ പതിച്ച ഐ.ഡി. കാർഡും ഹാൾ ടിക്കറ്റുമായി 2021 ജനുവരി 22-നുള്ളിൽ ഇ.ജെ.-അഞ്ച് സെക്‌ഷനിൽ ഹാജരാകണം.\n2020 ഏപ്രിലിൽ നടത്തിയ ആറാം സെമസ്റ്റർ യൂണിറ്ററി എൽ.എൽ.ബി.യുടെ സൂക്ഷ്മപരിശോധനയ്ക്ക് അപേക്ഷ സമർപ്പിച്ചിട്ടുള്ള വിദ്യാർഥികൾ ഫോട്ടോ പതിച്ച തിരിച്ചറിയൽ കാർഡും ഹാൾ ടിക്കറ്റുമായി 2021 ജനുവരി 11, 12, 13 തീയതികളിൽ ഇ.ജെ.-പത്ത് സെക്‌ഷനിൽ എത്തണം.\n2020 ഫെബ്രുവരിയിൽ നടത്തിയ നാലാം സെമസ്റ്റർ എം.എഫ്.എ.(പെയിൻറിങ് & സ്‌കൾപ്‌ചർ) പരീക്ഷകളുടെ ഫലം പ്രസിദ്ധീകരിച്ചു.\n2019 ഡിസംബറിൽ നടത്തിയ ഒന്നാം സെമസ്റ്റർ എം.എസ്‌സി. സൈക്കോളജി, കൗൺസലിങ് സൈക്കോളജി പരീക്ഷാഫലം പ്രസിദ്ധീകരിച്ചു. സൂക്ഷ്മപരിശോധനയ്ക്ക് അപേക്ഷ സമർപ്പിക്കാനുള്ള അവസാന തീയതി 2021 ജനുവരി-18.\n2020 ജൂലായിൽ നടത്തിയ നാലാം സെമസ്റ്റർ എം.എ. ഇക്കണോമിക്സ് പരീക്ഷയുടെ ഫലം പ്രസിദ്ധീകരിച്ചു. ഉത്തരക്കടലാസുകളുടെ സൂക്ഷ്മപരിശോധനയ്ക്ക് ജനുവരി 18 വരെ അപേക്ഷിക്കാം.\nകേരള സർവകലാശാല സെനറ്റിലേക്കും വിദ്യാർഥി കൗൺസിലിലേക്കുമുള്ള വിദ്യാർഥിപ്രതിനിധികളുടെയും ..


വര്‍ക്കേഴ്സ് ഫോറം: ക്ഷീര കര്‍ഷകരുടെ അതിജീവന സമരം\nഅടുത്തകാലംവരെ ആവശ്യത്തിന്റെ എഴുപത് ശതമാനത്തിലധികം പാല് കേരളത്തിലെ ക്ഷീരകര്‍ഷകര് ഉല്‍പ്പാദിപ്പിച്ചിരുന്നു. ഇന്നത് അനുദിനമെന്നോണം കുറഞ്ഞുവരികയാണ്. കന്നുകാലിവളര്‍ത്തല് കുടുംബങ്ങളുടെ ഏക ജീവനോപാധിയായിരുന്ന കാലം അസ്തമിച്ചു എന്നുതന്നെ പറയാം. ക്ഷീരകര്‍ഷകര്‍ക്കാവശ്യമായ സഹായം കേന്ദ്ര- സംസ്ഥാന സര്‍ക്കാരുകളുടെ ഭാഗത്തുനിന്നുണ്ടാകുന്നില്ല. ഇന്ന് സംസ്ഥാനത്ത് ആവശ്യമുള്ളതിന്റെ 40 ശതമാനത്തോളം പാലിന് അന്യസംസ്ഥാനങ്ങളെയാണ് ആശ്രയിക്കുന്നത്. അന്യസംസ്ഥാനങ്ങളില്‍നിന്നെത്തുന്ന പാലിന്റെ ഗുണമേന്മയെക്കുറിച്ച് ഗുരുതരമായ പരാതികള് നിലനില്‍ക്കുന്നു.\nസംസ്ഥാനത്ത് ഇരുപത് ലക്ഷം ക്ഷീരോല്‍പ്പാദകരുണ്ട്. സംസ്ഥാനത്തെ മൊത്തം വാര്‍ഷികോല്‍പ്പാദനം 21,760,00 ടണ്ണും. നിലവിലുള്ള ക്ഷീരകര്‍ഷകര്‍ക്ക് ആ മേഖലയില് ഉറച്ചുനില്‍ക്കാന് കഴിയാത്ത സാഹചര്യമാണ് നിലവിലുള്ളത്. ക്ഷീരകര്‍ഷകര് ഉല്‍പ്പാദിപ്പിക്കുന്ന പാലിന് വിപണിയിലുള്ള യഥാര്‍ഥവില ലഭിക്കുന്നില്ല. മില്‍മ പാലിന്റെ വില വര്‍ധിപ്പിക്കുമ്പോള് കര്‍ഷകര്‍ക്കല്ല, മില്‍മയ്ക്കുതന്നെയാണ് ഗുണം ലഭിക്കാറുള്ളത്. ആവശ്യത്തിന് കാലിത്തീറ്റ കര്‍ഷകര്‍ക്ക് കിട്ടുന്നില്ല. വിപണിയില് കാലിത്തീറ്റയുടെ വില കുതിച്ചുയരുന്നു. പച്ചപ്പുല്ലിന്റെയും വൈക്കോലിന്റെയും ലഭ്യതക്കുറവും കര്‍ഷകരെ വലയ്ക്കുകയാണ്. നെല്‍കൃഷി നാമമാത്രമായതോടെ വൈക്കോലിന് ആശ്രയിക്കുന്നത് തമിഴ്നാടിനെയാണ്. അതിര്‍ത്തി കടന്നെത്തുന്ന വൈക്കോലിനാകട്ടെ വലിയ വില നല്‍കണം. ക്ഷീരകര്‍ഷക ക്ഷേമനിധിയാണ് മറ്റൊരു വില്ലന്. ക്ഷീരകര്‍ഷകര് ക്ഷേമനിധിയില് അടയ്ക്കുന്ന പണത്തിന് ആനുപാതികമായ പ്രയോജനം ലഭിക്കുന്നില്ല. തൊഴിലുറപ്പു പദ്ധതി വന്നതോടെ ക്ഷീരമേഖലയില് പണിയെടുക്കാന് തൊഴിലാളികളെ കിട്ടാതായി.\nസംസ്ഥാനത്ത് മൂവായിരത്തോളം ക്ഷീര സഹകരണ സംഘങ്ങളുണ്ട്. അവയില് ചിലതിന്റെ സമീപനത്തിലും കര്‍ഷകര് അതൃപ്തരാണ്. കൊഴുപ്പുകുറവിന്റെയും മറ്റും പേരുപറഞ്ഞ് വില ഇടിക്കുന്നു എന്നാണ് പരാതി. ഉപയോക്താക്കളില്‍നിന്നു കൂടിയ വില ഈടാക്കുന്ന ഏജന്‍സികള് ആനുപാതികമായ ന്യായവില ക്ഷീരകര്‍ഷകര്‍ക്കു നല്‍കാന് മടിക്കുന്നു. പായ്ക്കറ്റ് പാലിന് വില വര്‍ധിപ്പിച്ചപ്പോഴെല്ലാം വര്‍ധനയുടെ ഭൂരിഭാഗവും ക്ഷീരകര്‍ഷകര്‍ക്ക് നല്‍കുമെന്നാണ് മില്‍മ അവകാശപ്പെടാറുള്ളത്. എന്നാല്, കര്‍ഷകര്‍ക്ക് പലപ്പോഴും അതിന്റെ ഗുണം ലഭിക്കാറില്ല. കേരളം കണികണ്ടുണരുന്ന നന്മ എന്ന് സ്വയം അവകാശപ്പെടുന്ന മില്‍മയ്ക്ക് അന്യസംസ്ഥാനങ്ങളില് നിന്ന് പാല്‍പ്പൊടി കൊണ്ടുവന്ന് കലക്കി വിറ്റ് കൊള്ളലാഭം കൊയ്യാനാണ് മിടുക്ക്.\nപാലിന്റെ വിലക്കുറവും സര്‍ക്കാരിന്റെ അവഗണനയും കാരണം കടക്കെണിയിലും വരുമാനക്കുറവിലും നട്ടംതിരിയുന്ന ലക്ഷക്കണക്കിന് ക്ഷീരകര്‍ഷകര് വിഷമവൃത്തത്തിലാണ്. ക്ഷീരകര്‍ഷകരെ സഹായിക്കാന് ക്ഷേമപാക്കേജുകള് നടപ്പാക്കണമെന്ന് നിരന്തരം ആവശ്യപ്പെട്ടിട്ടും സര്‍ക്കാരില്‍നിന്ന് പ്രതികരണമില്ല. കര്‍ഷക- കാര്‍ഷിക വിരുദ്ധ നടപടികളാണ് സംസ്ഥാന കേന്ദ്ര സര്‍ക്കാരുകള് കൈക്കൊള്ളുന്നത് എന്നും ഇതു തുടര്‍ന്നാല് ആത്മഹത്യയിലേക്കായിരിക്കും നയിക്കപ്പെടുകയെന്നും കരുതുന്നവരാണ് ക്ഷീരകര്‍ഷകരിലെ വലിയൊരു പങ്കും. അതിജീവനത്തിന് കേരളത്തിലെ ക്ഷീരകര്‍ഷകര് പ്രക്ഷോഭത്തിലേക്ക് നയിക്കപ്പെടുകയാണ്. കാലിത്തീറ്റവിലവര്‍ധനയില് 50 ശതമാനം സബ്സിഡി അനുവദിക്കുക, ക്ഷീരകര്‍ഷക പെന്‍ഷന് 1000 രൂപയായി വര്‍ധിപ്പിക്കുക, യൂറോപ്യന് രാജ്യങ്ങളില്‍നിന്ന് പാലുല്‍പ്പന്നങ്ങള് ഇറക്കുമതിചെയ്യുന്നത് നിരോധിക്കുക, കന്നുകാലികള്‍ക്കുള്ള രോഗപ്രതിരോധനടപടി ശക്തിപ്പെടുത്തുക, ക്ഷീരകര്‍ഷകര്‍ക്ക് പാലിന്റെ വിലയ്ക്കു പുറമെ 10 രൂപ ഇന്‍സെന്റീവ് നല്‍കുക തുടങ്ങിയ ആവശ്യങ്ങളാണ് കര്‍ഷകര് ഉയര്‍ത്തുന്നത്. കര്‍ഷകരുടെ ജീവല്‍പ്രശ്നത്തോടൊപ്പം കേരളത്തിന്റെ നന്മ കാത്തുസൂക്ഷിക്കാനുള്ള പോരാട്ടംകൂടിയാണ് ഇതെന്നതില് സംശയമില്ല.


ഇന്ത്യയിലെ പ്രാദേശിക ഭാഷാ ഉപഭോക്താക്കള്‍ക്കായി ഗൂഗിള് - Express Kerala\nഇന്ത്യയിലെ പ്രാദേശിക ഭാഷാ ഉപഭോക്താക്കള്‍ക്കായി ഗൂഗിള്\nഗൂഗിളിന്റെ നേതൃത്വത്തില് ഇന്ത്യന് ലാഗ്വേജ് ഇന്റര്‍നെറ്റ് അലൊവന്‍സ്(ഐ.എല്.ഐ.എ) രൂപീകരിച്ചു. ഇന്ത്യയിലെ പ്രാദേശിക ഭാഷകളിലെ വിവരങ്ങള് കൂടുതല് ഫലപ്രദമായി ലഭിക്കാനായിട്ടാണ് ഈ പദ്ധതി. ഗൂഗിള് അടക്കമുള്ള 18 ഇന്റര്‍നെറ്റ് അധിഷ്ടിത കമ്പനികളുടെ കൂട്ടായ്മയാണ് ഐ.എല്.ഐ.എ.\nഗൂഗിളില് വിവരങ്ങള് തിരയുമ്പോള് പ്രാദേശിക ഭാഷാ വിവരങ്ങള് ലഭ്യമാക്കുകയാണ് കൂട്ടായ്മയുടെ പ്രധാന ലക്ഷ്യം. 2017 ഓടെ പ്രാദേശിക ഭാഷയിലുള്ള വിവരങ്ങള് പൂര്‍ണ്ണമായ തോതില് തിരച്ചിലില് ലഭ്യമാകുമെന്നാണ് കരുതപ്പെടുന്നത്.\nപ്രാദേശിക ഭാഷകള് ഉപയോഗിക്കുന്നവര് കൂടി സജീവമായാല് മാത്രമേ ഇനി ഇന്ത്യയില് ഇന്റര്‍നെറ്റിന് കാര്യമായ തോതിലുള്ള വളര്‍ച്ചയുണ്ടാകൂ എന്ന വിലയിരുത്തലിനെ തുടര്‍ന്നാണ് ഗൂഗിളിന്റെ പുതിയ നീക്കം. ഇംഗ്ലീഷ് മുഖ്യമാധ്യമമായി ഉപയോഗിക്കാത്തവരാണ് ഇന്ത്യയില് നിന്നുള്ള മൊബൈല് ഇന്റര്‍നെറ്റ് ഉപഭോക്താക്കളില് ഭൂരിഭാഗവും. ഇതും ഗൂഗിളിന്റെ പുതിയ നീക്കത്തിന് കാരണമായിട്ടുണ്ട്.


യൂത്ത് ഒളിമ്പിക്സ്: ഓസ്ട്രേലിയയോട് പൊരുതി തോറ്റ് ഇന്ത്യ | Fanport | Hockey News Malayalam\nSaturday, May 15, 2021 10:36 AM\nHome Hockey യൂത്ത് ഒളിമ്പിക്സ്: ഓസ്ട്രേലിയയോട് പൊരുതി തോറ്റ് ഇന്ത്യ\nയൂത്ത് ഒളിമ്പിക്സില് നാലാം മത്സരത്തില് ഓസ്ട്രേലിയയോട് പൊരുതി കീഴടങ്ങി ഇന്ത്യ. 3-4 എന്ന സ്കോറിനാണ് ഇന്ത്യയുടെ തോല്‍വി. ആദ്യ മത്സരത്തില് ബംഗ്ലാദേശിനെ ഏകപക്ഷീയമായ 10 ഗോളിനും രണ്ടാം മത്സരത്തില് ഓസ്ട്രിയയെ 9-1 എന്ന സ്കോറിനും കീഴടക്കിയ ഇന്ത്യ മൂന്നാം മത്സരത്തില് കെനിയയെ 7-1 നു പരാജയപ്പെടുത്തിയിരുന്നു.\nഎന്നാല് നാലാം മത്സരത്തില് ഓസ്ട്രേലിയയോട് 4-3 എന്ന സ്കോറിനു ഇന്ത്യ പരാജയമേറ്റു വാങ്ങി. ആദ്യ പകുതിയില് 2-1നു ഓസ്ട്രേലിയ മുന്നിലായിരുന്നു. രണ്ടാം പകുതിയില് ഇരു ടീമുകളും രണ്ട് വീതം ഗോള് നേടുകയായിരുന്നു. ആദ്യ പകുതിയില് ആദ്യ ആറ് മിനുട്ടില് തന്നെയാണ് മൂന്ന് ഗോളുകളും വീണത്. മൈല്‍സ് ഡേവിസ് രണ്ടാം മിനുട്ടിലും ജെയിംസ് കോളിന്‍സ് മൂന്നാം മിനുട്ടിലും നേടിയ ഗോളില് ഓസ്ട്രേലിയ മുന്നിലെത്തിയപ്പോള് ഇന്ത്യയ്ക്കായി ആറാം മിനുട്ടില് വിവേക് സാഗര് പ്രസാദ് ഗോള് മടക്കി.\nരണ്ടാം പകുതിയില് അലിസ്റ്റര് മുറേ ഓസ്ട്രേലിയയുടെ ലീഡ് ഉയര്‍ത്തി. വിവേക് സാഗര് ഇന്ത്യയുടെയും തന്റെയും രണ്ടാം ഗോള് നേടിയപ്പോള് അടുത്ത മിനുട്ടില് തന്നെ മരിയാസ് ബ്രാഡ്‍ലി ഓസ്ട്രേലിയയുടെ ലീഡ് ഉയര്‍ത്തി. ശിവം ആനന്ദ് ഇന്ത്യയ്ക്കായി മൂന്നാം ഗോള് നേടി. 20 മിനുട്ടാണ് യൂത്ത് ഒളിമ്പിക്സില് ഹോക്കിയുടെ സമയം.\nഇന്ത്യ ഇന്ന് അഞ്ചാം മത്സരത്തില് കാനഡയെ നേരിടും. ഹോക്കി 5s എന്ന മത്സരയിനമാണ് യൂത്ത് ഒളിമ്പിക്സില് ഉള്‍പ്പെടുത്തിയിരിക്കുന്നത്.\nPrevious articleആരാധകർക്ക് ആശ്വാസം, ചൈന – ഇന്ത്യ മത്സരം ടെലിവിഷനിൽ കാണാം\nNext articleമൗറിഞ്ഞോക്ക് പിന്തുണയുമായി ഇബ്രാഹിമോവിച്ചും


MOLLYWOOD Archives - Real News Kerala\nആര്യ രാജേന്ദ്രന് അഭിനന്ദനങ്ങളുമായി മോഹൻലാൽ\nസീരിയൽ നടി ശ്രീലയ വിവാഹിതയായി; വിഡിയോ\nവോട്ടര് പട്ടികയില് പേരില്ല; മമ്മൂട്ടിക്ക് ഇത്തവണ വോട്ടില്ല\nനടി ആക്രമിക്കപ്പെട്ട കേസില് ഇന്ന് ഭാമയെ വിസ്തരിക്കും\nനെഗറ്റീവ് റോളുകൾ അഭിനയിച്ചാൽ പ്രേക്ഷകർക്ക് ഇഷ്ടം കുറയുമോ എന്ന് തോന്നി, ഇപ്പോൾ നിരാശ; തുറന്നു പറഞ്ഞ് മീന\n‘അയ്യപ്പനും കോശിയും’; പുതിയ വിഡിയോ ഗാനം പുറത്തിറങ്ങി\nMOLLYWOOD February 24, 2020\nപൃഥ്വിരാജും ബിജു മേനോനും കേന്ദ്ര കഥാപാത്രങ്ങളാകുന്ന ചിത്രമാണ് ‘അയ്യപ്പനും കോശിയും’. ചിത്രത്തിലെ പുതിയ വീഡിയോ ഗാനം റിലീസ് ചെയ്തു. സച്ചിയാണ് ചിത്രത്തിന്‍റെ തിരക്കഥയും സംവിധാനവും. അനാര്‍ക്കലിക്ക് ശേഷം സച്ചി തിരക്കഥ രചിച്ച് സംവിധാനം...\nഷാനവാസ് മരിച്ചിട്ടില്ല, ഇപ്പോഴും ഹൃദയമിടിക്കുന്നു: വാർത്തകൾ തള്ളി വിജയ് ബാബു\nMOLLYWOOD December 23, 2020\nതിരുവനന്തപുരം : സംവിധായകന് നരണിപ്പുഴ ഷാനവാസ് മരിച്ചു എന്ന തരത്തില് പ്രചരിക്കുന്ന വാര്‍ത്ത ശരിയല്ലെന്ന് നടനും നിര്‍മ്മാതാവുമായ വിജയ് ബാബു. ഷാനവാസ് വെന്റിലേറ്ററിലാണെന്നും ഹൃദയമിടിപ്പുണ്ടെന്നും അത്ഭുതങ്ങള് സംഭവിക്കുമെന്ന് പ്രതീക്ഷിക്കുന്നെന്നും തെറ്റായ വിവരങ്ങള് പ്രചരിപ്പിക്കരുതെന്നും വിജയ്...\nനടി നിവേദ തോമസിന് കോവിഡ് സ്ഥിരീകരിച്ചു ; വിവരം പങ്കുവച്ച് താരം\nMOLLYWOOD April 5, 2021\nമലയാളത്തിൽ നിന്നും തമിഴ് , തെലുങ്ക് സിനിമാ ലോകത്തെത്തിയ താരമാണ് നിവേദ തോമസ്. ജയറാം ചിത്രം വെറുതെ ഒരു ഭാര്യയിലാണ് പ്രേക്ഷകർ നിവേദയെ ശ്രദ്ദിക്കുന്നത്. എന്നാൽ പിന്നീട് നായികയായി തന്നെ നിവേദയെ കണ്ടപ്പോൾ...\nഓക്‌സിജന് ലഭ്യത വളരെ കുറഞ്ഞ പ്രദേശമാണ് കാര്‍ഗില്. 10 മിനിറ്റ് നടന്നാല് നാം വല്ലാതെ കിതയ്ക്കും. അവിടേയ്ക്ക് വലിയ...\nMOLLYWOOD August 27, 2021\nതിരുവല്ലയിലെ സ്വകാര്യ ആശുപത്രിയില് ചികിത്സയിലിരിക്കെയാണ് നിര്‍മ്മാതാവ് നൗഷാദിന്റെ വിയോഗം. ഇപ്പോഴിതാ മരണത്തില് ദുഃഖം അറിയിച്ചുകൊണ്ട് നിര്‍മ്മാതാവും പ്രൊഡക്ഷന് കണ്‍ട്രോളറുമായ ബാദുഷ പങ്കുവെച്ച കുറിപ്പാണ് ശ്രദ്ധേയമാകുന്നത്. ആശുപത്രിയില് കിടക്കുമ്പോഴും അദ്ദേഹം തന്നോട് സിനിമയെ കുറിച്ചാണ് പറഞ്ഞതെന്ന്...\nകറുപ്പ് ബിക്കിനിയില് ഗ്ലാമറസായി ഷോണ് റോമി; വൈറലായി ചിത്രങ്ങള്\nMOLLYWOOD October 11, 2019\nദുല്‍ഖര് സല്‍മാന് - രാജീവ് രവി കൂട്ടുകെട്ടില് പുറത്തിറങ്ങിയ കമ്മട്ടിപ്പാടത്തിലെ നായിക ഷോണ് റോമിയുടെ കറുത്ത ബിക്കിനിയണി‍ഞ്ഞുള്ള ചിത്രങ്ങളാണ് ഇന്‍സ്റ്റഗ്രാമിൽ വൈറലായിരിക്കുന്നത്. ചിത്രത്തില് അതീവ സുന്ദരിയായിരിക്കുകയാണ് ഷോണ്. മോഡലിംഗ് രംഗത്ത് നിളങ്ങുന്ന ഷോണ് നേരത്തേയും...\nസ്വന്തം നാട്ടില് മികച്ച സര്‍ക്കാര് ആശുപത്രികള് വേണം; 33 സര്‍ക്കാര് ആശുപത്രികള് നവീകരിക്കാന് ഒരുങ്ങി റസൂല് പൂക്കുട്ടി\nMOLLYWOOD February 25, 2021\nതിരുവനന്തപുരം: സ്വന്തം നാടായ അഞ്ചലിലെ 33 സര്‍ക്കാര് ആശുപത്രികള് നവീകരിക്കാനുള്ള പദ്ധതിയുമായി ഓസ്കര് ജേതാവ് റസൂല് പൂക്കുട്ടി . ഇതിനായുള്ള ധാരണാപത്രം മന്ത്രി കെ.കെ. ശൈലജയുടെ സാന്നിധ്യത്തില് റസൂല് പൂക്കുട്ടിയും ആരോഗ്യവകുപ്പ് പ്രിന്‍സിപ്പല് സെക്രട്ടറി...\nനായകൻ, സംവിധായകൻ വിനോദ് കോവൂര്; ലോക്ക് ഡൗണില് കലാകാരൻമാരുടെ അവസ്ഥയെ കുറിച്ച് ആര്‍ടിസ്റ്റ്\nMOLLYWOOD June 15, 2020\nകോവിഡ് വ്യാപനം ബാധിക്കാത്ത മേഖലകളില്ല. സാധാരണക്കാരൻ മുതൽ സമ്പന്നരെവരെ ഏറെ ബുദ്ധിമുട്ടിലായ അവസ്ഥയാണുള്ളത്. കൊവിഡ് 19നെ നേരിടാനായാണ് ലോക്ക് ഡൗണിലാകുകയും ചെയ്‍തത്. ഇതുമൂലം ഒട്ടേറെ ബുദ്ധിമുട്ടുകളാണ് ജനം നേരിട്ടത്. നിത്യവരുമാനക്കാരും അല്ലാത്തവരുമൊക്കെ പ്രതിസന്ധിലായി. ഇപ്പോഴിതാ...\n‘നമ്മള് എന്ത് ധരിക്കണമെന്ന് തീരുമാനിക്കേണ്ടത് നമ്മള് തന്നെയാണ്. പക്ഷെ ഒരു സ്ത്രീകള് എന്ത് ധരിച്ചാലും എന്ത് പറഞ്ഞാലും അതിന്റെ...\nMOLLYWOOD February 28, 2021\nവിവാദങ്ങള് മാറ്റത്തിന്റെ തുടക്കമാണെന്ന് നടി ആശാ ശരത്തിന്റെ മകള് ഉത്തര ശരത്ത്. സമൂഹമാധ്യമത്തില് സിനിമയിലെ സ്ത്രീകള്‍ക്ക് നേരെയുണ്ടാവുന്ന സൈബര് ആക്രമണങ്ങളെ കുറിച്ചുള്ള ചോദ്യത്തിനാണ് ഉത്തര മറുപടി പറഞ്ഞത്. നമ്മള് എന്ത് ധരിക്കണമെന്ന് തീരുമാനിക്കേണ്ടത് നമ്മള്...\nപണം കിട്ടിയാൽ പെയിന്റിനും ബൾബിനും വരെ സർട്ടിഫിക്കറ്റ് നല്‍കുന്ന സ്വകാര്യ ഏജൻസി മാത്രമാണ് ഐഎംഎ\nMOLLYWOOD July 6, 2020\nപണം കിട്ടിയാൽ പെയിന്റിനും ബൾബിനും വരെ അണുനാശിനി ശക്തി ഉണ്ടെന്ന് സർട്ടിഫിക്കറ്റ് എഴുതി കൊടുക്കുന്ന ഒരു പ്രൈവറ്റ് ഏജൻസി മാത്രമാണ് ഐഎംഎ എന്ന് സംവിധായകന് ബിജുകുമാര് ദാമോദരന്. ഒട്ടേറെ അഴിമതി ആരോപണങ്ങളും പ്രൊഫഷണൽ...\nഅങ്ങനെയൊരു എഗ്രിമെന്റ് ഉണ്ടെങ്കില് എനിക്കും കൂടി കാണണം; നിര്‍മാതാവിന്റെ പരാതിയില് പ്രതികരണവുമായി നടന് ബൈജു സന്തോഷ്\nMOLLYWOOD October 4, 2020\nപ്രതിഫലം കുറയ്ക്കാന് തയ്യാറാവുന്നില്ല എന്നാരോപിച്ച് മരട് 357 എന്ന സിനിമയുടെ നിര്‍മാതാവ് നല്‍കിയ പരാതിയില് പ്രതികരണവുമായി നടന് ബൈജു സന്തോഷ്. നിര്‍മാതാവ് പറയുന്ന എട്ട് ലക്ഷം രൂപയുടെ എഗ്രിമെന്റ് അല്ല താന് ഒപ്പിട്ടതെന്നും 20...\n123...569Page 1 of 569


രണ്ടാം അങ്കത്തിന് ഹോണ്ട സിവിക് ഇറങ്ങുമ്പോള് - Malayalam DriveSpark\nരണ്ടാം അങ്കത്തിന് ഹോണ്ട സിവിക് ഇറങ്ങുമ്പോള്\nPublished: Monday, February 11, 2019, 14:42 [IST]\nമാര്‍ച്ചില് പുതുതലമുറ ഹോണ്ട സിവിക്ക് തിരിച്ചുവരാനിരിക്കെ സെഡാന്റെ കൂടുതല് ചിത്രങ്ങള് ഇപ്പോള് പുറത്തുവരികയാണ്. രണ്ടാമങ്കത്തിന് വേണ്ട മുന്നൊരുക്കങ്ങളെല്ലാം സിവിക്ക് നടത്തിയിരിക്കുന്നു.\n2013 -ല് വില്‍പ്പനയില്ലാത്തതിനെ തുടര്‍ന്നായിരുന്നു സിവിക്കിനെ കമ്പനി ഇന്ത്യയില് നിര്‍ത്തിയത്. മാര്‍ച്ചില്‍ത്തന്നെ മോഡലിന്റെ ഡെലിവറി തുടങ്ങുമെന്നാണ് വിവരം. മുന്‍തലമുറയെക്കാള് ആഢ്യത്തവും പ്രൗഢിയും തിരിച്ചുവരുന്ന പത്താംതലമുറ സിവിക്കിനുണ്ട്. ക്യാമറ പകര്‍ത്തിയ ചിത്രങ്ങളിലും ഇതുകാണാം.\nപക്വത അടിവരയിടുന്ന മുഖച്ഛായയാണ് പുതിയ സിവിക്കിന്. പൂര്‍ണ്ണ എല്‍ഇഡി ഹെഡ്‌ലാമ്പുകളും ഡെയ്‌ടൈം റണ്ണിംഗ് ലൈറ്റുകളും കാറിന് ഗൗരവം പകരും. സെഡാനെക്കാളുപരി ഫാസ്റ്റ്ബാക്ക് ശൈലിയാണ് സിവിക്കിന് അഴകേകുന്നത്. മേല്‍ക്കൂര C ആകൃതിയുള്ള ടെയില്‍ലാമ്പുകളിലേക്ക് ചാഞ്ഞിറങ്ങുന്നു.\n18 ഇഞ്ച് വലുപ്പമുള്ള അഞ്ചു സ്‌പോക്ക് അലോയ് വീലുകള് പാര്‍ശ്വങ്ങളില് സിവിക്കിന്റെ ആകര്‍ഷണീയത കൂട്ടും. ആഗോള വിപണിയില് സിവിക്കിന്റെ പെര്‍ഫോര്‍മന്‍സ് പതിപ്പ്, സിവിക് ടൈപ്പ്-R -നെയും കമ്പനി കാഴ്ച്ചവെക്കുന്നുണ്ട്. എന്നാല് മോഡലിന്റെ ഇന്ത്യന് സാധ്യത വിരളമായിരിക്കും. 1.8 ലിറ്റര് പെട്രോള്, 1.6 ലിറ്റര് ഏര്‍ത്ത്ഡ്രീംസ് ഡീസല് എഞ്ചിന് യൂണിറ്റുകള് സിവിക്കില് അണിനിരക്കുമെന്ന് റിപ്പോര്‍ട്ടുകള് പറയുന്നു.\nപെട്രോള് എഞ്ചിന് 140 bhp വരെ കരുത്തു കുറിക്കും. ഡീസല് എഞ്ചിന് സൃഷ്ടിക്കുക 120 bhp കരുത്തും. ഇരു എഞ്ചിന് പതിപ്പുകളിലും ആറു സ്പീഡ് മാനുവല് ഗിയര്‍ബോക്‌സ് പ്രതീക്ഷിക്കാം. അതേസമയം പെട്രോള് വകഭേദങ്ങളില് ഓട്ടോമാറ്റിക് ഗിയര്‍ബോക്‌സ് ഓപ്ഷനലായി ഒരുങ്ങും. രാജ്യാന്തര നിരയില് ഡീസല് ഓട്ടോമാറ്റിക് സിവിക്കുണ്ടെങ്കിലും മോഡലിനെ തത്കാലം ഇന്ത്യയില് കൊണ്ടുവരേണ്ടെന്നാണ് ഹോണ്ടയുടെ തീരുമാനം.\nകംപ്ലീറ്റ്‌ലി നോക്ക്ഡ് ഡൗണ് യൂണിറ്റായാണ് പുതിയ സിവിക് വില്‍പ്പനയ്ക്ക് എത്തുക. അതായത് കിറ്റുകളായി ഇറക്കുമതി ചെയ്ത ഘടകങ്ങള് നോയിഡ ശാലയില് നിന്ന് സംയോജിപ്പിച്ച് കാറിനെ കമ്പനി അണിനിരത്തും. ഹോണ്ട CR-V ഒരുങ്ങുന്നതും ഇതേ ശാലയില് വെച്ചാണ്.\nഉള്ളില് സൗകര്യങ്ങള്‍ക്കും സംവിധാനങ്ങള്‍ക്കും യാതൊരു കുറവും സിവിക് വരുത്തില്ല. വൈദ്യുത സണ്‍റൂഫ്, തുകല് സീറ്റുകള്, 7.0 ഇഞ്ച് ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സംവിധാനം എന്നിവയെല്ലാം സിവിക്കിലുണ്ടാവും. യാത്രക്കാരുടെ സുരക്ഷയ്ക്കായി ആറു എയര്‍ബാഗുകളാണ് കാറില് ഇടംകണ്ടെത്തുക. ട്രാക്ഷന് കണ്‍ട്രോളും ആന്റി - ലോക്ക് ബ്രേക്കിംഗ് സംവിധാനവും ഇലക്ട്രോണിക്ക് ബ്രേക്ക്‌ഫോഴ്‌സ് ഡിസ്ട്രിബ്യൂഷനും ഫലപ്രദമായ സുരക്ഷ ഉറപ്പുവരുത്തും. ഉയര്‍ന്ന മോഡലുകളില് ലെയ്ന് അസിസ്റ്റ് സംവിധാനം, അഡാപ്റ്റീവ് ക്രൂയിസ് കണ്‍ട്രോള്, ലെയ്ന് ഡിപാര്‍ച്ചര് വാര്‍ണിംഗ്, കൊളീഷന് വാര്‍ണിംഗ് തുടങ്ങിയ നവീന സംവിധാനങ്ങള് കൂടുതല് പ്രതീക്ഷിക്കാം.\nആഗോള വിപണിയില് ഹോണ്ടയുടെ ഏറ്റവും വില്‍പ്പനയുള്ള കാറാണ് സിവിക്. 170 രാജ്യങ്ങളിലായി 240 കോടി സിവിക് ഉടമകള് ഇന്നു ലോകത്തുണ്ട്. ഇന്ത്യയില് പ്രീമിയം കാറായി തിരിച്ചുവരുന്ന സിവിക്കിന് ടൊയോട്ട കൊറോള ആള്‍ട്ടിസിനെക്കാളും സ്‌കോഡ ഒക്ടാവിയയെക്കാളും ഹ്യുണ്ടായി എലാന്‍ട്രയെക്കാളും വില കരുതാം.\nSpy Image Source: Team-BHP\nജാസ്സിനെ പൊളിച്ചെഴുതി ഹോണ്ട, കാറിന്റെ ചിത്രങ്ങള് പുറത്ത്\nHR-V എസ്‌യുവിയെ ഇന്ത്യയില് കൊണ്ടുവരാന് ഹോണ്ട\nകൂടുതല്... #ഹോണ്ട #honda #Spy Pics\n2019 Honda Civic Spotted Again. Read in Malayalam.\nStory first published: Monday, February 11, 2019, 14:42 [IST]


പ്രിയ കവിക്ക് മലയാളത്തിന്റെ യാത്രാമൊഴി - iPathram- Ireland's Malayalam News Portal\nകൊല്ലം: മലയാളത്തിന്റെ പ്രിയ കവി ഡി. വിനയചന്ദ്രന് കേരളത്തിന്റെ യാത്രാമൊഴി. ഇന്നലെ അന്തരിച്ച അദ്ദേഹത്തിന്റെ ഭൗതികദേഹം ഔദ്യാഗിക ബഹുമതികളോടെ രാവിലെ പത്തിന് കൊല്ലം പടിഞ്ഞാറേ കല്‌ളടയിലെ വീട്ടുവളപ്പില് നടന്നു.\nസാമൂഹ്യ സാംസ്‌കാരിക നായകര് ഉള്‍പ്പെടെ നൂറുകണക്കിനു പേര് കവിക്ക് യാത്രാമൊഴി ചൊല്ലാന് എത്തിയിരുന്നു. തിങ്കളാഴ്ച രാവിലെ പതിനൊന്നോടെ തിരുവനന്തപുരത്തെ സ്വകാര്യ ആശുപത്രിയിലായിരുന്നു വിനയചന്ദ്രന്റെഅന്ത്യം.\n67 വയസായിരുന്നു. രണ്ട് ദിവസം മുമ്പ് ഹൃദയാഘാതത്തെ തുടര്‍ന്നാണ് അദ്ദഹേത്തെ ആശുപത്രിയില് പ്രവേശിപ്പിച്ചത്. മരണ സമയത്ത് അടുത്ത ബന്ധുക്കള് കൂടെയുണ്ടായിരുന്നു. ഇന്നലെ തിരുവനന്തപുരം പ്രസ്‌ക്‌ളബിലും വി.ജെ.ടി ഹാളിലും മൃതശരീരം പൊതുദര്‍ശനത്തിന് വച്ചിരുന്നു.\nതുടര്‍ന്ന് ജന്മസ്ഥലമായ കൊല്‌ളത്തേക്ക് കൊണ്ടുവന്നു. കവിതകളിലൂടെയും നാടന് പാട്ടുകളിലൂടെയുമെല്‌ളാം സാംസ്‌കാരിക കേരളത്തോട് സംവദിച്ച വിനയചന്ദ്രന് ഒരു സാഹിത്യകാരന് എന്നതിനപ്പുറം മലയാളികളുടെ വിവിധ പ്രശ്‌നങ്ങളില് സദാ ഇടപെടുന്നയാളായിരുന്നു.\n80കളില് കേരളത്തിലെ കാമ്പസുകളെ സജീവമാക്കുന്നതില് ഇദ്ദേഹത്തിന്റെ കവിതകള് നിര്‍ണായക സ്വാധീനം ചെലുത്തി. കേരളത്തിലെ വിവിധ സര്‍ക്കാര് കലാലയങ്ങളില് അധ്യാപകനായി സേവനമനുഷ്ഠിച്ചിട്ടുള്ള വിനയചന്ദ്രന് സംസ്ഥാനത്തങ്ങോളമായി വലിയ ശിഷ്യഗണം തന്നെയുണ്ട്.\n1946 മെയ് 16ന് കൊല്ലം ജില്‌ളയിലെ പടിഞ്ഞാറെ കല്‌ളടയിലാണ് വിനയചന്ദ്രന്റെ ജനനം. ഭൗതിക ശാസ്ത്രത്തില് ബിരുദവും മലയാള സാഹിത്യത്തില് ഒന്നാം റാങ്കോടെ ബിരുദാനന്ദര ബിരുദവും നേടി. പിന്നീട് അധ്യാപകവൃത്തിയില് ഏര്‍പെ്പട്ടു. ജോലിയില് നിന്ന് വിരമിച്ച ശേഷം മുഴുവന് സമയ സാഹിത്യപ്രവര്‍ത്തനത്തില് മുഴുകി. അവിവാഹിതനാണ്.\nനരകം ഒരു പ്രേമകവിത എഴുതുന്നു, ഡി. വിനയചന്ദ്രന്റെകവിതകള്, ദിശാസൂചി, കായിക്കരയിലെ കടല്, വീട്ടിലേക്കുള്ള വഴി, സമയമാനസം, സമസ്ത കേരളം പി.ഒ, പൊിടിച്ചി, ഉപരിക്കുന്ന് (നോവല്), പേരറിയാത്ത മരങ്ങള്(കഥകള്), വംശഗാഥ(ഖണ്ഡ കാവ്യം), കണ്ണന്, ആഫ്രിക്കന് നാടോടികഥകള്, ദിഗംബര കവിതകള്(പരിഭാഷ) തുടങ്ങിയവയാണ് പ്രധാന കൃതികള്.\nയൂനിവേഴ്‌സിറി കോളജ് കകവിതകള്, കര്‍പ്പൂമഴ(പി യുടെ കവിതകള്), ഇടശേ്ശരിയുടെ തിരഞ്ഞെടുത്ത കവിതകള് എന്നീ കൃതികള് എഡിറ്റ് ചെയ്തിട്ടുണ്ട്. നരകം ഒരു പ്രേമകവിത എഴുതുന്നു എന്ന കവിതാ സമാഹരത്തിന് 1992ല് കേരള സാഹിത്യ അക്കാദമി പുരസ്‌കാരം ലഭിച്ചു. 2006ലെ ആശാന് കവിതാ പുരസ്‌കാരമുള്‍പെ്പടെ അംഗീകാരങ്ങള് തേടിയെത്തി.


കുട്ടികള് എവിടെയാണ് ഉള്ളതെന്ന് സിതോള് ഇതുവരെ വ്യക്തമാക്കിയിട്ടില്ല\nഒരൊറ്റ പ്രസവത്തില് പത്ത് കുഞ്ഞുങ്ങളെ പ്രസവിച്ചെന്ന് അവകാശപ്പെട്ട സ്ത്രീയെ സൈക്യാട്രിക് വാര്‍ഡില് പ്രവേശിപ്പിച്ചു. സൗത്ത് ആഫ്രിക്കയിലെ ഈ സ്ത്രീയുടെ ഇഷ്ടത്തിന് വിരുദ്ധമായാണ് ഈ പ്രവേശനമെന്ന് ഇവരുടെ അഭിഭാഷകന് ആരോപിച്ചു.\nപത്ത് കുട്ടികള് ഉണ്ടായെന്ന് വിശ്വസിക്കുന്നില്ലെന്ന് ഇവരുടെ പങ്കാളി തെബോഗോ സോടെട്‌സി വ്യക്തമാക്കിയതോടെയാണ് ഗൊസെയിം സിതോളിനെ ജോഹന്നാസ്ബര്‍ഗിലുള്ള ടെംബിസ ആശുപത്രിയില് എത്തിച്ചത്. നഗരത്തിന് സമീപമുള്ള ബന്ധുവിന്റെ വീട്ടില് നിന്നാണ് 37-കാരിയായ സിതോളിനെ പോലീസ് കണ്ടെത്തിയത്.\nപോലീസ് സ്‌റ്റേഷനില് എത്തിച്ച സ്ത്രീയെ സോഷ്യല് വര്‍ക്കേഴ്‌സിന് കൈമാറി. ഇവരാണ് സ്ത്രീയുടെ മാനസിക ആരോഗ്യം പരിശോധിക്കാന് സൈക്യാട്രിക് വാര്‍ഡില് പ്രവേശിപ്പിച്ചത്. സിതോളിനെ കാണാനില്ലെന്ന് ബന്ധുക്കള് പരാതിപ്പെട്ടതോടെയാണ് ഇവരെ കണ്ടെത്തി പോലീസ് സ്‌റ്റേഷനില് എത്തിച്ചതെന്ന് അധികൃതര് വ്യക്തമാക്കി.\nപത്ത് കുട്ടികളെ പ്രസവിച്ചതായി അവകാശപ്പെട്ടാണ് സിതോള് സഹായം തേടിയത്. സംഭവം വാര്‍ത്തകളില് നിറഞ്ഞെങ്കിലും ഇവരെ ചികിത്സിച്ചിട്ടില്ലെന്ന് ആശുപത്രി വ്യക്തമാക്കിയതോടെയാണ് സംശയങ്ങള് ഉയര്‍ന്നത്. ഇത്രയും കുട്ടികള് ഉണ്ടായിട്ടില്ലെന്ന് പങ്കാളിയും സംശയം പ്രകടിപ്പിച്ചിരുന്നു. കുട്ടികള് എവിടെയാണ് ഉള്ളതെന്ന് സിതോള് ഇതുവരെ വ്യക്തമാക്കിയിട്ടില്ല. ആഗോള തലത്തില് ലഭിക്കുന്ന സഹായം കൈക്കലാക്കാനാണ് ശ്രമമെന്നാണ് ആരോപണം.


സധൈര്യം മുന്നോട്ട് ; സ്ത്രീ സുരക്ഷ പദ്ധതിയില് 13 ലക്ഷം പേര് പ്രതിരോധ പരിശീലനം പൂര്‍ത്തിയാക്കി | Wayanad Vision\nസധൈര്യം മുന്നോട്ട് ; സ്ത്രീ സുരക്ഷ പദ്ധതിയില് 13 ലക്ഷം പേര് പ്രതിരോധ പരിശീലനം പൂര്‍ത്തിയാക്കി\nBy സ്വന്തം ലേഖകൻ\t On Oct 8, 2020\nസംസ്ഥാന സര്‍ക്കാരിന്റെ സധൈര്യം മുന്നോട്ട് പരിപാടിയുടെ ഭാഗമായി നടപ്പാക്കിയ സ്വയം പ്രതിരോധ പരിശീലനപദ്ധതിയില് സ്ത്രീകളും പെണ്‍കുട്ടികളുമുള്‍പ്പെടെ 13 ലക്ഷം പേര് പരിശീലനം നേടി. 2019-20ല് തിരുവനന്തപുരം ജില്ലയില് മാത്രം 18,055 പേരാണ് പരിശീലനം പൂര്‍ത്തിയാക്കിയത്. ഇസ്രയേലി കമാന്‍ഡോകള് പരിശീലിക്കുന്ന ഏറ്റവും അപകടകരമായ പ്രതിരോധകലയായ ക്രാവ് മാഗ അടിസ്ഥാനമാക്കിയാണ് കേരള പൊലീസിന്റെ നേതൃത്വത്തില് പരിശീലനം നല്‍കുന്നത്.\nആയുധമില്ലാതെ സ്വയം പ്രതിരോധിക്കാനും അക്രമിയെ നിശ്ചലനാക്കാനുമുളള പരിശീലനമാണ് ഇതില് നല്‍കുന്നത്.സ്ത്രീകള്‍ക്കും കുട്ടികള്‍ക്കും അപ്രതീക്ഷിതമായി നേരിടേണ്ടി വരുന്ന അക്രമണങ്ങളെ ഇതിലൂടെ പ്രതിരോധിക്കാനാവും. തെരഞ്ഞെടുക്കപ്പെട്ട വനിതാ പൊലീസ് ഉദ്യോഗസ്ഥരാണ് പരിശീലനം നല്‍കുന്നത്. ഓരോ ജില്ലയിലും നാലു മാസ്റ്റര് ട്രെയിനര്‍മാരാണുള്ളത്.\nകേരളത്തിലുടനീളം സ്‌കൂളുകള്, കോളജുകള്, കുടുംബശ്രീയൂണിറ്റുകള്, ഓഫീസുകള്, റസിഡന്‍ഷ്യല് മേഖലകള് എന്നിവ കേന്ദ്രീകരിച്ചാണ് പരിശീലനം. ഒരാള്‍ക്ക് 20 മണിക്കൂര് നേരത്തെ പരിശീലനമാണ് നല്‍കുന്നത്. ഓരോ ദിവസവും കുറഞ്ഞത് രണ്ടു മണിക്കൂര് നേരത്തെ പരിശീലനം നല്‍കുന്നുണ്ട്. ഓരോ ടീമിന്റെയും സൗകര്യംഅനുസരിച്ചാണ് സമയം നിശ്ചയിക്കുക.\nതിരുവനന്തപുരം ജില്ലയില് മാത്രം ഒരു വര്‍ഷത്തിനിടെ 68 സ്‌കൂളുകളിലും 31 കോളജുകളിലും പരിശീലന പരിപാടി സംഘടിപ്പിച്ചു. തലസ്ഥാനത്തെ 162 കുടുംബശ്രീ, റസിഡന്റ്‌സ് അസോസിയേഷനുകളിലും പരിശീലനം പൂര്‍ത്തിയായി. സംസ്ഥാനത്തിന് പുറത്ത് വിവിധ ട്രേഡ് ഫെയറുകളിലും ഇതിന്റെ പ്രാധാന്യം അവതരിപ്പിക്കപ്പെട്ടിട്ടുണ്ട്.\nദിലീപ് കുന്നേല് ദിവാകരന് പ്രവാസി വയനാട് യു .എ .ഇ ഷാര്‍ജ ചാപ്റ്റര് യാത്രയയപ്പ് നല്‍കി.\nകടുവയെ ഉള്‍വനത്തിലേക്ക് തുരത്തി\nവീട്ടമ്മയെ കാറില് തട്ടികൊണ്ടു പോകുവാന് ശ്രമം.\nജില്ലയില് 17 പേര്‍ക്ക് കൂടി കോവിഡ്; 13 പേര്‍ക്ക്…\nജില്ലാതല കായികമേള 15 ന്


KSEB Save the Date | മീറ്റർ റീഡിങ് എടുക്കാൻ വരുമ്പോൾ മുറ്റത്ത് കോലം വരയ്ക്കുന്ന സുന്ദരി; കെഎസ്ഇബിക്കാരന്‍റെ സേവ് ദ ഡേറ്റ് വൈറൽ – News18 Malayalam\nKSEB Save the Date മീറ്റർ റീഡിങ് എടുക്കാൻ വരുമ്പോൾ മുറ്റത്ത് കോലം വരയ്ക്കുന്ന സുന്ദരി; കെഎസ്ഇബിക്കാരന്‍റെ സേവ് ദ ഡേറ്റ് വൈറൽ\nകോട്ടയം സ്വദേശികളാണ് രാജേഷും ശരണ്യയും. നവംബർ 26നാണ് ഇവരുടെ വിവാഹം.\nsave the date-kseb\nLast Updated : November 19, 2020, 17:51 IST\nകെഎസ്ഇബി ജീവനക്കാരന്‍റെ വ്യത്യസ്തമായ സേവ് ദ ഡേറ്റ് ചിത്രങ്ങൾ സോഷ്യൽമീഡിയയിൽ വൈറലാകുന്നു. കെഎസ്ഇബിയിൽ കരാർ അടിസ്ഥാനത്തിൽ ബില്ലറായി ജോലി ചെയ്യുന്ന രാജേഷ് എന്ന യുവാവിന്‍റെ സേവ് ദ ഡേറ്റ് വീഡിയോയാണ് അതിവേഗം വൈറലായി മാറിയത്. കളർ സ്പോട്ട് ഫോട്ടോഗ്രഫിയാണ് ഏറെ ആകർഷകമായ ഈ സേവ് ദ ഡേറ്റ് ഒരുക്കിയിരിക്കുന്നത്.\nവെറും ഒമ്പത് ചിത്രങ്ങളിലൂടെ പ്രണയകഥ വിവരിക്കുകയാണ് ഇവിടെ. ആദ്യം മീറ്റർ റീഡിങ്ങ് എടുക്കാൻ കെഎസ്ഇബി ജീവനക്കാരൻ ചേതക് സ്കൂട്ടറിൽ വരുന്ന ചിത്രം. ഈ സമയം വീട്ടിന്‍റെ മുറ്റത്ത് കോലം വരയ്ക്കുകയാണ് നമ്മുടെ കഥാനായിക. ഒറ്റനോട്ടത്തിൽ തന്നെ നായകന് നായികയെ ഇഷ്ടമാകുന്നു. സ്കൂട്ടറിൽ ഇരുന്നുകൊണ്ടുതന്നെ പെൺകുട്ടിയെ നോക്കി അവൻ പുഞ്ചിരി തൂകുന്നു.\nഅടുത്ത ചിത്രത്തിൽ അവളെയും അവൾ വരയ്ക്കുന്ന കോലത്തിലും നോക്കിക്കൊണ്ടു മീറ്റർ റീഡിങ് എടുക്കാനായി പോകുന്നു. റീഡിങ് എടുത്തുകൊണ്ടിരിക്കുമ്പോൾ പുഞ്ചിരിയോടെ അവിടേക്ക് എത്തുന്ന നായിക. അതിനുശേഷം വൈദ്യുത ബില്ലിനൊപ്പം ഇരുവരും പ്രണയം കൂടി കൈമാറുന്നതാണ് അടുത്ത ചിത്രം. അവസാനത്തെ ചിത്രമാണ് ശരിക്കും ട്വിസ്റ്റാകുന്നത്. വൈദ്യുത ബില്ലിൽ തെളിഞ്ഞു വരുന്ന സേവ് ദ ഡേറ്റ്.\nകോട്ടയം സ്വദേശികളാണ് രാജേഷും ശരണ്യയും. നവംബർ 26നാണ് ഇവരുടെ വിവാഹം. കളർ സ്പോട്ട് ഫോട്ടോഗ്രാഫി ഉടമ കണ്ണൻ സി നായരുടെ ആശയമാണ് ഇത്തരൊമരു സേവ് ദ ഡേറ്റ് ഷൂട്ടിന് പിന്നിൽ. കുമാരനല്ലൂരിലുള്ള രാജേഷിന്‍റെ സുഹൃത്തിന്റെ അമ്മ വീട്ടിൽവെച്ചാണ് സേവ് ദ ഡേറ്റ് ഷൂട്ട് പ്ലാൻ ചെയ്തത്. അവിടെ എത്തിയപ്പോഴാണ് ഇത്തരമൊരു ആശയം കണ്ണന്റെ മനസിൽ വന്നത്. ഉടൻ തന്നെ തന‍റെ യൂണിഫോമും, ബിൽ മെഷീനും അവിടേക്ക് എത്തിച്ചു. ഏതായാലും തങ്ങളുടെ സേവ് ദ ഡേറ്റ് ചിത്രങ്ങൾ സോഷ്യൽമീഡിയ ഏറ്റെടുത്തതിന്‍റെ സന്തോഷത്തിലാണ് രാജേഷും ശരണ്യയും കണ്ണൻ സി നായരും.\nFirst published: November 19, 2020, 17:51 IST\nKSEB BillerKSEB Save the DateKSEB Save the Date Photossave the dateകെഎസ്ഇബിസേവ് ദ ഡേറ്റ്


കുത്തിത്തറച്ച മുള്ളുകൾ | Malayalam News\n2022-01-16 13:00:00 കെ. കുഞ്ഞികൃഷ്ണൻ\nരാജീവ് രത്‌ന ഷാ\n1993 ജനുവരിയിലാണ് ഡൽഹി ദൂരദർശൻ കേന്ദ്രം ഡയറക്ടർ സ്ഥാനത്തു നിന്ന് മാറ്റി കൺട്രോളർ ഓഫ് സെയിൽസ് ആയി എന്നെ നിയമിക്കുന്നത്. ആസ്ഥാനം മണ്ഡിഹൗസിൽ തന്നെയാണെങ്കിലും അതൊരു സ്വതന്ത്ര ഓഫീസാണ്. പരസ്യങ്ങളുടെ സ്റ്റോറി ബോർഡുകൾ അംഗീകരിക്കുന്നതു തൊട്ട് അവയുടെ ബുക്കിംഗ് സ്വീകരിക്കുകയും ഷെഡ്യൂൾ ചെയ്ത് പരസ്യഏജൻസികൾക്ക് കമ്മീഷൻ നൽകുന്നതുമെല്ലാം ആ ഓഫീസിന്റെ ചുമതലയിലാണ്. പക്ഷേ, പുതിയ ജോലിയിൽ എന്നെ സഹായിക്കാൻ പ്രഗത്ഭരും സമർത്ഥന്മാരുമായ രണ്ട് സഹപ്രവർത്തകരുണ്ടായിരുന്നു: പിന്നീട് ഡിസ്‌കവറി ചാനൽ ഇന്ത്യയിൽ പ്രവർത്തനം തുടങ്ങിയപ്പോൾ അതിന്റെ ആദ്യത്തെ സി.ഇ.ഒ ആയി ദൂരദർശൻ വിട്ട അശോക് ഓഗ്ര, എക്കൗണ്ട്‌സ് ഓഫീസർ ജെ.എസ്.ഭാഡോരിയ എന്നിവരും അസിസ്റ്റന്റ് കൺട്രോളർ ശശാങ്ക് നാരായണും പുതിയ ജോലി എന്നെ പഠിപ്പിച്ചു. 1994 മെയ് മാസത്തിൽ പ്രൊമോഷൻ കിട്ടുന്നതുവരെ ഞാൻ ആ ജോലിയിൽ തുടർന്നു. എന്റെ മറ്റ് രണ്ട് പ്രധാനചുമതലകളായിരുന്ന സ്‌പോർട്‌സ്, ന്യൂസ് ആൻഡ് കറന്റ് അഫയേഴ്‌സിലും മിടുക്കൻമാരായ ഡെപ്യൂട്ടി കൺട്രോളർമാരും അസിസ്റ്റന്റ് കൺേട്രാളർമാരുമുണ്ടായിരുന്നു. ലോക്‌സേവാസഞ്ചാർ പരിഷത്ത് എന്ന പൊതുതാൽപര്യസന്ദേശങ്ങൾ നിർമ്മിക്കുന്നതിനുളള, പരേതനായ ശങ്കർേഘാഷിന്റെ അധ്യക്ഷതയിലുളള പ്രഗത്ഭമതികളുടെ സെക്രട്ടറി എന്ന ചുമതലയും കൂട്ടത്തിലുണ്ടായിരുന്നു. സഹായിക്കാൻ ദൂരദർശന്റെ പബ്ലിക് റിലേഷൻസ് ഓഫീസറായിരുന്ന കഠിനാധ്വാനിയും പ്രസന്നവതിയുമായ ശ്രീമതി സൂരത് മിശ്രയായിരുന്നു.\nദൂരദർശന്റെ കുത്തക അവസാനിക്കുമ്പോഴാണ് വിപണനവിഭാഗത്തിന്റെ ചുമതല. പരസ്യ ഏജൻസികളും അവരുടെ സംഘടനയായ എഎഎഐ, പരസ്യങ്ങളെക്കുറിച്ചുളള പരാതികൾ കൈകാര്യം ചെയ്യുന്ന അഡ്വർട്ടൈസിംഗ് സ്റ്റാൻഡേർഡ് കൗൺസിൽ ഓഫ് ഇന്ത്യ, പരസ്യദാതാക്കളുടെ സംഘടനയായ ഇന്ത്യൻ സൊസൈറ്റി ഓഫ് അഡ്വർട്ടൈസേഴ്‌സ് എന്നിവയുമായി നല്ല ബന്ധങ്ങൾ അത്യാവശ്യമായിരുന്നു. ഏറ്റവും വലിയ പരസ്യദാതാക്കളായിരുന്ന ഹിന്ദുസ്ഥാൻ ലീവർ ലിമിറ്റഡ്, പ്രൊക്ടർ ആൻഡ് ഗാംബിൾ,കോൾഗേറ്റ്, പാമോലിവ് തുടങ്ങിയ വലിയ പരസ്യദാതാക്കളുടെ മാർക്കറ്റിംഗ് വിഭാഗവുമായും ലിൻടാസ്, എച്ച്ടിഎ, ഒഗിൾ വി ആൻഡ് മേത്തർ (ഒ &എം) മാഡിസൺ തുടങ്ങിയ വലിയ പരസ്യ ഏജൻസികളുടെ പ്രതിനിധികളും ദൂരദർശന്റെ സെയിൽസ് വിഭാഗവുമായി നിരന്തരബന്ധം പുലർത്തിയിരുന്നു. പലപ്പോഴും പരസ്യങ്ങളുമായി ബന്ധപ്പെട്ട യോഗങ്ങളിൽ കൂടക്കൂടെ ബോംബെയിലേക്ക് യാത്ര പോകേണ്ടതുമുണ്ടായിരുന്നു. ജോലി ധാരാളമുണ്ടായിരുന്നെങ്കിലും അതിനെക്കുറിച്ച് പ്രായോഗികമായ കാര്യങ്ങൾ അനുഭവത്തിൽ നിന്ന് പഠിക്കാനും പരസ്യങ്ങളെക്കുറിച്ചുളള മാർഗ്ഗരേഖയായ 'കോഡ്' ഗ്രഹിക്കാനും കഴിഞ്ഞു. സാമാന്യം വൈദഗ്ധ്യം തന്നെ നേടി.\nആ വിഭാഗത്തിലെ ഏറ്റവും വലിയ തലവേദനയായിരുന്നു ദൂരദർശനിലെ പരസ്യങ്ങളുടെ സംപ്രേഷണത്തിന്റെ വകയിൽ പിരിഞ്ഞുകിട്ടാനുളള തുക കിട്ടുന്നതിലുളള ബുദ്ധിമുട്ട്. പരസ്യങ്ങൾ നൽകുന്ന ഏജൻസികൾ ആദ്യം രജിസ്റ്റർ ചെയ്യണം; പരസ്യത്തിനുളള തുക മുൻകൂറായി നൽകണം. അതുകഴിഞ്ഞ് ഒരു നിശ്ചിതതുകയ്ക്കുള്ള വ്യാപാരം നടത്തിയാൽ ഏജൻസികൾക്ക് അക്രഡിറ്റേഷൻ ലഭിക്കും; അപ്പോൾ ഒരു നിയമപ്രകാരമുളള തുക ബാങ്ക് ഗാരന്റി നൽകിയാൽ പരസ്യങ്ങൾ സംപ്രേഷണം ചെയ്തുകഴിഞ്ഞാൽ പണം അടയ്ക്കുന്നത് 90 ദിവസങ്ങൾക്കുളളിൽ മതി. അത് പിന്നീട് 120 ദിവസം വരെ നീട്ടി. എന്നിട്ടും ചിലർ ആ കടം വീട്ടാതെ വരുമ്പോൾ അത് കിട്ടാക്കടമായി വളരുന്നു. അവർ പിന്നെയും പരസ്യങ്ങൾ തന്നില്ലെങ്കിൽ തുക ബാക്കിയാണ്. ഗവണ്മെന്റിന്റെ കരിമ്പട്ടിക ഒരു ഭീഷണിയായിട്ടും, കിട്ടാക്കടം എഴുതിത്തളളാൻ വകുപ്പില്ലാതിരുന്നാലും പലപ്പോഴും പാർലമെന്റിന്റെ കമ്മിറ്റികളിൽ വിശദീകരിക്കാൻ വളരെ ബുദ്ധിമുട്ടായിരുന്നു. ദൂരദർശനിൽ പരമ്പരകളുടെ വർദ്ധനവോടെ പരസ്യ ഏജൻസികൾക്ക് പുറമെ പരമ്പര നിർമാതാക്കളുടെ സ്വന്തമായ മാർക്കറ്റിംഗ് ഏജൻസികൾ കൂടി വന്നതോടെ കിട്ടാക്കടം കൂടുകയും വിമർശനങ്ങൾ വർദ്ധിക്കുകയും ചെയ്തു. ഇലയ്ക്കും മുളളിനും കേടില്ലാതെ നീതിയുക്തമായി,മുഖം നോക്കാതെ പൊതുതാൽപര്യം(സർക്കാർ) സംരക്ഷിക്കേണ്ടിയിരുന്നു. പ്രലോഭനങ്ങൾക്കോ ഭീഷണികൾക്കോ വശംവദനായിട്ടില്ല! കടുത്ത മത്സരമുളള ടെലിവിഷൻ വിപണിയിൽ, സ്വകാര്യമേഖലയുമായി തുലനം പോയിട്ട് ചിന്തിച്ചുനോക്കാൻ പോലും പറ്റാത്ത രീതിയിൽ, സർക്കാർ നിയമങ്ങളുടെ ചങ്ങലക്കെട്ടുകളുണ്ടായിരുന്നു. അവ പാലിക്കപ്പെടുക തന്നെ ചെയ്തു.\nദേശീയപരിപാടികളിൽ പരമ്പരകൾ നിർമ്മിക്കുന്നവരിൽ ചിലരിൽ നിന്ന് കനത്ത തുക കിട്ടാക്കടമായി ഉണ്ടായിരുന്നു. ഇക്കൂട്ടർ സാധാരണ ചെയ്യുന്നത് പരമ്പരകളുടെ എപ്പിസോഡുകളുടെ എണ്ണം കൂട്ടാൻ അപേക്ഷ നൽകും. പരമ്പര നിർത്തിക്കഴിഞ്ഞാൽ പിന്നെ വിപണനം മുടങ്ങും എന്നതായിരുന്നു ന്യായം. അതിൽ കഴമ്പുണ്ടെന്ന് അംഗീകരിച്ചുകൊണ്ട് തുടരണമെങ്കിൽ കിട്ടാനുളള തുക തവണകളായി അടയ്ക്കാനുളള പഴുത് അവർക്ക് നൽകിയിരുന്നു.\nമിക്കവരും ഈ പഴുതുപയോഗപ്പെടുത്തി, പരമ്പരകൾ തുടർന്നു. കൂട്ടത്തിൽ ഒരു വിവാദചരിത്രപുരുഷനെക്കുറിച്ചുളള പരമ്പരയെടുത്തിരുന്ന വ്യക്തി കനത്ത സമ്മർദ്ദം ചെലുത്തിക്കൊണ്ടിരുന്നു. കടംവീട്ടൽ പരിപാടി നടപ്പിലാക്കുമ്പോൾ തവണകളായടക്കുക എന്നത് എല്ലാവർക്കും ബാധകമായതിനാൽ, ഒരു തവണയെങ്കിലും അതടയ്ക്കാതെ പരമ്പര നീട്ടുന്നത് ചോദ്യം ചെയ്യപ്പെടുമെന്നും അത് പൻഡോറയുടെ പെട്ടി തുറക്കുന്നത് പോലെയാവുമെന്ന സഹപ്രവർത്തകരുടെ വാദത്തോട് പൂർണ്ണമായി യോജിക്കുകയും ഫയലിൽ വിശദമായി എഴുതിവയ്ക്കുകയും ചെയ്തു. ഇത് എന്റെ മേലധികാരികളെ തൃപ്തരാക്കിയില്ല. അതവർ പകയോടെ മനസ്സിൽവെച്ചു.\nമറ്റൊരായുധം എനിക്കെതിരായി പ്രയോഗിച്ചത് തിരുവനന്തപുരം ദൂരദർശൻ കേന്ദ്രത്തിൽ ഒരു നീണ്ട പരമ്പരയായിരുന്നു , വിഖ്യാതമായ നോവലിന്റെ കഥയുടെ നിർമ്മാതാവ് ഒരു സർദാർജിയായിരുന്നു. ആദ്യ 52 എപ്പിസോഡുകൾക്കായിരുന്നു അനുമതി തേടിയിരുന്നത്; സംവിധായകൻ, പൂനാ ഫിലിം ഇൻസ്റ്റിറ്റിയൂട്ടിൽ പഠിച്ചിരുന്ന ആർട്ട് സിനിമയെടുത്ത് അവാർഡ് നേടിയ വ്യക്തിയും. എപ്പിസോഡുകളുടെ എണ്ണം 104 ആയി. പിന്നെയും കൂട്ടി. പക്ഷേ ദൂരദർശൻ കേന്ദ്രത്തിന് അടക്കേണ്ട പണം കൂടിക്കൊണ്ടേയിരുന്നു. പരമ്പരയിലെ എപ്പിസോഡുകൾ കൂട്ടുന്നതിനെക്കുറിച്ച് ബന്ധപ്പെട്ട വിഭാഗത്തിൽനിന്ന് ഫയലിൽ, കുടിശ്ശിക കീറാമുട്ടിയായതിനാൽ തീരുമാനമെടുക്കുന്നതിനായി വരുന്നുണ്ടെന്ന് നിർമാതാവ് കണ്ടുപിടിച്ചു, ഓഫീസിൽ മുൻകൂട്ടി നിശ്ചയിച്ചോ അല്ലാതെയോ വരുന്ന ആരെയും, മറ്റ് തിരക്കുകളില്ലെങ്കിൽ കാണാറുണ്ടായിരുന്നു. പക്ഷേ, ഈ നിർമ്മാതാവ്, ഡൽഹി ദൂരദർശൻ കേന്ദ്രത്തിലെ, മദിരാശിയിലെ എന്റെ സഹപ്രവർത്തകനായിരുന്ന ഒരാളെയാണ് സമീപിച്ചത്; അയാൾ എന്നെ വിളിച്ചുപറഞ്ഞപ്പോൾ ഞാൻ വരാനും പറഞ്ഞു. വരുന്നതിന് മുമ്പ് വിവരങ്ങൾ തിരക്കിയപ്പോഴാണ് വസ്തുതകൾ മനസ്സിലായത്. കാര്യങ്ങൾ വിശദീകരിച്ചു കഴിഞ്ഞ് ഏതാനും നിമിഷങ്ങൾക്കകം കൂടിക്കാഴ്ച അവസാനിക്കുകയും ചെയ്തു. ഫയൽ വന്നപ്പോൾ കുടിശ്ശികയെ സംബന്ധിച്ച് ഒരുറപ്പുമില്ലാത്തതിനാൽ നീട്ടരുതെന്ന ശുപാർശ ഞാൻ അംഗീകരിക്കുകയും ചെയ്തു. പക്ഷേ, ഈ നിർമാതാവ് എനിക്കെതിരായ ഗുരുതരമായ ആരോപണങ്ങളാണ് മറ്റുളളവരോട് ഉന്നയിച്ചത്. അദ്ദേഹം പഞ്ചാബിലെ മന്ത്രിയുടെ അടുത്ത ആളാണെന്നും ഒരിക്കലും അസത്യം പറയാത്ത വ്യക്തിയാണെന്നും, അതിനാൽ എനിക്കെതിരായി ഒരു അന്വേഷണം നടത്തണമെന്നുമൊക്കെ പറയപ്പെട്ടു. ഏതായാലും വിനോദവ്യവസായരംഗത്തിന്റെ നിയമവശങ്ങൾ കൂലങ്കഷമായി പഠിക്കാൻ അത് സഹായകമായി.